REPORT: Tsunami gai Kandholhudhoo anhenaku ganbaigathee4aharuge dharifulhaaeku, dharifulhu salaamaiyvi | ThePress\nސުނާމީގައި ކަނދޮޅުދޫ އަންހެނަކު ގަނބައިގަތީ4އަހަރުގެ ދަރިފުޅާއެކު، ދަރިފުޅު ސަލާމަތްވި\nއެ މީހުން ފެނުނީ ދިރިއުޅުނު ގެއާއި ބަރޯފަދަ އެތައް އެއްޗެއްގެ ދަށުވެފައި ތިއްބާ!\nދަތް ދޮޅިއާއި އަރިކަށްޓާއި ފައިގެ ފަލަމަސްގަނޑު ކަފައިގެންގޮސް ލޭތައް ފައިބައި!\nއޮރިޔާން ނިވާކުރީ ހެދުމުގެ އެއްފަޅިން!\nސުނާމީގައި ވަރަށް ބޮޑު ގެއްލުމެއް ލިބުނު ރ. ކަނދޮޅުދޫގެ މިހާރުގެ ފޮޓޯއެއް / ފޮޓޯ: ސޯސަލް މީޑިއާ\nރ. ކަނދޮޅުދޫ އޭ ބުނުމުން ކޮންމެ މީހެއްގެ ހިތާ ސިކުޑިއާ ކުޅެލާނީ ހަމަ އެންމެ ލަފްޒެކެވެ. އެއީ ސުނާމީއެވެ. މީގެ 17 އަހަރު ކުރީގެ ވާހަކަތަކެކެވެ. ޑިސެމްބަރު 26، 2004 ވަނަ ދުވަހު އިންޑޮނޭޝިއާގެ ސުމަޓްރާ އަށް އެރި ބާރުގަދަ ބިންހެލުމާ ގުޅިގެން އޭގެ އަސަރު ރާއްޖެއަށް ވެސް ކުރިއިރު، އަމިއްލަ ގެދޮރާއި އުފަން ރަށް ދޫކޮށް ދާން ޖެހުނު ހިތި ތަޖުރިބާ ކުރި އެތަށް ބަޔަކު މި ރާއްޖޭގައި އުޅޭނެއެވެ. އަދި އެ ދުވަހު ކަން ހިނގިގޮތް، އެ އިހުސާސްގައި، އެ ޖަޒުބާތުގައި އެ ދުވަހުގެ ބިރުވެރިކަމާއި ނާމާން ކަމުގެ ވާހަކަ ދައްކާ މީހުން މަދެއް ނޫނެވެ. އެ ދުވަހުގެ ކާރިސާގައި ރާއްޖޭގެ9ރަށެއް ފިޔަވާ އެހެން ހުރިހާ ރަށަކަށް އެކި ވަރުގެ ގެއްލުން ލިބުނު އިރު ކަނދޮޅުދޫ އަކީ، އެ ކާރިސާގައި އެންމެ ބޮޑަށް ގެއްލުން ލިބުނު ރަށްތަކުގެ ތެރެއިން ރަށެކެވެ.\nސުނާމީ ކާރިސާ ހިނގި އިރު 3000 އަށް ވުރެ ގިނަ މީހުންގެ އާބާދީއެއް އޮންނަ ކަނދޮޅުދޫ އަށް ބޮޑު2ރާޅެއް އަރާ ތިން މީހެއްގެ ފުރާނަ ވަނީ ގެއްލިފައެވެ. އޭގެ ތެރޭގައި ހިމެނެނީ2އަންހެނަކާއި ފިރިހެނެކެވެ. އޭގެ ތެރެއިން އެކަކު ދުނިޔެ ދޫކުރީ4އަހަރުގެ ދަރިފުޅު ގޮވައިގެން އުޅުމުގެ ތެރޭގައި އައި ދެވަނަ ރާޅާއެވެ. އެހެންނަމަވެސް4އަހަރުގެ އެ އަންހެން ދަރިފުޅު ވަނީ ﷲ ގެ ރަހުމަތްފުޅާއެކު ސަލާމަތް ވެފައެވެ.\nސުނާމީގައި އެންމެ ބޮޑަށް ގެއްލުން ލިބުނު އެއް ރަށް ކަމުގައިވާ ރ. ކަނދޮޅުދޫގެ މިހާރުގެ ފޮޓޯއެއް / ފޮޓޯ: ސޯސަލް މީޑިއާ\n4 އަހަރުގެ ކުއްޖާގެ އުމުރުން މިހާރު 21 އަހަރު\nއޭރު4އަހަރު ކަމުގައިވިޔަސް އެ ދުވަހުގެ ހަނދާންތައް ހުރި ވަރަކުން އެ އިހްސާސްތަކާއެކު "ދަ ޕަރެސް" އަށް ކިޔައިދެމުން އެ ޒުވާން އަންހެން ކުއްޖާ ބުނީ ފުރަތަމަ ރާޅު އަރައިގެން ގެއަށް ފެން ވަދެ، ޖޯލިފައްޗާއި އެހެނިހެން އެއްޗެހި އަރިއަޅާލާފައި ހުރުމުން އެ ކަންކަން ހަމައަކަން އެޅުވުމުގައި މަންމަ މަސްއޫލުވެގެން އުޅުނު ކަމަށާއި ޖޯލި ފަތި ރަނގަޅުކޮށް، އޭނާ އެ ޖޯލިފަތީގައި ބައިންދާފައި، ޓީވީ ރައްކާކުރަން މަންމަ އުޅުނު ކަމަށެވެ.\nސުނާމީ އަރާ ސުންނާފަތި ވި ރަށެއްގައި މާޔޫސްވެފައި އިން ދިވެއްސެއް ---\nކަނދޮޅުދޫގައި އެ މީހުން ދިރިއުޅުނު ގެ ހުންނަނީ ގޮނޑުދޮށާއި މާ ދުރުނޫން ހިސާބެއްގައި ކަން ފާހަގަ ކުރަމުން އެ އަންހެން ކުއްޖާ ބުނީ ދެވަނަ ބޮޑު ރާޅު އެރި ވަގުތު މަންމަ ހުރީ އޭނާ އުރައިގެން ކަމަށާއި އެ ރާޅާއެކު ވަޅެއްގެ ތެރެއަށް ވެއްޓުނު ކަމަށެވެ. އަދި އެ ވަޅުން އޭނާ ގޮވައިގެން މަންމަ ތެދުވި ހަނދާން ވެސް ހުންނަ ކަމަށްވެސް އޭނާ ކިޔައިދިނެވެ.\n"އެ ރާޅާ މަންމައާއެކު ވަޅަކަށް ވެއްޓުނު ހަނދާންވޭ އަދި އެ ވަޅުން ތެދުވި ހަނދާނެއްވެސް ވޭ"\nސުނާމީ ކާރިސާގައި ސަލާމަތްވި އޭރު4އަހަރުގެ ކުއްޖާ\nއޭގެފަހުން ކަން ހިނގާ ދިޔަގޮތް "ދަ ޕްރެސް" އާ ހިއްސާ ކުރީ މަރުވެ ދިޔަ މަންމައާއެކު އެވަގުތު ހުރި4އަހަރުގެ ކުއްޖާގެ ދައްތައެވެ. ދައްތަ ކިޔައިދިން ގޮތުގައި ފުރަތަމަ ރާޅު އެރިއިރު އޭނާ ހުރީ މަންމައާއެކު ކަމަށާއި އެހެންނަމަވެސް ފުރަތަމަ ރާޅާއެކު ރަށު ތެރެޔަށް ވަދެގަތް ލޮނުގަނޑު ކޮންމެވެސް ވަރަކަށް މައިތިރި ވުމުން ދެން ދިޔައީ ފިރިމީހާގެ ގެޔަށް ދާން ކަމަށެވެ. ފިރިމީހާގެ ގެއަށް ގޮސް، ރާޅުގައި ތެމުނު ބާލީސްތަކާއި ގޮދަޑި ދޮވުމުގައި ދަރިފުޅާއެކު އުޅުނު އިރު ދެވަނަ ބޮޑުރާޅެއް އަރާފާނެ ކަމުގެ އިހުސާސް ނުކުރެވުނު ކަމަށް އޭނާ ބުންޏެވެ.\nހިމާޔަތް ހޯދި މިސްކިތާއި މަންމަގެ މަރު\nއެ ކާރިސާ ހިނގައި މުޅި ރަށް އެއްކޮށް ދޮވެލި އިރު އެ ރަށުގެ ރައްޔިތުންނަށް ހިމާޔަތް ލިބުނީ އެ ރަށުގެ މިސްކިތުންނެވެ. ރަށުގެ އެންމެ ވަރުގަދަ އިމާރާތްތަކާއި މިސްކިތް ކައިރީގައި ހުރި، އިމާތާތްތައް ވެސް ބިމާ ހަމަވެގެން ދިޔަ ނަމަވެސް އެއްވެސް އަސަރެއް ނުކޮށް ސަލާމަތްވީ މިސްކިތެވެ. އެ ރަށުގެ ރައްޔިތުން ފަދައިން އޭނާވެސް މިސްކިތަށް ހިމާޔަތަށް އެދި ދިޔައިރު އޭނާވެސް ދަރިން ގޮވައިގެން ދިޔައީ މަންމަ އާއި ކޮއްކޮވެސް އެތާ ހުންނާނެ ކަމަށެވެ. މިސްކިތާ ހަމަޔަށް ދެވުނުތަނާ ކޮއްކޮ އާއި މަންމަ ކޮބައިތޯ މީހުން އަހަމުން ދިއުމުން މަންމަ އެތަނުގައި ނެތްކަން އޭނާއަށް އެނގުނެވެ.\nސުނާމީގައި އެންމެ ބޮޑަށް ގެއްލުން ލިބުނު އެއް ރަށް ކަމުގައިވާ ރ. ކަނދޮޅުދޫގައި ހުރި މިސްކިތް މިހާރުވެސް އެ ގޮތުގައި / ފޮޓޯ: ސޯސަލް މީޑިއާ\nމަންމަ އާއި ކޮއްކޮ ރާޅާއެކު ގޭތެރެއަށް ދަމައިގަންތަން ފެނުނު ކަމަށް އެތަނުން މީހަކު ބުނުމުން، މަންމަ އާއި ކޮއްކޮ ވީތަނެއް ބަލައިދިނުމަށް އޭނާ އާދޭސް ކުރަމުން ދިޔައެވެ. އަދި އެ ގެ ހުންނަ ސަރަހައްދު ބެލި ކަމަށާއި މަންމަ އާއި ކޮއްކޮގެ ހިލަމެއްވެސް ވާން ނެތްކަމަށް އެމީހުން ބުނުމުން ހުރެވުނު ތަންވެސް ނޭނގުނު ކަމަށް ދައްތަ ބުންޏެވެ. ދައްތަ ބުނީ އަނެއްކާވެސް އެހެން ބައެއްގެ ކައިރީ، ރޮމުން އާދެސްކޮށްފައި މަންމަ އާއި ކޮއްކޮ ވީތަނެއް ބަލައިދިނުމަށް އެދުމުން އެކުދިންވެސް އައިސް ދިނީ ހަމަ އެ ޖަވާބު ކަމަށެވެ.\n"އަހަރެންގެ ދައްތައެއްގެ ފިރިމީހާ އަހަރެންގެ މަންމަ ނިޔާވިކަމުގެ ހަބަރު ދިނީ. އަހަންނަށް އެވަގުތު ހުރެވުނީ އެމީހާގެ މޫނަށް ބަލަހައްޓައިގެން ހުއްޓިފައި. އެވަގުތު އަހަންނަ ވީގޮތެއްވެސް ނޭނގުނު. އަހަންނަށް އެވަގުތު ބާރުބާރަށް ރޮވުނު. އޭރު4އަހަރުގެ ކޮއްކޮ އުނގޫފާރަށް ގެންދިޔުމަށްޓަކައި ހަވާލުވުމަށް ލޯޑުން ގޮވަމުން ދިޔައަޑު އިވޭ"\nސުނާމީ ކާރިސާގައި ސަލާމަތްވި ކުޑަކުއްޖާގެ ދައްތަ\nމަންމަ އާއި4އަހަރުގެ ކޮއްކޮ ފެނުނު އިރު އެ މީހުން ދިރިއުޅެމުން ދިޔަ ގެ، އެ މީހުންގެ ގައިމައްޗަށް ވެއްޓި ބަރޯފަދަ އެތައް އެއްޗެއްސެއް ވަނީ އެ މީހުންގެ ގައިމަތީގައެވެ. އެ ދެމައިން ފެނިފައި ވަނީ ހޯދަމުން ދަނިކޮށް މަންމަގެ އަތްދަނޑި މައްޗަށް4އަހަރުގެ ދަރިފުޅު ލައިގެން އޮއްވައެވެ.4އަހަރުގެ ދަރިފުޅު ހޭނެތިފައި އޮތް އިރު މުޅިގައި ވަނީ ކިސަނޑުން ތަތްތެޅި ވަރަށް އަނިޔާވެސް ވެފައެވެ. ފުރަތަމަ އެންމެން ވެސް ހީކުރީ އެ ކުއްޖާވެސް އޮތީ މަރުވެފައި ކަމަށައި އަދި ހިނަވަން އުޅުނު ކަމުގެ އަޑުތައްވެސް ފެތުރުނު ކަމަށް މައުލޫމާތު ލިބުނު ކަމަށެވެ.\nސުނާމީ އެރި ރަށަކަށް އޭރުގެ ރައީސް މައުމޫން ވަޑައިގަތުން ---\nމަންމަގެ މަރާއި ވަޅުލުން ހިނގައި ދިޔަ ގޮތް ކިޔައި ދެމުން އޭނާ ބުނީ، އޭނާގެ ފަސް މަހުގެ ދަރިފުޅަށް ހެދުމެއް ހޯދަށް ގެއަށް ގޮސް އެ އެއްޗެހި ނަގައިގެން ހިނަވާގެއަށް ދިޔައިރު މަންމަ މޫނުވެސް ނުފެނި މަންމަ ވަޅުލައިފި ކަމަށެވެ. ދައްތަ ބުނީ އޭނައަށް މޫނު ނުދައްކާ މަންމަ ވަޅުނުލުމަށް ތަކުރާރުކޮށް އެދުނު ނަމަވެސް އެދުވަހު ރަށުގެ ހާލަތު ހުރި ގޮތުން އެކަން އެގޮތަށް ނުވީކަމަށެވެ.\n"އަހަންނަށް އެމަންޒަރު ފެނުނު މީހަކު މައުލޫމާތު ދިންގޮތުގައި ކޮއްކޮ އޮތީ މަންމަ ނިޔާވެފައި އޮތްއިރު މަންމަގެ އަތްދަނޑިމަތީގައި. މަންމަ ނިޔާވެފައި އޮތީ ގޭގެ ކޮޅުގައި ހުންނަ ހިތިގަހާއި ލައްގާފައި އޮތް ބަރޯ އަދި އެތަނުގައި ހުންނަ ފުޅައްގަނޑު ވެއްޓިފައި އޮތުމުގެ ސަބަބުން އެއިން ތަނެއްގައި ތާށިވެގެން،"\nކަނދޮޅުދޫ ހުސައިންބެއަށް ފެނުނު މަރު\nސުނާމީގެ އެ ހިތްތަދި ނާމާން ދުވަސް އިއްޔެ ވީ ކަމެއްގެ ފަދައިން "ދަ ޕްރެސް" އަށް ކިޔައިދެމުން ކަނދޮޅުދޫ ހުސައިން މުހައްމަދު (ހުސައިންބެ) ބުނީ ފުރަތަމަ ރާޅު އެރިއިރު ހުރީ ކަނދޮޅުދުއާ ކައިރީގައި އޮންނަ ބަނޑަވެރި ނަމަކަށް ކިޔާ ފަޅު ރަށެއްގެ ވަޒީފާގައި ކަމަށާއި، އެތާ އުޅޭ ބޭރު2މީހަކު އައިސް ކަނދޮޅުދޫ ނުފެންނަ ކަމަށް ބުނި ކަމަށެވެ.\nއޭއާއެކު އޭނާ ބަލައިލި އިރު، އަޖައިބު ވެގެން ދިޔަ ކަމަށާއި ބަނޑަވެރިއާއި ކަނދޮޅުދުއާ ދޭތެރޭ އޮންނަ ބޮޑު ކަނޑުވެސް އޮތީ އެއްކޮށް ހިކިފައި ކަމަށް ހުސައިންބެ ބުންޏެވެ.\nހުސައިންބެ ބުނީ ދުވެފައި ކަހަލަ ގޮތަކަށް ރަށަށް ދާން ދަނިކޮށް ކަނޑާ ހިސާބުން އަނެއްކާވެސް ދެވަނަ ރާޅަކަށް ތައްޔާރުވާހެން ހީވެގެން ބަނޑަވެރިއާ ދިމާލަށް އަނބުރާލި ކަމަށާއި ދެން އެ ރަށުގައި އޮތް ލޯންޗަކަށް އަރާ ރަށަށް ދާން ދިޔައީ ކަމަށެވެ. އަދި ރާޅު ބޮޑުވެފައި އޮތުމުން ލޯންޗުގެ ނަގިލިލާން ޖެހުނީ ކަނދޮޅުދޫ ރަށު ތެރޭގައި ހުންނަ ފިހާރައެއްގެ ކައިރިއަށް ކަމަށް ހުސައިންބެ ބުންޏެވެ.\nސުނާމީ އަރާ ސުންނާފަތިވެފައި އޮތް ރަށެއް / ފޮޓޯ: ސޯޝަލް މީޑިއާ\n"ލޯންޗަށް އަރާފާ ރަށާ ދިމާލަށްދާން ވެގެން ގޮސް ފަ ރަށުގެ ޖެޓީއަށް ވުރެ މައްޗަށް ރާޅު އަރާފާ ހުރީ އެހެންވެ ލޯނޗުގެ ނަގިލި ލާން ޖެހުނީ ރަށު ތެރޭގައި ހުންނަ "ފެހިވިލާ މާޓް" ކިޔާ ފިހާރަ ކައިރިއަށް"\nކަނދޮޅުދޫ ހުސައިން މުހައްމަދު (ހުސައިންބެ)\nހުސައިންބެ ކިޔައިދިން ގޮތުގައި2ވަނަ ރާޅު ރަށަށް އެރީ އުސް ވަމުން އުސް ވަމުން ކަހަލަ ގޮތަކަށް ގޮސް ރަށު ތެރެއަށް އޮއްސާލި ގޮތަށް ކަމަށެވެ.\nހުސައިންބެ ބުނީ އެ ކާރިސާގައި ކަނދޮޅުދޫ އިން ދެން މަރުވި އަންހެން މީހާ މަރުވެފައި ވަނީ ހިތް ހުއްޓިގެން ކަމަށެވެ. އަދި އެ މަންޒަރު ގާތުން ދުން ކަމަށް ވެސް ހުސައިންބެ ކިޔައިދިނެވެ.\nކަނދޮޅުދޫން މަރުވި3ވަނަ މީހާ\nއެ ކާރިސާގައި ދުނިޔެ ދޫކުރި ފިރިހެން މީހާގެ މައުލޫމާތު "ދަ ޕްރެސް" އަށް ހިއްސާ ކުރަމުން ފާތިމަތު މުހައްމަދުފުޅު (މަންޒަރު ދުށް އަވައްޓެރިއެއް) ބުނީ އެ ގެ ހުންނަނީ އަތިރިއާ އެންމެ ކައިރީގައި ކަމަށާއި އަތިރިމައްޗަށް ނުކުތް އިރު އެތާ ޖޯއްޔެއްގައި އެ ފިރިހެން މީހާ އޮތް ކަމަށެވެ. އެ ބޭބެ ކައިރީ އެއްގަމަށް ދާން އެދުނު ކަމަށާއި އެހެންނަމަވެސް އެ ހިސާބަށް ރާޅު ނުޖަހާ ކަމަށް އޭނާ ބުނިކަމަށް ބުންޏެވެ.\nފާތުމަތު ބުނީ އެ ބޭބެ އިން ޖޯލިފަތި ބަނޑުން ޖެހިތަން ފެނުނު ކަމަށާއި ދެން ބޭބެ އަށް އެ ވަގުތު ވީގޮތް ނޭނގޭ ކަމަށެވެ. އެ ވަގުތު ފާތުމަތު އަށް ސިފަވީ ޣަރަގު ކަނޑުގައި ނިމިދަނީ ކަމަށެވެ. އަދި އެ ވަގުތު ފާތުމަތު ނިމިދަނީ ކަމަށް ބަޔަކު ގޮވަމުން ދިޔަ ކަމަށާއި ދެ މީހަކު އައިސް އޭނާ ދޮރާއްޓެއް މައްޗަށް ލީ ކަމަށްވެސް ކިޔައިދިނެވެ.\nސުނާމީ އަރާ ރަށެއް ފެނުއަޑީގައި / ފޮޓޯ: ސޯޝަލް މީޑިއާ\nއެ ދުވަހުގެ ކާރިސާގައި ކައިރީގައި ހުރި ވަޑާންގެތަކުގެ ޓިނުތަކުން ވަރަށް އަނިޔާ ލިބުނުކަން ފާހަގަ ކުރަމުން ފާތުމަތު ބުނީ ދަތް ދޮޅިއާއި އަރިކަށްޓާއި ފައިގެ ފަލަމަސްގަނޑު ކަފައިގެންގޮސް ލޭފައިބަމުން ދިޔައިރު ފައިވާނާއި ހެދުންވެސް އޮތީ އެއްކޮންހެން އިރައިގެން ގޮސްފައި ކަމަށެވެ. ފާތުމަތު ވާހަކަ ދައްކަމުން ދިޔަ ވަގުތު އަޑުގައި އުފެދިފާ ވަނީ އެ ދުވަހުގެ ހިތްދަތި ކަމަށާއި ބިރުވެރިކަމެވެ.\n"ޓިނުތަކާ އެއްޗެހި އޮތީ ބޯމަތީގައި، ގިޔާމަތް މަހުޝަރު ކުރައްވާ ދުވަހު މީހުންބުނެއެއްނު ޣަރަގު ކަނޑުގައޭ ނިމިދަނީ. ދައްތައަށް އިހުސާސްވީ އެތަންކޮޅު. ފައިވާނެއްވެސް ނެތް. ހެދުންވެސް އޮތީ އެއްކޮށް އިރިފައި. އައުރަ ފޮރުވީ ހެދުމުގެ އެއްފަޅިން. ވަރަށް ލަދުވެސްގަތް."\nފާތުމަތު ބުނީ ޖޯލީގައި އެ ދުވަހު އޮތް ބޭބެ (އެ ފިރިހެން މީހާ)2މީހަކު ވެގެން ނަގައިގަނެގެން ދާތަން ފެނުނު ކަމަށާއި އޭނާގެ ކަނދުރާމަތިން ވެސް ލޭތަށް ފައިބާތަން ދުށް ކަމަށެވެ.\nފާތުމަތުމެން ގޭގައި ސޫފިލަނޑައަށް ދާ ދޯންޏެއް އޮންނައިރު އެ މީހުންނަކީ ފެށުނީންސުރެ މަސް ކައްކާ ބައެކެވެ. ފާތުމަތު ބުނީ އެ ދުވަހު 85،000 ރުފިޔާގެ މަހާއި ނެގިހާ ސޫފިލަނޑާވެސް ދިޔައީ ކަމަށާއި އެ މީހުންގެ ގެ ހުންނަނީ ގޮނޑުދޮށާއި އެންމެ ކައިރީގައި ކަމަށެވެ.\nސުނާމީ ކާރިސާގައި ސުންނާފަތިވެފައި އޮތް ރަށެއް / ފޮޓޯ: ސޯޝަލް މީޑިއާ\nސުނާމީއާއި ކަނދޮޅުދޫ ރައްޔިތުންގެ އިހުސާސް\nއެ ދުވަހުގެ ހިތި މާޒީ މިއަދު އެއްބައިވަންތަ ކަމުގެ ދުވަހުގެ ގޮތުގައި ފާހަގަ ކުރާއިރު އެ ދުވަހު އެންމެ ބޮޑަށް ގެއްލުންވި ރަށްތަކުގެ ރައްޔިތުންނަށް އެހީތެރިވި ކޮންމެ މީހަކަށް ވެސް އެ ކާރިސާއަކީ އިއްޔެ ވީ ފަދަ ކެމެކެވެ. އެ ހިތިކަން އަދި ވެސް އަރުތެރޭގައި ހުރި އިރު ސުނާމީ ކާރިސާއަކީ ރާއްޖޭގެ އުމްރާނީ ތަރައްގީ، އެތައް އަހަރެއް ފަހަތަށް ޖައްސާލި ކާރިސާއެކެވެ.\nއެ ސުނާމީގައި ރާއްޖެއިން ޖުމްލަ 84 މީހުން މަރުވެ، 26 މީހުން ވަނީ ގެއްލިފަވެ. އަދި 15،000 ދިވެހިގެ ގެދޮރު ގެއްލުނެވެ. ރާއްޖޭގެ އަބާދީގެ 62 ޕަސެންޓް މީހުން، މި ހިތްދަތި ކާރިސާގައި އެކި ކަހަލަ ގެއްލުންތަކާ ކުރިމަތިލާފައި ވެއެވެ.\nކަނދޮޅުދޫގެ ރައްޔިތުން ބިން ބޮޑު ރ. ދުވާފަރަށް ބަދަލުކުރި ނަމަވެސް އަދިވެސް އެ ރަށުގެ ގިނަ ރައްޔިތުން ބުނަމުން ދަނީ އުޅެން ބޭނުން ވަނީ ކަނދޮޅުދޫގައި ކަމަށާއި އެ ރަށުން ލިބޭ ހިތްހަމަޖެހުން އެހެން ތާކުން ނުލިބޭ ކަމަށެވެ.\nއެ ކާރިސާގައި ގެއްލުން ލިބުނު އާއިލާތަކުގެ ތެރެއިން އެއް ބަޔަކު މިއަދު ދިރިއުޅެނީ އެމީހުންގެ ވަޒަން ދޫކޮށް އެހެން ރަށްރަށުގައެވެ. އަނެއް ބަޔަކު އަމިއްލަ ވަޒަނުގައި ދިރިއުޅުނު ނަމަވެސް ކަނޑު ފެންނަ ކޮންމެ ފަހަރަކު ވެސް ހިތަށް އަންނަނީ މީގެ 17 އަހަރު ކުރީގެ ބިރުވެރިކަމެވެ. ގަޑިން 9:20 ހިނގާ ކޮންމެ ފަހަރަކީ އެ ރައްޔިތުންނަށް ސިހުން ގެނުވާ ކަމެއް ކަމަކަށް ވެސް ބުނެއެވެ.\nރ.ދުވާފަރު ރިޕޯޓް ސުނާމީ ކާރިސާ\nޓޮންގާ އަލިފާންފަރުބަދަ ގޮވައިގެން ލިބުނީ ބޮޑު ގެއްލުމެއް: އެޑާން\nރައީސް ސޯލިހް މާދަމާ ރޭ ގައުމާ މުހާތަބު ކުރައްވަނީ\nބިޔަ ރާޅުގެ ދިފާއަށް ނެގި3ފައިލީ އައްޑަނަ: ދޭދޭ ބަދަހި ރަމްޒެއް!\nއަމިއްލަ ރަށުން އެ ލިބޭ ހަގީގީ ހިތްހަމަޖެހުން އެހެން އެއްވެސް ތާކުން ނުލިބޭނެ


Raees Yameen Ge5Aharakee Ran5Aharu : Ghassan ރައީސް ޔާމީންގެ5އަހަރަކީ ރަން ފަސް އަހަރު – ޣައްސާން – Huvadhoo News Raees Yameen Ge5Aharakee Ran5Aharu : Ghassan Huvadhoo News\nރައީސް ޔާމީންގެ5އަހަރަކީ ރަން ފަސް އަހަރު – ޣައްސާން\nޕީއެމްގެ ނައިބު ރައީސް އަދި ގުރައިދޫ ދާއިރާގެ މެމްބަރު މުޙައްމަދު ޣައްސާން މައުމޫން--ފޮޓޯ:ޕީއެސްއެމް\nރައީސް ޔާމީންގެ ވެރިކަމުގެ5އަހަރަކީ ވެރިކަމުގެ ރަން5އަހަރުކަމުގައި ޕީޕީއެމްގެ ނައިބު ރައީސް އަދި ގުރައިދޫ ދާއިރާގެ މެމްބަރު މުޙައްމަދު ޣައްސާން މައުމޫން ވިދާޅުވެއްޖެއެވެ. ޕީޕީއެމްގެ ޖަގަހަ ޖަލްސާގައި ވާހަކަފުޅު ދައްކަވަމުން ޣައްސާންވަނީ ރައީސް ޔާމީންގެ ވެރިކަމުގައި އެމަނިކުފާނު ގެންގުޅުއްވި ހަރުދަނާ މުހިއްމު ކަންތައްތައް ހިއްސާ ކުރައްވާފައެވެ. އެގޮތުން އެމަނިކުފާނުގެ މަސައްކަތްޕުޅު ވަރަށް ގާތުން ފެނިވަޑައިގެންނެވި ބޭފުޅެއްގެ ގޮތުން ގައުމަށް ކުރިމަތިވި ބައެއް ކަންކަމުގައި ރައީސް ޔާމީންގެ މަސައްކަތްޕުޅު ހިއްސާކުރެއްވިއެވެ.\nރައީސް ޔާމީންގެ ވެރިކަމުގެ ފަސްއަހަރު ރަން ފަސްއަހަރުގެ ގޮތުގައި ސިފަކުރައްވަނީ ވަރަށް ގިނަ ސަބަބުތައް ހުރެގެން ކަމަށް ޣައްސާން ވިދާޅުވިއެވެ. “ރައީސް ޔާމީންގެ ވެރިކަމުގައި ޚާރިޖީ އަދި ދާޚިލީ ވަރަށްގިނަ ގޮންޖެހުންތައް ކުރިމަތިވި. މާލެއަށް ދިމާވި ފެނުގެ ކާރިސާގެ ވަގުތު ރައީސް ޔާމީން 24 ގަޑިއިރު ހޭފުޅު ލައްވާ ހުންނަވައިގެން ދިވެހި ރައްޔިތުންނަށް ހައްލު ހޯއްދަވައި ދެއްވުމަށްޓަކައި މަސައްކަތްކުރެއްވި. ރާއްޖެއަށް ދުނިޔޭގެ އެކި ގައުމުތަކުން އެވަގުތު އެހީވި. ދުނިޔޭގެ މަސްރަހުގައި ތަފާތު ފިކުރުތަކުގެ ގައުމުތައް ރާއްޖެއަށް އެ ދަނޑިވަޅުގައި އެހީވި. އެކަމުން ދަލީލުކޮށްދެނީ ރައީސް ޔާމީންގެ ޚާރިޖީ ސިޔާސަތުގެ ހަރުދަނާކަން.” ޣައްސާން ވިދާޅުވިއެވެ.\nމިއަދު މިދައްކަމުންދަނީ ކޯވިޑް 19ގެ ވާހަކަ ކަމަށާއި މި ވަބާ މުޅި ދުނިޔެއަށާއި ޜާއްޖެއަށް ފެތުރިފައިވާ ކަމާއި ރައީސް ޠާމީންގެ ވެރިކަމުގައިވެސް މިފަދަ ބަލިމަޑުކަމެއް ފެތުރުކަނަށް ޣައްސާން ވިދާޅުވިއެވެ.\n“އެޗްވަން އެންވަން ކިޔާ ވައިރަސްއެއްގެ ބަލިމަޑުކަމެއް. އެދުވަސްވަރު ކޮންމެ ދުވަހަކު ހެލްތް މިނިސްޓްރީން އެބައްޔާ ގުޅިގެން ގައުމުގެ ހާލަތު ގެންނަވާ ރައީސުލްޖުމްހޫރިއްޔާ ސީދާ އެކަންކަން ބެއްލެވި ކަމުގެ އެއް ހެކި އަޅުގަނޑުމީ. ކޮންމެ ދުވަހަކު އަޅަންޖެހޭ ފިޔަވަޅުތައް ނިންމަވާ ހަރުދަނާ ކަމާއެކު އެމަސައްކަތް ތަންފީޒު ކުރެއްވި. އެހެންވެގެން އެ ބަލިމަޑުކަން ދިވެހިރާއްޖެއަށް އުރާދަކުރެއްވިއްޔާ ފެތުރިގެން ނުދިޔައީ.” ޣައްސާން ވިދާޅުވިއެވެ.\nރައީސް ޔާމީންގެ ވެރިކަމުގައި ތަރައްޤީގެ ރަހަނުދެކޭ އެންމެ ރަށެއްވެސް ނެތް ކަމަށާއި މުޅިރާއްޖެ ތަރައްޤީ ކުރެއްވުމަށް އެމަނިކުފާނު މަސައްކަތްޕުޅު ކުރެއްވި ކަމަށް ޣައްސާން ވިދާޅުވިއެވެ. އެމަސައްކަތް ކުރެއްވީ ބޭރުން ފައިސާ ހޯއްދަވައިގެން ކަމަށާއި އެހެންނަމަވެސް އެއީ ރާއްވަވައިގެން ވަކި ހުދޫދެއްގެ ތެރެއިން ކަމަށް ޣައްސާން ވިދާޅުވިއެވެ. ލޯނު ނަންގަވާނީ އެލޯނު ދެއްކެވޭނެ ގޮތް ހައްދަވާ، ވަކި މިންގަނޑެއް އިންޓްރެސްޓް ރޭޓުގެ ގޮތުގައި ހަމަޖައްސަވާފައި ކަމުގައި ވިދާޅުވިއެވެ. އެގޮތުން އެއަރޕޯޓާއި ބްރިޖާއި ދަރުމަވަންތަ ހޮސްޕިޓަލާއި ހިޔާ މަޝްރޫއަކީ ވެރިއަކު ރައްޔިތުންނަށްޓަކައި ޤައުމަށްޓަކައި ޚިދްމަތްކޮށްދެއްވަން ހިތްޕުޅުގައި ކަނޑައަޅުއްވައިގެން ކުރެއްވި ފަރުވާތެރިކަމާއި ރޭވުންތެރިކަމާއެކު ކުރެއްވި މަސައްކަތްޕުޅުގެ ނަތީޖާ ކަމަށް ވިދާޅުވިއެވެ. “ބްރިޖްގެ ތަނބުތައް މައްޗަށް އަރާފައިހުރީ މުރަކަ ހެދޭ ގޮތަކަށް ނޫން. ދަރުމަވަންތަ ހޮސްޕިޓަލަކީ ގަހެއްގައި އެޅި މޭވާއެއްވެސް ނޫން.ހުރިހާ ރަށްތަކެއްގައި އެމަނިކުފާނު ހިންގެވި މަޝްރޫއުތަކަކީ ބިމުގައި ފެތުރޭ ވިނައެއް ނޫން.” ޣައްސާން ވިދާޅުވިއެވެ.\nނަމަވެސް މިއަދު މިފެންނަނީ މަސްއޫލިއްޔަތު އަދާނުކުރެވޭ ބަޔަކާ ގައުމުގެ ޒިއްމާ ހަވާލުކުރީމާ އެކަމުގެ ހިތި ނަތީޖާ ކަމަށްވެސް ޣައްސާން ވިދާޅުވިއެވެ.


Dhauvathu Nudhenis Jabir Ais Kuri Kamekee Campaign'ah Huras Elhun: Shifa - Vaguthu\nކޮވިޑްގެ މަރުތަކުގެ އަދަދު މައްޗަށް - 13 ގަޑިއިރު ކުރިން\nޝިފާ މުހައްމަދުގެ ކެމްޕޭން ހަރަކާތުގައި އަބްުދުﷲ ޖާބިރު ބައިވެރިވެވަޑައިގަންނަވަނީ\nއެމްޑީޕީގެ އެތެރޭގެ އިންތިޚާބުގައި ގައުމީ މަޖިލީހުގެ މާލެ ދާއިރާގެ ރައީސް ކަމަށް ވާދަކުރައްވާ މާލެ ސިޓީގެ ކުރީގެ މޭޔަރު ޝިފާ މުހައްމަދުގެ ކެމްޕޭން ހަރަކާތެއްގައި ޑީއާރުޕީގެ ލީޑަރު އަބްދުﷲ ޖާބިރު ބައިވެރިވެވަޑައިގަތީ ދައުވަތު ނުދެއްވަނީސް ކަމަށް ޝިފާ ވިދާޅުވެއްޖެއެވެ.\nޝިފާގެ ކެމްޕޭން ހަރަކާތުގައި ޖާބިރު ބައިވެރިވެވަޑައިގެން ޝިފާ ވާހަކަ ދެއްކެވި ވަގުތު އޭނާ ކައިރިއަށް ވަޑައިގެން އަޑުގަދަ ކުރެއްވިއެވެ. އަދި ފަހުން ވާހަކަ ދައްކަވަން އަރުއްވައި، ރައީސް އިބްރާހީމް މުހައްމަދު ސޯލިހްގެ އިސްތިއުފާއަށް ވެސް ގޮވާލެއްވިއެވެ.\nމިކަމާ ގުޅިގެން ޝިފާގެ ފަރާތުން ނެރުނު ނޫސް ބަޔާނެއްގައި ވިދާޅުވީ ޖާބިރު އެ ތަނަށް ވަޑައިގަތީ ދައުވަތު އަރުވާފައި ނެތީސް ކަމަށެވެ. އަދި ޝިފާ ވާހަކަ ދައްކަވަމުން ގެންދަވަނިކޮށް އަޑުގަދަ ކުރައްވައި ތަނުގެ މަސްލަހަތު ނަގާލަން އުޅުއްވުމުން ވަގުތުން ފުލުހަށް ރިޕޯޓް ކުރި ކަމަށް ވެސް ޝިފާ ވިދާޅުވިއެވެ.\nޝިފާގެ ކެމްޕޭންގެ ހަރަކާތްތަކަށް އެފަދަ ގޮތް ގޮތަށް ހުރަސް އަޅާ ފުރައްސާރަ ކުރުމަކީ އޭނާގެ ސިޔާސީ ހައްގުތައް ނިގުޅައިގަނެ ސިޔާސީ މައިދާނުގައި އަންހެނުންނަށް ހުރި ފުރުސަތުތައް އިތުރަށް ހަނި ކުރަން ވެގެން ހިންގި އަމަލެއް ކަމުގައި ޝިފާގެ ބަޔާނުގައި ސިފަ ކުރައްވާފައިވެއެވެ.\nޝިފާގެ ކެމްޕޭން ހަރަކާތުގައި ޖާބިރު ބައިވެރިވެވަޑައިގެން ރައީސް ސޯލިހްގެ އިސްތިއުފާއަށް ގޮވާލެއްވިއިރު، ޝިފާއަކީ އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފެކްޝަންގެ ބޭފުޅެކެވެ.\nޖާބިރުގެ ފަރާތުން ފަހަކަށް އައިސް ވަރަށް ނޭދެވޭ ބައެއް އަމަލުތައް ފެންނަން ފަށާފައިވެއެވެ. އެކަމާ މެދު އާންމުންގެ ގިނަ ބަޔަކު ކަންބޮޑުވަމުންދާއިރު، ނަފްސާނީ މައްސަލަތަކެއް ވެސް ޖާބިރުގެ ކިބައިން ފެންނަ ކަމަށް ބައެއް މީހުން ބުނެއެވެ.\nސެޕްޓެމްބަރު 19, 2021 09:49\nއަވަހަށް ޖާބިރު ވަރިކުރޭ!\nސެޕްޓެމްބަރު 19, 2021 10:11\nއެމްޑީޕީގެ އެތެރޭގެ އިންތިހާބެއް ހިޞާރުކުރަން ޑީއާރުޕީގެ ލީޑަރު މަސައްކަތްކުރެއްވުމަކީ ޑިމޮކްރަސީއަށް އެޅޭ ހުރަހެއް. މަޖިލިސް މެންބަރުންގެ ޝަރުތުތަކުގެ ތެރޭގައި ހިމެނޭ ބުއްދި ސަލާމަތުން ހުރުން. ޖާބިރު މިހާރު އުޅުއްވާ ގޮތުން އެކަމާ މެދު ޝައްކު. މެންބަރުކަމުގެ ޝަރުތު ހަމަވޭތޯ މެޑިކަލް ޓެސްޓެއް ހަދަން ޖެހޭ ހިސާބަށް ކަންކަން ހިނގައްޖެ. ޖާބިރަށް ބޭނުންވަނީ އަދަބު ދިނުމެއް ނޫން. އަޅާލުމާއި އޯގާތެރިކަން. ފަރުވާ\nސެޕްޓެމްބަރު 19, 2021 10:20\nޙަމަހޭގަބާހުރީ. ދިޔާނާއަށް ހަމަ އޯ ކޭދޯ.\nސެޕްޓެމްބަރު 19, 2021 11:47\nޛާބިރު ތީ ހަމަ ބޮޑު ބޮލުގަ ރިހުމެއް. މަށަށްފެންނަނީ ކާށިދު އާ ގާފަރާ ދޭތެރޭގަ އޭނަ ދުއްވަން އެޅި ކޭބަލް ކާރަކަށް ލާފަ ބައްސާލުން\nސެޕްޓެމްބަރު 19, 2021 12:23\nއޭނާއަކީ ތިބައިމީހުން އިންދި އޮށެއް. އެ އޮށުން ފަޅައިގެން އެއުޅެނީ މޮޔަ އޮށެއް. އެހެންވެ، ޖެއްސުން ކުރުމާއި މަލާމާތް ކުރުމާއި، އަޑުގަދަ ކުރުމާއި، ފުރައްސާރަ ކުރުން ފަދަކަންކަމާ ތިޔަ ދިމާވަނީ..! އޭނާގެ ސިކުނޑި ހަމަޖެހޭތޯވެސް ބަލާލުން ރަނގަޅުވާނެ. އޭނާއަކީ ރައީސް ޔާމީނުގެ ވެރިކަން ވައްޓާލުމަށް ބޭނުންވާ ފައިސާ ދިން މީހާ. ހަރަދުދިން މިޙާ. ދެން ކިހިނެތްވާނީ...! ޝިފާއަށް ތިއޮތީ ވަރުގަދަ ކަމަކާ ދިމާވެފައި. ތިއީ އަމިއްލައަށް ބުއިބޮނޑިއެއް.\nސެޕްޓެމްބަރު 19, 2021 12:38\nޖަބިރު ވާހަކަދައްކަން ފުރުސަތުދިނީކީއްވެ؟ އެތާންގައި ސިފާގެ އަރިހުގައި ހުރެ އަތްތިލަބަޑިޖަހައި ހެދިއިރު އެކަންމަނާނުކުރީކީއްވެ؟ ސާލިހުފެކުސަނުން ރައްދުޑެތީ ކޮންމެވެސް ވާހަކައެއްބުނެލީދޯ؟\nއޭނައެހެރީ ފުނިޔެއިންމޮޔަވެފަ. ރުގިޔާކޮއްގެން ރަގަޅުވޭތޯބަލާ. ނޫނީ މަސްތުވެފަ ހުންނަނީ\nސެޕްޓެމްބަރު 19, 2021 13:54\nވީޑިއޯއިން ފެންނަނީ ޖާބިރާ ވަރައް ގަޔާވެގެން، އޭނަ އައް އެއްބާރުލުން ދޭތަން\nސެޕްޓެމްބަރު 19, 2021 15:36\nމިފެންނަނީ ރައްޔިތުންގެ ތަމްސީލުކުރާ އަޙްލާގު މީނަޔައް ވޯޓުދީ ހޮވި މީހުން ބޭނުވާގޮތް މިއީ ޒުލަކައް މަޖްލީސް ވެއްޖެ\nސެޕްޓެމްބަރު 19, 2021 16:52\nޖާބިރުގެ އަތުން ފައިސާ ކައިގެން އެފައިސާތައް އަބުރާ ނުދިނީމަ ޕާޓީމީހުން ނައް ފުރައްސާރަ ކުރާނެތާ މިހާރު އޭނަގެ ބޭނުމެއް ކަލޭ މެންނަކައް ނެތް ކަލޭމެންގެ ނަޒަރުގައި އޭނައަކީ މިހާރު މޮޔައެއް\nސެޕްޓެމްބަރު 19, 2021 21:45\nޖާބެ އަކީ ހަމަ ރަނގަޅަށް ވެސް ބޮޑު މޮޔައެއް، ބުއްދި ގޯސްވެފައިވާ ދީވާނާއެއް، ދިޔާތަކެތީގެ ފަރުވާ އިން ފަރުވާ ދޭން ޖެހިފައިވާ މީހެއް


Hani gothakah Arsenal molhuvi iru, United balivejje - vNews.mv\nހަނި ތަފާތަކުން އާސެނަލް މޮޅުވިއިރު، ޔުނައިޓެޑް ބަލިވެއްޖެ\nމުހައްމަދު ޝާން އަބްދުﷲ 23 September 2019, 08:42\nއިނގިރޭސި ޕްރިމިއާ ލީގުގައި ރޭ ހަނި ތަފާތަކުން އާސެނަލް އެސްޓަން ވިލާ އަތުން 2-3 ލަނޑުން މޮޅުވިއިރު، ވެސްޓް ހޭމް ޔުނައިޓްޑް އަތުން 2-0 ލަނޑުން މެންޗެސްޓާ ޔުނައިޓެޑް ބަލިވެއްޖެއެވެ.\nރޭ ކުޅުނު މިމެޗުގެ ފުރަތަމަ ލަނޑު ޖަހާ މެޗުގެ ލީޑް ނެގީ އެސްޓަން ވިލާއިންނެވެ. އެލަނޑު މެޗުގެ 20 ވަނަ މިނެޓުގައި އެސްޓަން ވިލާއަށް ކާމިޔާބު ކޮށްދިނީ މިޑްފީލްޑަރު ޖޯން މެކްގިން އެވެ.\nދެ ޓީމުގެ ފަރާތުން ވެސް ފޯރިގަދަ ކުޅުމެއް ފެނިގެން ދިޔަ މިމެޗުގެ ދެ ވަނަ ހާފް ފަށައިގެން މާގިނައިރު ތަކެއް ނުވަނީސް އާސެނަލްއަށް ލިބުނު ޕެނަލްޓީއަކުން އެޓީމަށް ނަތީޖާ ހަމަހަމަ ކޮށްދިނީ ނިކޮލަސް ޕެޕޭއެވެ.\nއާސެނަލްއިން ލަނޑު ޖަހާ ނަތީޖާ ހަމަހަމަ ކުރިޔަސް، މެޗުގެ 60 ވަނަ މިނެޓުގައި އަލުން ވަނީ ލަނޑު ޖަހާ މެޗުގެ ލީޑް ނެގީ އެސްޓަން ވިލާއިންނެވެ. އެލަނޑު އެޓީމަށް ކާމިޔާބު ކޮށްދިނީ ޒުވާން ފޯވާޑް ވެސްލީ މޮރައިސް އެވެ.\nއަމިއްލަ ދަނޑުގައި އާސެނަލްއިން ކުޅެމުން ދިޔަ މިމެޗުގެ ފަހު ދިހަ މިނެޓުގެ ތެރޭގައި އެޓީމުން ވަނީ ދެ ލަނޑު ޖަހައި ލީޑު ހޯދައިފައެވެ. އެގޮތުން ދެ ވަނަ ފަހަރަށް މެޗުގެ ނަތީޖާ އާސެނަލްއަށް ހަމަހަމަ ކޮށްދިނީ މެޗުގެ 81 ވަނަ މިނެޓުގައި އެޓީމުގެ ކެލަމް ޗޭމްބާސް ކާމިޔާބު ކޮށްދިން ލަނޑުންނެވެ. އަދި މެޗުން އާސެނަލް މޮޅުވި ލަނޑު 84 ވަނަ މިނެޓުގައި އެޓީމަށް ކާމިޔާބު ކޮށްދިނީ ފޯވާޑް ޕިއެރޭ އެމެރިކް އޮބަމަޔާންގްއެވެ.\nމިނަތީޖާއާއެކު ލީގް ތާވަލްގައި އާސެނަލް މިވަގުތު އޮތީ ކުޅުނު ހަ މެޗުން ލިބުނު 11 ޕޮއިންޓާއެކު ހަތަރު ވަނަ މަގާމްގައެވެ. އަދި އެސްޓަން ވިލާ އޮތީ ލީގްގައި މިހާތާނަށް ކުޅުނު ހަ މެޗުން ލިބުނު ހަތަރު ޕޮއިންޓާއެކު 19 ވަނަ މަގާމް ގައެެެވެ.\nމީގެ އިތުރުން ރަށުން ބޭރުގައި ރޭ ވެސްޓް ހޭމް އަތުން ޔުނައިޓެޑް ބަލިވިއިރު، މިއީ ލީގުގައި ޔުނައިޓެޑު ބަލިވި ދެވަނަ މެޗެވެ. ރޭގެ މެޗުގައި ޔުނައިޓެޑް ކޮޅަށް ވެސްޓު ހޭމްއިން ޖެހި ދެ ލަނޑުގެ ތެރެެއިން ފުރާތަމަ ލަނޑު މެޗުގެ 44 ވަނަ މިނެޓުގައި އެޓީމަށް ކާމިޔާބު ކޮށްދިނީ ފޯވާޑް އެންޑްރީ ޔާމޮލެންކޯ އެވެ. އަދި ދެ ވަނަ ލަނޑު މެޗުގެ 84 ވަނަ މިނެޓުގައި އެޓީމަށް ކާމިޔާބު ކޮށްދިނީ ޑިފެންޑަރު އާރޮން ކްރެސްވެލްއެވެ. އޭނާ އެލަނޑު ޖެހީ ލިބުނު ހިލޭ ޖެހުމަކުންނެވެ.


3 vana quarter gai GST nudhakkaa faraaiythakuge nan aanmu kohfi - AO News3vana quarter gai GST nudhakkaa faraaiythakuge nan aanmu kohfi\nމޯލްޑިވްސް އިންލަންޑް ރެވެނިއު އޮތޯރިޓީ - ފޮޓޯ: ސަން\nތިންވަނަ ކުއާޓަރުގައި ޖީއެސްޓީ ނުދައްކާ ފަރާތްތަކުގެ ނަން މީރާ އިން ހާމަކޮށްފި\nނިމިގެންދިޔަ 2019 ވަނަ އަހަރުގެ ތިންވަނަ ކުއާޓަރުގައި ދައުލަތަށް ދައްކަން ޖެހޭ ޖީއެސްޓީ ދައްކާފައިނުވާ 250 އަށްވުރެ ގިނަ ފަރާތްތަކުގެ ނަން، ދައުލަތުގެ ޓެކްސް އިދާރާ، މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން އާންމުކޮށްފި އެވެ.\nމީރާގެ އެންފޯސްމަންޓް ޕޮލިސީގެ ދަށުން އިއްޔެ އާންމުކުރި ލިސްޓްގައި ޖުމްލަ 268 ފަރާތެއްގެ ނަން ހިމެނެއެވެ. އެއީ މިދިޔަ އަހަރުގެ ތިންވަނަ ކުއާޓަރުގެ ޖީއެސްޓީ ބަޔާން ހުށަހަޅައިފައިނުވާ އަދި ފައިސާ ދައްކައިފައިނުވާ ފަރާތްތައް ކަމަށް މީރާ އިން ބުނެއެވެ.\nއެ ފަރާތްތަކަކީ މާލެ، ވިލިނގިލި، ހުލުމާލެ، އަދި ޓޫރިސްޓް ރިސޯޓުތަކުގައި ވިޔަފާރިކުރާ ފަރާތްތަކެވެ.\nމީރާ އިން ވަނީ މިދިޔަ ނޮވެމްބަރު މަހު މާލެ ސަރަޙައްދުން މި އަހަރުގެ ދެވަނަ ކުއާޓަރުގެ ޖީއެސްޓީ ބަޔާން ހުށަހަޅައިފައިނުވާ އަދި ފައިސާ ދައްކައިފައިނުވާ ފަރާތްތަކުގެ ނަން ހާމަކޮށްފަ އެވެ. އެފަހަރު މީރާ އިން އާންމުކުރި ލިސްޓްގައި ޖުމްލަ 202 ފަރާތެއްގެ ނަން ހިމެނެއެވެ.\nމީރާ މެދުވެރިކޮށް މިދިޔަ ޑިސެމްބަރު މަހު ދައުލަތަށް 1.56 ބިލިއަން ރުފިޔާގެ އާމްދަނީއެއް ވަނީ ލިބިފައެވެ. އެގޮތުން ޑިސެމްބަރު މަހު ބަލައިގަތް އާމްދަނީގެ ތެރޭގައި 74 މިލިއަން އެމެރިކާ ޑޮލަރު ހިމެނޭ ކަމަށް މީރާ އިން ބުނެއެވެ.\nމީރާ އިން އިއްޔެ އާންމުކުރި ތަފާސްހިސާބުތައް ދައްކާގޮތުން މިދިޔަ މަހު ލިބުނު އާމްދަނީ އަކީ 2018 ވަނަ އަހަރުގެ ޑިސެމްބަރު މަހާ އަޅާބަލާއިރު 8.9% އިތުރު އަދަދެއް ކަމުގައިވާއިރު، އެއީ މިދިޔަ މަހަށް ލަފާކުރި މިންވަރަށްވުރެ 26.6% އިތުރު އަދަދެކެވެ.\n2018 ވަނަ އަހަރުގެ އެ މުއްދަތާއި އަޅާބަލާއިރު، މިދިޔަ އަހަރުގެ ޑިސެމްބަރު މަހު ލިބުނު އާމްދަނީ އިތުރުވެފައި ވަނީ ޓީޖީއެސްޓީ އާއި ވިތުހޯލްޑިންގ ޓެކްސް އާއި އެއާޕޯޓް ސަރވިސް ޗާޖާއި ޓޫރިޒަމް ލޭންޑް ރެންޓް އަދި ލީސް ޕީރިއަޑް އެކްސްޓެންޝަން ފީގެ ގޮތުގައި ލިބިފައިވާ ފައިސާ އިތުރުވުމުން ކަމަށް މީރާ އިން ބުނެއެވެ.\nތަފާސްހިސާބުތައް ދައްކާ ގޮތުން މިދިޔަ މަހު ލިބުނު އާމްދަނީގެ އެންމެ ބޮޑު ބައެއް ހިއްސާކުރަނީ މުދަލާއި ޚިދުމަތުގެ އަގުން ނަގާ ޓެކްސް (ޖީއެސްޓީ) އެވެ. އެއީ 42.1% ނުވަތަ 658,038,239 ރުފިޔާ އެވެ. އަދި ދެވަނައަށް އެންމެ ބޮޑު އާމްދަނީޢެއް ލިބިފައި ވަނީ ޓޫރިޒަމް ލޭންޑް ރެންޓްގެ ގޮތުގައެވެ. އެއީ 23.2% ނުވަތަ 361,954,466 ރުފިޔާ އެވެ.\nމީގެ އިތުރުން ބީޕީޓީގެ ގޮތުގައި 7.7.% ނުވަތަ 120,962,060 ރުފިޔާ ލިބިފައިވާއިރު، ލީސް ޕީރިއަޑް އެކްސްޓެންޝަން ފީގެ ގޮތުގައި ލިބިފައި ވަނީ 4.9% ނުވަތަ76,700,000 ރުފިޔާ އެވެ.\nއަދި ގްރީން ޓެކްސްގެ ގޮތުގައި 4.4 ޕަސެންޓް ނުވަތަ 68,791,019 ރުފިޔާ އަދި އެހެނިހެން ޓެކުހާއި ފީގެ ގޮތުގައި 277.03 މިލިއަން ރުފިޔާ ވަނީ ލިބިފައެވެ.\nފެބުރުވަރީ މަހު މީރާ މެދުވެރިކޮށް ދައުލަތަށް 1.43 ބިލިއަން ރުފިޔާ ލިބިއްޖެ\nއާމްދަނީން ޓެކްސް ނެގުމުގެ ޤާނޫނާއި ބެހޭގޮތުން ހައި ކޯޓުގެ ފަނޑިޔާރުންނަށް މަޢުލޫމާތު ދެއްވައިފި\nމިދިޔަ މަހު މީރާ މެދުވެރިކޮށް ދައުލަތަށް 1.81 ބިލިއަން ރުފިޔާ ލިބިއްޖެ


Malaria Ah Magufahi Kuraa Aa Vahtharehgge Madhiriehgge Nurakka Bodu Vanee - Vaguthu\nމެލޭރިއާއަށް މަގުފަހިކުރާ އާ ވައްތަރެއްގެ މަދިރިއެއް އެފްރިކާގެ ސިޓީގައި ގިނަވެ، އެތާނގައި ދިރިއުޅޭ މީހުންގެ ތެރޭގައި ނުރައްވާ ހިސާބަށް މި ބަލި ފެތުރެމުންދާ ކަމަށް ދިރާސާތަކުން ދައްކައިފިއެވެ.\nމެލޭރިއާ ބައްޔަށް ހުށަހެޅޭ، އެނޮފެލިސް ސްޓެފެންސީގެ ނަމުން ނަންދެވިފައިވާ މި މަދިރި މުޅި އެފްރިކާ ބައްރުގައި ހަލުވިކަމާއެކު ފެތުރެމުންދާކަމަށް ނެދަލޭންޑްގެ ރަޑްބައުޑް ބޭސްވެރިކަމާ ބެހޭ މަރުކަޒާއި އިތިއޯޕިއާގެ ތަހުލީލު ކުރަމުންދާ މަރުކަޒެއް ކަމަށް އާންމުވާ ހަންސެންއިން ބުނެފިއެވެ.\nމީގެ އަހަރުތަކެއް ކުރީގައި މި މަދިރިތައް އެފްރިކާއިން ފެނިފައިވެއެވެ. މިހާރަކަށް އައިސް އިތިއޯޕިއާ ސިޓީގެ ފެން ތާނގީ ތަކުން މިމަދިރި ގިނަ އަދަދަކަށް ފެންނަމުންދާ ކަމަށް ވެއެވެ. ގޮތުން އެގައުމުގެ ގިނަ އަދަދެއްގެ މީހުންނަށް މެލޭރިއާގެ އަސަރުކޮށްފައިވާނެ ކަމަށް ލަފާކުރެވޭ ކަމަށް ދިރާސާ ކުރާ ފަރާތްތަކުން ބުނެފައިވެއެވެ.\nއެފްރިކާގައި މެލޭރިއާ ބަލި ފަތުރާ މި މަދިރި ދިރާ އާލާވަމުންދަނީ މީހުން ނޫޅޭ ހުސްބިންތަކުގައެވެ. މި މަދިރި މީހުން ދިރިއުޅޭ އިތިއޯޕީއާ އަދި ސޫދާން ސިޓީގައި ހަލުވިކަމާއެކީ ފެތުރެމުންދާތީ ކަމާބެހޭ ފަރާތްތަކުން ކަންބޮޑުވުން ފާޅުކޮށްފައިވެއެވެ. މިގޮތުން ކަމާ ބެހޭފަރާތް ތަކުން ބުނެފައިވަނީ މީހުން ދިރިއުޅޭ ސަރަހައްދު ތަކުގައި މެލެރިއާ ފެތުރިދާނެ ކަމުގެ ފުރުސަތު ބޮޑު ކަމަށެވެ.\nމެލޭރިއާ ފެތުރެނީ އެނެފެލެސް ނަމަކަށް ކިޔާ އަންހެން މަދިރިއަކުންނެވެ. އޭގެ ސަބަބުން ޖެހޭ މި ބައްޔަކީ ފަރުވާކޮށް ރަނގަޅު ކުރެވޭ ބައްޔެކެވެ. 2019 ވަނަ އަހަރުގަ ވެސް ހަމަ އެކަނި މިބަލީގައި 40900 މިހުން ވަނީ މަރުވެފައެވެ. ދުނިޔޭގެ ސިއްހަތު ޖަމިއްޔާ (ޑަބްލިވްއެޗްއޯ)ގެ ތަފާސް ހިސާބު ތަކުން ދައްކާ ގޮތުގައި އެފްރިކާގައި މި ބަލީހައި މީހުންގެ އަދަދު 2019 ވަނަ އަހަރު 94% އަރާފައިވެއެވެ.\nހަލުވިކަމާއެކު ފެތުރެމުންދާ މިބައްޔާ ބެހޭގޮތުން ކަމާބެހޭ ބޭފުޅުން ބުދަ ދުވަހުގައި ޝާއިއު ކޮށްފައިވާ ލިޔުމުގައި ގޮވާލާފައިވަނީ އެފްރިކާގެ މީހުން ދިރިއުޅޭ އެހެނިހެން ސަރަހައްދު ތަކަށް މި ބަލި ފެތުރިޔަ ނުދިނުމަށް ވަރަށް ބޮޑަށް މަސައްކަތް ކުރަންޖެހޭނެ ކަމަށެވެ.


މާތް ﷲ އިންސާނާ މާތް ކުރައްވާފައިވާ މާތްކުރެއްވުން – DhiSalafiyyah\nމާތް ﷲ އިންސާނާ މާތް ކުރައްވާފައިވަނީ އިންސާނުންގެ އުފެއްދެވުމާ ހަމައިން ފެށިގެންނެވެ. މާތް ﷲ އިންސާނާ މާތް ކުރައްވާފައިވާކަން އަންނަނިވި ނުކުތާތަކުން ހާމަވެއެވެ.\n(1) މާތް ﷲ އިންސާނުން އުފައްދަވާކަމުގެ ޚަބަރު މަލާއިކަތުންނަށް ކުރިން ދެއްވުން.\nމިގޮތުން މާތް ﷲ ވަޙީ ކުރައްވާފައިވެއެވެ. ((وَإِذْ قَالَ رَبُّكَ لِلْمَلَائِكَةِ إِنِّي جَاعِلٌ فِي الْأَرْضِ خَلِيفَةً قَالُوا أَتَجْعَلُ فِيهَا مَن يُفْسِدُ فِيهَا وَيَسْفِكُ الدِّمَاءَ وَنَحْنُ نُسَبِّحُ بِحَمْدِكَ وَنُقَدِّسُ لَكَ قَالَ إِنِّي أَعْلَمُ مَا لَا تَعْلَمُونَ)) (البقرة: 30) މާނައީ: “ހަމަކަށަވަރުން، ކަލޭގެފާނުގެ ވެރިރަސްކަލާނގެ ބިމުގައި ޚަލީފާއަކު ލައްވާހުށީމޭ މަލާއިކަތުންނަށް ވަޙީކުރެއްވިހިނދު ހަނދުމަކުރައްވާށެވެ! އެބޭކަލުން (އެހިނދު) ދެންނެވިއެވެ. އަޅަމެން އިބަރަސްކަލާނގެއަށް ޙަމްދއެކު ތަސްބީޙަ ކިޔައި، އިބަރަސްކަލާނގެއަށް ތަޤްދީސް ކޮށްކޮށް ތިއްބައި، އެ ބިމުގައި ފަސާދަ އުފައްދައި ލޭއޮހޮރުވާނޭ ބަޔަކު އިބަރަސްކަލާނގެ އެ ބިމުގައި ލައްވަނީތޯއެވެ؟ އެކަލާނގެ ވަޙީ ކުރެއްވިއެވެ. ހަމަކަށަވަރުން، ތިޔަބައިމީހުންނަށް އެނގިގެންނުވާ ކަންތައްތައް ތިމަންރަސްކަލާނގެ ދެނެވޮޑިގެންވަމެވެ.”\n(2) މަލާއިކަތުންނަށް ޢިލްމު ލިބިގެންނުވާ ކަންކަން އުގަންނަވައި ދެއްވުން.\nމާތް ﷲ ވަޙީ ކުރައްވާފައިވެއެވެ. ((وَعَلَّمَ آدَمَ الْأَسْمَاءَ كُلَّهَا ثُمَّ عَرَضَهُمْ عَلَى الْمَلَائِكَةِ فَقَالَ أَنبِئُونِي بِأَسْمَاءِ هَـٰؤُلَاءِ إِن كُنتُمْ صَادِقِينَ * قَالُوا سُبْحَانَكَ لَا عِلْمَ لَنَا إِلَّا مَا عَلَّمْتَنَا إِنَّكَ أَنتَ الْعَلِيمُ الْحَكِيمُ *)) (البقرة: 31-32) މާނައީ: “އަދި އާދަމްގެފާނަށް ހުރިހައި ތަކެތީގެ ނަންތައް އެކަލާނގެ އުނގަންނަވައި ދެއްވިއެވެ. (އެބަހީ: ނަންކިޔުނު ތަކެއްޗާއި އެތަކެތީގެ ޙަޤީޤަތްތަކެވެ.) ދެން، އެކަލާނގެ އެތަކެތި މަލާއިކަތުންނަށް ހުށަހަޅުއްވައި، ވަޙީ ކުރެއްވިއެވެ. ތިޔަބައިމީހުން (ތިޔަކުރާ ދަޢުވާގައި) ތެދުވެރިންކަމުގައިވަނީނަމަ، މިތަކެތީގެ ނަންތަކުން، ތިޔަބައިމީހުން ތިމަންރަސްކަލާނގެއަށް ނިކަން ޚަބަރު ދީބަލާށެވެ! އެ މަލާއިކަތުން ދެންނެވިއެވެ. އިބަރަސްކަލާނގެ ހުސްޠާހިރުވަންތަކަމާއެވެ! އިބަރަސްކަލާނގެ އަޅަމެންނަށް އުނގަންނަވައިދެއްވި އެއްޗެއް މެނުވީ، އަޅަމެންނަކަށް އެނގުމެއް ނުވެއެވެ. ހަމަކަށަވަރުން އިބަރަސްކަލާނގެއީ، މޮޅަށް ދެނެވޮޑިގެންވާ ޙަކީމްވަންތަ ރަސްކަލާނގެއެވެ.”\n(3) މާތް ﷲގެ އަތްޕުޅުން އިންސާނާ ޚަލްޤުކުރެއްވުން.\nމާތް ﷲ ވަޙީ ކުރައްވާފައިވެއެވެ. ((قَالَ يَا إِبْلِيسُ مَا مَنَعَكَ أَن تَسْجُدَ لِمَا خَلَقْتُ بِيَدَيَّ)) (ص: 75) މާނައީ: ” އެކަލާނގެ ވަޙީ ކުރެއްވިއެވެ. އޭ އިބްލީސްއެވެ! ތިމަންރަސްކަލާނގެ ދެ އަތްޕުޅުން ހެއްދެވި މީހަކަށް ސަޖިދަކުރުން ކަލޭގެޔަށް މަނާކުރީ ކޮންކަމެއްހެއްޔެވެ؟”\n(4) އާދަމްގެފާނަށް ސަޖިދަކުރުމަށް މަލާއިކަތުންނަށް މާތް ﷲ އަމުރުކުރެއްވުން.\nމާތް ﷲ ވަޙީ ކުރައްވާފައިވެއެވެ. ((وَإِذْ قُلْنَا لِلْمَلَائِكَةِ اسْجُدُوا لِآدَمَ فَسَجَدُوا إِلَّا إِبْلِيسَ أَبَىٰ وَاسْتَكْبَرَ وَكَانَ مِنَ الْكَافِرِينَ)) (البقرة: 34) މާނައީ: “އަދި އާދަމްގެފާނަށް ތިޔަބައިމީހުން ސަޖިދަކުރާށޭ ތިމަންރަސްކަލާނގެ މަލާއިކަތުންނަށް ވަޙީ ކުރެއްވިހިނދު، ހަނދުމަކުރައްވާށެވެ! ފަހެ، އިބްލީސް ފިޔަވައި، އެ މަލާއިކަތުން ސަޖިދަ ކުރެއްވިއެވެ. އެކަލޭގެ އެކަމުން މަނާވެގަނެ، ކިބުރުވެރިވީއެވެ. އަދި ކާފިރުންގެ ތެރެއިން އެކަލޭގެވިއެވެ.”\n(5) އިންސާނުންނަށްޓަކައި ބިމުގައިވާ އެންމެހާ ތަކެތި ޚަލްޤުކުރެއްވުން.\nމާތް ﷲ ވަޙީ ކުރައްވާފައިވެއެވެ. ((هُوَ الَّذِي خَلَقَ لَكُم مَّا فِي الْأَرْضِ جَمِيعًا)) (البقرة: 29) މާނައީ: “އެކަލާނގެއީ، ތިޔަބައިމީހުންނަށްޓަކައި ބިމުގައިވާ އެންމެހައި ތަކެތި ހެއްދެވި ރަސްކަލާނގެއެވެ.”\n(6) އެއްގަމާއި ކަނޑުގައި އިންސާނާ އުފުލެއްވުމާއި، ގިނަ މަޚްލޫޤުތަކެއްގެ މައްޗަށް މާތް ކުރެއްވުން.\nމާތް ﷲ ވަޙީ ކުރައްވާފައިވެއެވެ. ((وَلَقَدْ كَرَّمْنَا بَنِي آدَمَ وَحَمَلْنَاهُمْ فِي الْبَرِّ وَالْبَحْرِ وَرَزَقْنَاهُم مِّنَ الطَّيِّبَاتِ وَفَضَّلْنَاهُمْ عَلَىٰ كَثِيرٍ مِّمَّنْ خَلَقْنَا تَفْضِيلًا)) (الإسراء: 70) މާނައީ: “ހަމަކަށަވަރުން، ތިމަންރަސްކަލާނގެ އާދަމުގެދަރިން މާތްކުރެއްވީމެވެ. އަދި އެބައިމީހުން އެއްގަމާއި ކަނޑުގައި އުފުއްލެވީމެވެ. އަދި އެބައިމީހުންނަށް ރަނގަޅު ތަކެތިން ރިޒްޤު ދެއްވީމެވެ. އަދި ތިމަންރަސްކަލާނގެ ހެއްދެވި ތަކެތީގެ ތެރެއިން، ގިނަ ތަކެތީގެ މައްޗަށް އެއުރެން މަތިވެރި ދަރަޖައަކަށް މާތްކުރެއްވީމެވެ.”\n(7) އިންސާނުންގެ ތެރެއިން އެބައިމީހުންނަށް ތެދުމަގު ދައްކަވާނެ ރަސޫލުންނާއި ނަބިއްޔުން ފޮނުއްވުން.\nމާތް ﷲ ވަޙީ ކުރައްވާފައިވެއެވެ. ((وَلَقَدْ بَعَثْنَا فِي كُلِّ أُمَّةٍ رَّسُولًا أَنِ اعْبُدُوا اللَّـهَ وَاجْتَنِبُوا الطَّاغُوتَ)) (النحل: 36) މާނައީ: ” ހަމަކަށަވަރުން، ތިމަންރަސްކަލާނގެ ކޮންމެ އުއްމަތަކަށްމެ ރަސޫލަކު ފޮނުއްވީމެވެ. އެއީ، ﷲއަށް އަޅުކަންކުރުމަށާއި، އެކަލާނގެ ފިޔަވައި އަޅުކަންވެވޭ އެންމެހާ ފަރާތްތަކަކުން ދުރުހެލިވުމަށް އެންގެވުމަށެވެ.”\n(8) އިންސާނާގެ މުދަލާއި، ލެޔާއި، އަބުރު ރައްކާތެރިކޮށްދެއްވުން.\nއިންސާނާ މާތް ކުރެއްވި މާތް ކުރެއްވުމުގެ ތެރޭގައި؛ އެ އިންސާނާގެ މުދަލާއި، ލެޔާއި، އަބުރަކީ މާތް ﷲ ޙުރުމަތްތެރި ކުރައްވާފައިވާ ތަކެއްޗެވެ. އެއިން އެއްޗަކަށް މާތް ﷲ ހުއްދަކުރެއްވި ޙައްޤަކާނުލައި އަރައިގަތުމަކީ ބޮޑުވެގެންވާ ފާފައެއްކަމުގައި ވަނީ ލައްވާފައެވެ. އަދި އެކަންކަމުގެ މައްޗަށް މާތް ﷲ ކަނޑައަޅުއްވާފައިވާ ޙައްދުތައް ވަނީ ކަނޑައަޅުއްވާފައެވެ. އަދި މީގެން ކަމަކަށް އަރައިގަނެވިދާނެ އެންމެހާ ދޮރުތަކެއްވެސް ވަނީ ބަންދުކުރައްވާފައެވެ. މިގޮތަށް މާތް ﷲ ޙުކުމްކުރައްވާފައި ވަނީ އިންސާނާގެ ޙުރުމަތަށްޓަކައެވެ. މާތް ނަބިއްޔާ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވެއެވެ. ((كُلُّ الـمُسْلِمِ عَلَى الـمُسْلِمِ حَرَامٌ، دَمُهُ، وَمَالُهُ، وَعِرْضُهُ)) (مسلم) މާނައީ: “ކޮންމެ މުސްލިމެއްގެ މައްޗަށް އަނެއް މުސްލިމްމީހާގެ ލެޔާއި މުދަލާއި އަބުރު ޙަރާމްވެގެން ވެއެވެ.”\n(9) އިންސާނާ ރައްކާތެރި ކުރައްވާނެ މަލާއިކަތުން ލެއްވުން.\nމާތް ﷲ ވަނީ އިންސާނާ ރައްކާތެރިކުރައްވާނެ މަލާއިކަތުން ލައްވާފައެވެ. މާތް ﷲ ވަޙީ ކުރައްވާފައިވެއެވެ. ((لَهُ مُعَقِّبَاتٌ مِّن بَيْنِ يَدَيْهِ وَمِنْ خَلْفِهِ يَحْفَظُونَهُ مِنْ أَمْرِ اللَّـهِ)) (الرعد: 11) މާނައީ: “އޭނާއަށް (އެބަހީ: އިންސާނާއަށް) އޭނާގެ ކުރިމަތީގައްޔާއި، އޭނާގެ ފަހަތުގައި، ބަދަލުވަމުންދާ ގޮތުގައި ތިއްބަވާ މަލާއިކަތުން ވެއެވެ. ﷲ ގެ އަމުރުފުޅަށް، އެބޭކަލުން އޭނާ ރައްކާތެރިކޮށް ބަލަހައްޓަވަތެވެ.”\n(10) އިންސާނާ މަރުވުމަށްފަހުގައިވެސް އޭނާއަށް އޯގާތެރިވުން ލައްވާފައިވުން.\nމިގޮތުން އިންސާނާ ވަޅުލުމުގެ ގޮތުން ކުރެވޭ ކަށުކަމާކެމީގެ އެންމެހާ ކަމަކުންނާއި، އެ އެންމެހާ ކަމެއް ފަރުޟު ކިފާޔަތެއްގެ ގޮތުގައި ލައްވާފައިވުމުން ދޭހަކޮށްދެނީ މާތް ﷲ ގެ ޙަޟްރަތުގައި އިންސާނާގެ މާތްކަމެކެވެ. މިގޮތުން؛ ހިނެވުމާއި، ކަފުންކުރުމާއި، ކަފުންކުރުމުގައި ހުދު ފޮތިން ކަފުންކުރުމާއި، ކަފުންކުރާއިރު މީރުވަސްދޮވާ ތަކެތިލުމާއި، މައްޔިތާ ބިމުގައި ވަޅުލުމާއި، ޤަބުރުސްތާނުގެ ޙުރުމަތް ކުރެއްވުން ފަދަ އެންމެހާ ކަމެއް ހިމެނެއެވެ. އަދި މިއިން ކޮންމެ ކަމެއްގައި މައްޔިތާއަށް ގެއްލުމެއްވާފަދަ ކަމެއް ކުރުމަކީ ޙަރާމްކުރައްވާފައިވާ ކަމެކެވެ. މާތް ނަބިއްޔާ ޞައްލަﷲ ޢަލައިހިވަސައްލަމަ ޙަދީޘް ކުރައްވާފައިވެއެވެ. ((كَسْرُ عَظْمِ الـمَيِّتِ كَكَسْرِهِ حَيًّا)) (أحمد وصححه الألباني) މާނައީ: “މައްޔިތެއްގެ ގުނަނެއް ހަލާކުކޮށްލުމަކީ އޭނާ ދިރިހުއްޓާ އެ ގުނަނެއް ހަލާކުކޮށްލުންފަދަ ކަމެކެވެ.” މި ޙަދީޘްގެ ޝަރަޙާގައި އައްޝައުކާނީ ވިދާޅުވެފައިވެއެވެ. “މި ޙަދީޘުން ދަލީލު ލިބޭ ގޮތުގައި؛ މައްޔިތާ ހިނެވުމާއި، ކަފުންކުރުމާއި، އުފުލުމާއި، އެނޫންވެސް ކަންކަމުގައި އޯގާތެރިވުމަކީ ވާޖިބުކަމެއްކަމަށް ދަލީލު ލިބެއެވެ.” (نيل الأوطار للشوكاني)


Kulhudhuffushi council in iyaadhah kuruvanivi hakatha aa dhimaa ah!\nތިމާވެއްޓާއި ރައްޓެހި ގޮތަކަށް ހަކަތަ އުފެއްދުމަކީ މިއަދު ދުނިޔޭގެ ހުރިހާ ކަންކޮޅުތަކެއްގައިވެސް ހިންގަމުންދާ ކާމިޔާބު މަޝްރޫއުތަކެކެވެ. ވަކިން ހާއްސަކޮށް ކުރިއަރަމުންދާ ގައުމުތަކާއި ސިޓީތަކުގައި މިކަން ވަރަށް ބާރަށް ދަނީ ކުރަމުންނެވެ.\nތެލަށްކުރާ ބަރޯސާ ކުޑަކޮށް ތިމާވެއްޓާއި ރައްޓެހި ހަކަތަ އުފެއްދުމަށް ކުޅުދުއްފުށީ ކައުންސިލުންވެސް އަންނަނީ ތައްޔާރުވަމުންނެވެ. މިއީ މިފަދަ ކަމަކަށް ކައުންސިލުން އިސްނެގި ފުރަތަމަ ފަހަރެވެ. ކައުންސިލަށް ލިބިގެންދިޔަ ބޮޑު ބަޖެޓާއެކު މިވަނީ މަސައްކަތުގެ ތާވަލު ހަދައި މިއަހަރު އެއަށް އަމަލުކުރަން ފަށާފަ އެވެ.\nކައުންސިލުތަކަށް ދިން ބޮޑެތި ބަޖެޓުތަކާއެކު އިތުރު ހަރަދުތަކެއްވެސް ކައުންސިލަށް ކުރަން ވަނީ ޖެހި އެވެ. ހަމައެއާއެކު އިތުރު ޒިންމާތަކެއްވެސް ވަނީ ހަވާލުކޮށްފަ އެވެ. އެގޮތުން އާންމު އަދި އިޖުތިމާއީ ބައެއް ސަރަހައްދުތަކުގެ ބިލްތައް ދެއްކުން ފަދަ ކަންކަން ކައުންސިލުގެ ޒިންމާތަކުގެ ތެރެއަށް މިއަހަރުން ފެށިގެން ވަދެ އެވެ. މީގެ ކުރިން އެފަދަ ތަންތަނުގެ ކަރަންޓް، ފެން ބިލު ފަދަ ބިލްތައް ދައްކަމުންދިޔައީ ފިނޭންސް މިނިސްޓްރީން އެވެ.\nއެހެންވެ އެފަދަ އިޖުތިމާއީ ތަންތަނާއި ސަރަހައްދުތަކުގެ ކަރަންޓާއި ފެން ބިލްތައް ދެއްކުމަށް5މިލިއަން ރުފިޔާ ވަނީ ކުޅުދުއްފުށީ ކައުންސިލްގެ ބަޖެޓްގައި ހިމަނާފަ އެވެ. އެހެންވުމުގެ ސަބަބުން ބަޖެޓްގެ ބޮޑުބައެއް ބިލްތައް ދެއްކުމަށް މިވަނީ ހަރަދުކުރަން ޖެހިފަ އެވެ. މިހަރަދުތައް ކުޑަކުރުމުގެ ގޮތުން ކައުންސިލުން މިއަހަރު މިވަނީ ތިމާވެއްޓާ ރައްޓެހި ހަކަތަ އުފެއްދުމަށް ވިސްނާ އެކަން ބަޖެޓްކޮށްފަ އެވެ.\nކުޅުދުއްފުށީ ކައުންސިލުން ބުނީ ދެމެހެއްޓެނިވި ގޮތެއްގައި ތިމާވެއްޓާއި ރައްޓެހި ހަކަތަ އުފެއްދުމުގެ މަސައްކަތް މިއަހަރު ތައާރަފްކޮށް، ބޭނުންކުރަން ހަމަޖެހިފައިވާ ކަމަށެވެ. އެގޮތުން އެކަން ވަނީ ބަޖެޓްގައިވެސް ހިމަނާފަ އެވެ.\nއެގޮތުން ކައުންސިލް އިދާރާއިން ކަރަންޓަށް ހޭދަކުރަން ޖެހޭ މިންވަރު މަދު ކުރުމަށްޓަކާ މަގުބައްތި އަދި އެހެނިހެން ތަންތަން ސޯލަރ އާއި އެހެނިހެން ޓެކްނޮލޮޖީއަށް ބަދަލުކުރުމަށް ފަންނީ މީހުންގެ އެހީގައި އެސެސްމެންޓް އަދި ރޯޑްމެޕެއް އެކުލަވާލުމަށް ވަނީ ހަމަޖެހިފަ އެވެ.\nއަދި ހަމަ ރަށުގެ ވިޔަފާރިތަކާއި އާންމުންނަށް އިޔާދަކުރުވަނިވި ހަކަތައިގެ ފުރުސަތުތަކާއި ޓެކްނޮލޮޖީގެ މައުލޫމާތު ދިނުންވެސް ހިމެނެ އެވެ. ކައުންސިލް ބުނީ ތިމާވެއްޓާއި ރައްޓެހި ހަކަތަ އުފައްދަން ފެށުމުން ތެލަށާއި ބަޖެޓަށް ކުރާ ބަރޯސާ އެތަކެއް ތަނަކުން ކުޑަވެގެންދާނެ ކަމަށެވެ.


ޗައިނާއިން ސިނޮފަރމް ވެކްސިނުގެ 400،000 ޑޯޒް ނައިޖަރއަށް ހަދިޔާކޮށްފި\nޗައިނާއިން ނައިޖަރއަށް ވެކްސިން ހަދިޔާކުރުން\nބެއިޖިން އިންސްޓިޓިއުޓުން ކޮވިޑް-19އަށް އުފައްދާފައިވާ ވެކްސިނަކީ 79 އިންސައްތަ ކާމިޔާބު ވެކްސިނެއް\nއެގައުމުން މިހާތަނަށް 4،911 މީހުންނަށް ކޮވިޑް ޖެހިގެން ރިޕޯޓު ކޮށްފައިވޭ\nނައިޖަރގެ ފަރާތުން ވެކްސިނާއި ހަވާލުވެވަޑައިގެންފައި ވަނީ އެގައުމުގެ ރައީސް މުހައްމަދޫ އިސޫފޫ\n22 މާރޗް 2021 | ހޯމަ 13:51\nޗައިނާގެ ސިނޮފަރމް ވެކްސިން\nޗައިނާއިން އެގައުމުގެ ސިނޮފަރމް ވެކްސިނުގެ 400،000 ޑޯޒް ނައިޖަރއަށް ހަދިޔާކޮށްފިއެވެ.\nނައިޖަރއިން މިކަން ހާމަކޮށް ބުނީ އާދިއްތަ ދުވަހު ޗައިނާއިން ސިނޮފަރމް ވެކްސިނުގެ 400،000 ޑޯޒް އެގައުމަށް ހަދިޔާ ކޮށްފައިވާ ކަމަށެވެ. ވެކްސިންގެ މި ޝިޕްމަންޓާ ހަވާލުވުމަށް ބޭއްވި ރަސްމިއްޔާތެއްގައި ނައިޖަރގެ ފަރާތުން ވެކްސިނާ ހަވާލުވެވަޑައިގެންފައި ވަނީ އެގައުމުގެ ރައީސް މުހައްމަދޫ އިސޫފޫއެވެ. މި ރަސްމިއްޔާތުގައި އެގައުމުގައި ހުންނަވާ ޗައިނާގެ ސަފީރު ވެސް ވަނީ ބައިވެރިވެވަޑައިގަނެފައެވެ.\nމިކަމާ ގުޅިގެން ނައިޖަރގެ ރައީސް އިސޫފޫ ވިދާޅުވީ ޗައިނާއިން ހަދިޔާކޮށްފައިވާ ވެކްސިން 27 މާޗް ވާ ހޮނިހިރު ދުވަހުން ފެށިގެން އެގައުމުގެ ރައްޔިތުންނަށް ދޭން ފަށާނެ ކަމަށެވެ. އެގައުމުން މިހާތަނަށް 4،911 މީހުންނަށް ކޮވިޑް ޖެހިގެން ރިޕޯޓު ކޮށްފައިވާއިރު 185 މީހުން މި ބަލީގައި އެގައުމުން ވަނީ މަރުވެފައެވެ.\nސިނޮފާރމްގެ ވޫހާން އިންސްޓިޓިއުޓް އޮފް ބަޔޮލޮޖިކަލް ރީސާރޗް އަދި ބެއިޖިން އިންސްޓިޓިއުޓް އޮފް ބަޔޮލޮޖިކަލް ރިސާރޗުން ވަނީ ކޮވިޑް-19އަށް ވެކްސިނެއް އުފައްދާފައެވެ. އެގޮތުން ވޫހާން އިންސްޓިޓިއުޓްގެ ވެކްސިން އެމެޖެންސީކޮށް ބޭނުން ކުރުމުގެ ހުއްދަ ޗައިނާ އަދި ޔޫއޭއީން ދީފައިވާއިރު، މިވެކްސިންގެ ކްލިނިކަލް ޓްރަޔަލްގެ ފޭސް ތިނެއްގެ މަސައްކަތްތައް ދަނީ ކުރަމުންނެވެ.\nބެއިޖިން އިންސްޓިޓިއުޓުން ކޮވިޑް-19އަށް އުފައްދާފައިވާ ވެކްސިނަކީ 79 އިންސައްތަ ކާމިޔާބު ވެކްސިނެއްކަމަށް ދައްކާފައިވާ އިރު، މިވެކްސިނަކީ ދެ ޑޯޒުން ތިން ހަފުތާގެ ދުރުމިނުގައި ދޭން ޖެހޭ ވެކްސިނެކެވެ.\nޗައިނާ ސިނޮފާރމް ވެކްސިން (ޗައިނާ)\nކޮވިޑް ވެކްސިނަކީ ޗައިނާގެ މިލިޓަރީ ސައިންޓިސްޓު ޔުސެން ޖާއޯގެ އެއްޗެއް ކަމަށް ދައުވާކުރި– ރިޕޯޓްތައް\nވުހާންގެ ލެބޯޓްރީގައި މަސައްކަތްކުރި މީހުންގެ މެޑިކަލް ރިކޯޑްސް ހާމަކުރުމަށް ފައުޗީ ގޮވާލައްވައިފި\nތިން ދަރިން ހޯދުމުގެ ހުއްދަ ދިނަސް ޗައިނާގެ ގިނަ ރައްޔިތުން އެގޮތް ބޭނުމެއްނުވޭ


Raajjeyge anhen Table Tennis team IOIG ge final ah dhathurukohfi - One Online\nއައިއޯއައިޖީއަށް ރާއްޖެއިން ދިޔަ އަންހެން ޓޭބަލް ޓެނިސް ޓީމް --- ފޮޓޯ: ނިޝާން އަލީ (އެމްއޯސީ)\nރައީސް ސޯލިހުގެ ދެކަނބަލުން މިނިސްޓަރ މަހުލޫފާއެކު އައިއޯއައިޖީގެ އަންހެން ޓޭބަލް ޓެނިސް ސެމީ ފައިނަލްގައި --- ފޮޓޯ: ނިޝާން އަލީ (އެމްއޯސީ)\nރާއްޖޭގެ އަންހެން ޓެބަލް ޓެނިސް ޓީމް ހޯދި ކާމިޔާބީއަށް ރައީސް ސޯލިހު ދީމާއަށް މަރުހަބާ ވިދާޅުވަނީ --- ފޮޓޯ: ނިޝާން އަލީ (އެމްއޯސީ)\nރާއްޖޭގެ އަންހެން ޓޭބަލް ޓެނިސް ޓީމު އައިއޯއައިޖީގެ ފައިނަލަށް ދަތުރުކޮށްފި\nރާއްޖޭގެ އަންހެން ޓޭބަލް ޓެނިސް ޓީމް އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގެ ފައިނަލަށް ދަތުރުކޮށްފި އެވެ.\nމޮރިޝަސްގައި މިހާރު ކުރިއަށްދާ އައިއޯައިޖީ 2019 ގެ މިއަދު ކުރިއަށް ދިޔަ ސެމީ ފައިނަލް މެޗުތަކުގައި ރާއްޖެއިން ވާދަކޮށްފައިވަނީ މަޑަގަސްކަރ އާއެވެ. އެގޮތުން ސެމީ ފައިނަލްގެ ހަތަރު މެޗެއް މިއަދު ހެނދުނު ރާއްޖެއިން މަޑަގަސްކަރަ އާއި ދެކޮޅަށް ކުޅެފައިވާއިރު ރާއްޖެއިން ވަނީ ތިން މެޗެއް ކާމިޔާބުކޮށްފައެވެ.\nމިއަދު ހެނދުނު ކުޅުނު ފުރަތަމަ މެޗުގައި މަޑަގަސްކަރައާ ދެކޮޅަށް މެޗުގައި ރާއްޖެ ތަމްސީލުކޮށްފައިވަނީ އައިޝަތު ރަފާ ނާޒިމް އެވެ. މިމެޗު ރަފާ ކާމިޔާބުކޮށްފައިވަނީ ތިން ސެޓުންނެވެ. އެއީ 12-10، 11-6 އަދި 11-4 އިން ނެވެ. ދެވަނަ މެޗުގައި ރާއްޖެއިން ފާތިމަތު ދީމާ އަލީ ކުޅެފައިވާއިރ ދީމާވެސް މެޗު ކާމިޔާބު ކޮށްފައިވަނީ ތިން ސެޓުންނެވެ. އެއީ 11-7، 11-6 އަދި 11-4 އިންނެވެ.\nރާއްޖެއާއި މަޑަގަސްކަރަ އާ ދެމެދު މިއަދު ކުޅެވުނު ތިންވަނަ މެޗުން ރާއްޖެ ވަނީ އެއް ސެޓު ތިން ސެޓުން ބަލިވެފައެވެ. އެއީ 11-8، 9-11، 4-11 އަދި 9-11 އެވެ. މިމެޗުގައި ރާއްޖޭގެ ފަރާތުން ކުޅެފައިވަނީ މުއީނާ މުހައްމަދެވެ. ސްމީ ފައިނަލްސްގެ އެންމެ ފަހު މެޗް ރާއްޖެއިން ވަނީ ތިން ސެޓުން ކާމިޔާބުކޮށްފައެވެ. އެއީ 11-8، 11-5 އަދި 11-6 ކުންނެވެ. މި މެޗުގައި ރާއްޖޭގެ ފަރާތުން ކުޅެފައިވަނީ ދީމާ އެވެ.\nމި ކާމިޔާބީއަށް ފަހު ވާހަކަދައްކަވަމުން ރާއްޖޭގެ އަންހެން ގައުމީ ޓޭބަލް ޓެނިސް ޓީމުގެ ކޯޗު އިބްރާހިމް ޝިއުރީ ބުނީ މިކާމިޔާބީއަކީ ދުރާލާ ރާވައިގެން، ވަކި ޓާގެޓަކަށް އަމާޒުކޮށްގެން ކުރި މަސައްކަތުގެ ނަތީޖާ ކަމަށެވެ. ޝިއުރީ ބުނީ މިހާރު ރިހި މެޑަލް ޔަގީންވެފައި ވީނަމަވެސް ހުރިހާ ކުޅުންތެރިންގެ އަމާޒަކީ ގޯލްޑް މެޑަލް އެއް ހޯދުން ކަމަށެވެ.\nޝިއުރީ ބުނީ ކުރީގެ ޗެމްޕިއަން ބަލި ކުރުމަށް ފަހު ގްރޫޕް ސްޓޭޖުން އެއްވަނަ ހޯދައި، ސެމީ ފައިނަލްގައި ވަރުގަދަ ޓީމެއް ބަލި ކުރުމަށް ފަހު ފައިނަލަށް ދަތުރު ކުރުމުން ގޯލްޑް މެޑަލްއެއް ހާސިލް ކުރުމަކީ ވާނެ ކަމެއްކަން އެނގޭ ކަމަށެވެ. އަދި ހުރިހާ ކުޅުންތެރިންގެ ސަމާލުކަން މިހާރު އޮތީ ފައިނަލް މެޗަށް ކަމަށް ޝިއުރީ ވިދާޅުވިއެވެ.\nޓޭބަލް ޓެނިސްގެ ސެމީ ފައިނަލް މެޗްތައް ބައްލަވާލެއްވުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ދެކަނބަލުން އަދި މިނިސްޓަރ އޮފް ޔޫތް، ސްޕޯޓްސް އެންޑް އެމްޕަވަރމަންޓް އަހުމަދު މަހުލޫފް ވަޑައިގެންނެވިއެވެ. އަދި ގައުމީ އަންހެން ޓެބަލް ޓެނިސް ޓީމް ހޯއްދެވި ކާމިޔާބީއަށް މަރުހަބާ ދެންނެވިއެވެ. އައިއޯއައިޖީ 2019ގެ އަންހެން ޓޭބަލް ޓެނިސް މުބާރާތުގެ ފައިނަލް ކުޅުމަށް ހަމަޖެހިފައިވަނީ މިއަދު ހަވީރު އެވެ.\nގުޅޭ ޓެގު އިންޑިއަން އޯޝަން އައިލެންޑް ގޭމްސް\nއެފްއޭއެމަށް އިންތިހާބުވި މެންބަރުންނަށް އޭއެފްސީން މަރުހަބާ ކިޔައިފި


Avas Roadha suvaaluge dhevana naseebuveriya ah inaam dheefi\nރޯދަ ސުވާލުގެ ދެވަނަ ނަސީބުވެރިޔާއަށް އިނާމް ދީފި\nއަވަސް ރޯދަ ސުވާލުގެ ދެވަނަ 10 އެއްގެ ނަސީބުވެރިޔާއަށް އަވަސްގެ ޗީފް އެޑިޓަރު މުންޑޫ އާދަމް ހަލީމް އިނާމްތަކުގެ ލިޔުން ހަވާލުކޮށް ދެއްވަނީ --\nއަގު ބޮޑު އިނާމުތަކެއް ހިމަނައި މުޅި ރޯދަ މަހަށް ބަހާލައިގެން އަވަސް އިން ކުރިޔަށް ގެންދާ "އަވަސް ރޯދަ ސުވާލު" މުބާރާތުގެ ދެވަނަ 10 ގެ އިނާމުތައް ލިބުނު ނަސީބުވެރިޔާއަށް އިނާމްތައް ހަވާލުކޮށްފި އެވެ.\nމި އަހަރުގެ ރޯދަ މަހާ ދިމާކޮށް އަވަސް އޮންލައިންގެ ކިއުންތެރިންނަށް ހާއްސަ އިނާމުތަކެއް ލިބޭ ގޮތަށް ކުރިއަށް ގެންދާ ސުވާލު މުބާރާތް އޮންނާނީ ރޯދަ މަހުގެ ތިން ދިހައަކަށް ބެހިގެންދާ ގޮތަށް ނޫހުގައި ޝާއިއުކުރާ އާންމު މައުލޫމާތުގެ ސުވާލުތަކަށް އެސްއެމްއެސް މެދުވެރިކޮށް ޖަވާބުދޭ ގޮތަށެވެ.\nމުބާރާތުގެ ސުވާލުތައް ރޯދައިގެ ތިން ދިހައަށް ބަހާލާފައިވާއިރު މިއަދު ކުރިޔަށް ގެންދިޔަ ފޭސްބުކު ލައިވެއްގައި ވަނީ ދެވަނަ 10 އެއްގެ އިނާމުތައް ލިބޭ ނަސީބުވެރި ފަރާތް ހޮވާފަ އެވެ. އެގޮތުން ރަނގަޅު ޖަވާބު ދިމާކުރި ފަރާތްތަކުގެ ތެރެއިން ނަސީބުވެރިއަކަށް ހޮވިފައިވަނީ، 7490405 މި ފޯނު ނަންބަރުގެ ވެރިފަރާތެވެ. އެ ނަސީބުވެރި ފަރާތަށް ލިބުނީ އީވޯއިން ދޭ "ބޯޝް" މަރުކާގެ އައިސް އަލަމާރިއަކާއި "ލޮޓަސް" އިން ދޭ ބައިސްކަލެކެވެ. އެ އިނާމް ނަސީބުވެރިޔާއަށް އިނާމް ހަވާލު ކޮށް ދެއްވީ އަވަސްގެ ޗީފް އެޑިޓަރު މުންޑޫ އާދަމް ހަލީމެވެ.\nމި މުބާރާތުގެ ފުރަތަމަ 10 އެއްގެ ނަސީބުވެރިފަރާތާއި ވަނީ އިނާމްތައް ހަވާލުކޮށްފަ އެވެ. ފުރަތަމަ 10 އެއްގެ އިނާމުގެ ގޮތުގައި އަވަސް އިން ދީފައިވަނީ އީވޯ އިން ހުށަހަޅާފައިވާ ބޯޝް މަރުކާގެ ދޮންނަ މެޝިނަކާއި، ލޮޓަސްއިން ހުށަހެޅި ބައިސްކަލެކެވެ. މީގެ އިތުރުން ފަހު ދިހައެއްގައި އިނާމްގެ ގޮތުގައި އަވަސް އިން ދޭން ހަމަ ޖެހިފައިވަނީ ވޯޑްރޯބަކާއި ދެ ބައިސްކަލެވެ.\nއަވަސް ރޯދަ ސުވާލު މުބާރަތުގައި ބައިވެރިވެވޭނީ އިނގިރޭސި އަކުރުގެ އާރްއެސް ޖެހުމަށް ފަހު "އޭ" "ބީ" ނުވަތަ "ސީ" ގެ ތެރެއިން ކޮންމެވެސް އެއް ޖަވާބެއް ހިޔާރުކޮށް 367 މި ނަމްބަރަށް އެސްއެމްއެސްއެއް ފޮނުވައިގެނެވެ. ދިރާގައި އުރީދޫގެ ކަސްޓަމަރުން ވެސް އެސްއެމްއެސް ކުރާނީ މި ނަމްބަރަށެވެ. މުބާރާތުގެ ސުވާލު ފެންނާނީ އަވަސްއިން ތައްޔާރުކޮށްފައިވާ "ރޯދަމަހާ ރޯއްޖާ" އެޑިޝަންގެ ތެރެއިންނެވެ.\nރޯދަ ފުރަތަމަ ދިހައިގެ ހިސާބު ނަމްބަރުތައް\nރޯދަަ ސަގާފަތް: ދުނިޔެ ވަށައިގެން!


Raajje Salaamaiy Kurumuge Fahu Furusath Libeynee Mi Jeelah Kamah Vedhaane - Raees - Vaguthu\nރާއްޖެ ސަލާމަތް ކުރުމުގެ ފަހު ފުރުސަތު ލިބޭނީ މިޖީލަށް ކަމަށް ވެދާނެ - ރައީސް\nދުނިޔޭގެ މޫސުމަށް އަންނަ ބަދަލުތަކުގެ ގެއްލުން ރާއްޖެއަށް ފޯރަމުންދާ ނިސްބަތާއި ފޯރަމުންދާ ހަލުވިމިނަށް ބަލާއިރު، އަޅުގަނޑުމެންނަކީ، މިގެއްލުންތަކުން ރާއްޖެ ސަލާމަތްކުރުމުގެ ފުރުޞަތު ލިބޭ، އެންމެ ފަހު ޖީލު ކަމަށްވުމަކީ އެކަށީގެންވާ ކަމެއް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވެއްޖެއެވެ.\nރައީސް ޞާލިހް މިހެން ވިދާޅުވީ ދުނިޔޭގެ ތިމާވެށީގެ ދުވަހުގެ މުނާސަބަތުގައި މިއަދު ނެރުއްވި ޚިޠާބުގައެވެ.\nރައީސް ޞާލިހް ވިދާޅުވީ އަޅުގަނޑުމެންގެ ހަލާކުވަމުންދާ މާޙައުލީ ނިޒާމު އިޢާދަކުރުމަށްޓަކައި، މިއަދު މިތިބަ ޙާލަތުގައިވެސް، އާވިސްނުންތަކާއެކު އަވަސް ފިޔަވަޅުތަކެއް އަޅަންޖެހެއެވެ. އަޅުގަނޑުމެންގެ އަތްތަކުން ދިން ގެއްލުންތަކުގައި ހަލާކުވެފައިވާ، ކުޅިތަކާއި، ފާތަކާއި، ޗަސްބިންތަކާއި، ފަރުތަކާއި ގޮނޑުދޮށްތައް، އޭގެ ޠަބީޢީ ޙާލަތަށް އިޢާދަކޮށްދެވޭތޯ ގަދައަޅައި މަސައްކަތް ކުރަންޖެހޭ ކަމަށް އެމަނިކުފާނު ވިދާޅުވިއެވެ. އަޅުގަނޑުމެންގެ ދިރިއުޅުމާއިގެން ކުރިއަށް އަޅާ ކޮންމެ ފިޔަވަޅެއް އަޅަންވާނީ، ޤުދުރަތީ ނިޒާމަށް އެއްވެސް ގެއްލުމެއް ނުލިބޭނެކަން ކަށަވަރުކުރުމާ އެކުގައި ކަމަށް ވެސް އެމަނިކުފާނު ވިދާޅުވިއެވެ.\nރައީސް ވިދާޅުވީ ރާއްޖޭގެ މާޙައުލީ ނިޒާމުގެ ރައްކާތެރިކަން ކަށަވަރުކުރުމުގެ ގޮތުން، 2030 ވަނަ އަހަރާ ހަމައަށް، ދިވެހިރާއްޖޭގެ ކަނޑާއި ކަނޑާ ގުޅިފައިވާ ސަރަޙައްދުތަކުގެ، އެންމެ ކުޑަވެގެން 20 އިންސައްތަ ޙިމާޔަތްކުރުމަށް ސަރުކާރުން އަންނަނީ މަސައްކަތްކުރަމުންނެވެ. އަދި ގްލޯބަލް އޯޝަން އެލައިންސްގައި ބައިވެރިވެ، 2030 ވަނަ އަހަރުގެ ނިޔަލަށް، ދުނިޔޭގެ ކަނޑުގެ 30 އިންސައްތަ ޙިމާޔަތްކުރުމުގެ ބައިނަލްއަޤްވާމީ މަސައްކަތުގައިވެސް ރާއްޖެ ވަނީ ބައިވެރިވެފައިކަން ރައީސް ފާހަގަ ކުރެއްވިއެވެ. ހަމައެފަދައިން، ކަނޑުގެ ވަސީލަތްތައް ދެމެހެއްޓެނިވި ގޮތުގައި ބޭނުންކުރުމަށް، "ނޫ އިޤްތިޞާދު"ގެ ދަށުން، ވަރަށް ގިނަ މަސައްކަތްތަކެއް ކުރަމުން ކަމަށް ރައީސް ވިދާޅުވިއެވެ.\nރައީސް ވަނީ މާހައުލަށް ގެއްލުމެއް ނުދިނުމަށް އިލްތިމާސް ކުރައްވާފައެވެ. "މާޙައުލީ ނިޒާމަކީ، އެ ނިޒާމަށް ލިބޭ ކިތަންމެ ކުޑަ ގެއްލުމެއްވެސް އަލުން އިޢާދަކުރުމަށް، އެތައް އަހަރެއް ހޭދަވާ އަދި އެތައް ބުރަ މަސައްކަތެއް ކުރަންޖެހޭ ވަރަށް ނާޒުކު ނިޒާމެކެވެ. އަދި ބައެއް ބާވަތުގެ ގެއްލުންތަކަކީ އެއްގޮތަކަށްވެސް އިޢާދަ ނުކުރެވޭނެ ގެއްލުންތަކެވެ. އެހެންވީމާ، ވެށީގެ ނިޒާމަށް ލިބޭ ގެއްލުން އިޢާދަކުރަން ތިބުމުގެ ވިސްނުމަށް ވުރެ، އަޅުގަނޑުމެން އިސްކުރަންޖެހޭނީ، އެ ނިޒާމަށް ގެއްލުމެއް ލިބުނަ ނުދީ ރައްކާތެރިކުރުމުގައި ދެމިތިބުމުގެ ވިސްނުމެވެ." ރައީސް ވިދާޅުވިއެވެ.\nރައީސް ވިދާޅުވީ ދުނިޔެ ހޫނުވުމަށް މެދުވެރިވާ ވިހަ ގޭސްތައް، ރާއްޖެއިން ޖައްވަށް ދޫކުރަނީ ކިތަންމެ މަދުން ކަމުގައި ވިޔަސް، ދުނިޔެ ހޫނުވުމުގެ ސަބަބުން މޫސުމަށް އަންނަ ނޭދެވޭ ބަދަލުތަކުގެ ގެއްލުން، އެންމެ ބޮޑަށް ކުރިމަތިވާ އެއް ޤައުމަކީ ރާއްޖެއެވެ. ދުނިޔޭގެ ނިސްބަތުން ރާއްޖެ ކިތައްމެ ކުޑަކަމުގައި ވިޔަސް، މާޙައުލީ ނިޒާމު އިޢާދަކޮށް ރައްކާތެރިކުރުމުގައި، ރާއްޖެއަކީ، ބޮޑެތި ޤައުމުތަކަށްވުރެވެސް، ފާހަގަކޮށްލެވޭ މަސައްކަތްތަކެއް ކުރަމުން އަންނަ ޤައުމެއް ކަމަށާއި ސަބަބަކީ، މޫސުމަށް އަންނަ ނޭދެވޭ ބަދަލުތަކުން ލިބޭ ގެއްލުންތައް، އަޅުގަނޑުމެންގެ ރަށްތަކަށާއި، އަޅުގަނޑުމެންގެ އިޤްތިޞާދަށާއި، ޢާންމު ސިއްޙަތަށާއި ކާބޯތަކެތީގެ ޔަޤީންކަމަށް، އަދި ގޯތިގެދޮރަށްވެސް ކުރިމަތިވާތީ ކަމަށް އެމަނިކުފާނު ވިދާޅުވިއެވެ.\nޖޫން 5, 2021 10:29\nއަ ދި ވަރަށް ވެސް ހޫނުކަން ބޮޑު ދުވަހެއް އެބަވޭ الله ބިރުވެތި ވަމާ.\nތާހިރެއްނު މިހާރު މިކިޔަނީ ކީކޭ ރައީސްޔާމީން ބޭނުންވީ ކުދިރައްރައް ކއްކުމުގެ ބަދަލުގާ ބޮޑެތި ރައްރަށައް މީހުން ބަދަލްވާ އޭރު މިމީހުން ގޮވީ ކަމަކުނުދާނޭ މިހާރު މިގޮވަނީ ކަމުދާނޭ ބިންތައްހިތްކާއިރު އުސްކުރުމައްވެސް އޭރު ހަމަޖެހިގެން ކުރިޔައް ދިޔައީ މިހާވެސް ދުރުވިސްނައިގެން ކަންކަންކުރަމުން ދިޔައީ އަޖަލުޖެހޭނީ ކޮން ދުވަހަކުކަމެއް ހަމަ އެކަކައްވެސް ނޭގޭ\nޖޫން 5, 2021 17:15\nމިރާއްޖެ ތިމާވެއްޓައް އަންނަމުން ދާ ނުރައްކާ އޮއްވާ ތި ބައިގަނޑެއްގެ ސަބަބުން މިވަނީ އަޅުވެތިކަމުގެ ދުއްތުރާޖެހުމުގެ ސިގުނަލް އަޅާ، ތިމާވެށީގެ ނުރައްކަލަށްވުރެ ކުރިން ތި ބައިގަނޑުގެ ނުރައްކަލުން ސަލާމަތްވާން ޖެހިފަ. ޢެހެން ޖީލުތަކަށް މިގައުމު އޮތަސް ސަލާމަތެއްނެތް\nޖޫން 5, 2021 10:35\nއެހެން! ކީއްވެބާ ކަރަންޓު ބޭނުންކުރަން ޑީސެލް އަން ދަނީ؟ ސޯލަރ ބޭނުން ކުރަންވީނުން،،،،،ހުސްވާހަކަ އަމަލެއް ނުފެނޭ.....\nދެން މި ޤައުމު މި ޖީލާ ހަވާލު ކޮށްފަ ކަލޭ އިސްތިއުފާ ދީބަލަ ހެޔޮނުވާނެ. މި ޖީލް ފަނާވެނުދަނީސް މި ސައުމު ސަލާމަތް ކުރަން ކަލޭ މިޤައުމުން ފެއްސޭ އިސްތިއުފާދީ ޕްލީސް.\nޖޫން 5, 2021 11:41\nއިސްތިއުފާ ދިނީމަ ކާކު ދެން ރައީސް އަކަށް އަނާނީ\nޖޫން 5, 2021 16:51\nގަމާރު ލޯބި އަޔަސް މިއައްވުރެ ހަރުދަނާ ވާނެހެން ހީވަނީ..... ނަމުން ގަމާރަކަސް ހިންގުންތެރި ވެދާނެތާ ދޯ؟\nޖޫން 5, 2021 10:45\nދެރައީ، މިޖީލުގައި ތިބި ވެރިންނަކީ ދޮގާއި އޮޅުވާލުމާއި މަކަރުވެރިކަން އިންތިހާ އަށް ބޮޑު ބަޔަކަށްވުން! ޑިމޮކްރަސީ އާއި މިނިވަންކަމުގެ ނަމުގައި ގައުމު ހިސޯރުކޮށް ކަރާމާތްތެރި މުއައްސަސާތައް ހަރާބު ކޮށްފި! އެއްވެސް ތަޢުލީމީ ފެންވަރެއް ނެތް ރަނގަޅަށް ހިނައިގަންނަން ނޭނގޭ މީހުން މަޖިލީހަށް އައިސް އެތިބީ އަހަރެމެންގެ މައްޗަށް ގާނޫނު ހަދަން! ދެން ކިހިނެއް ތޯ މި ދީބު ސަލާމަތް ކުރަން ހަދާނެގޮތް ފަހުމްވާނީ!\nޖޫން 5, 2021 11:18\nހަނދު ފަޅިއަކާ ތަރި އެކުލެވޭ ފެއްސާ ،ރަތާ،ހުދު އެކުލެވޭ ދިދަ އަކާ ހަނދު ފަޅިއެއް އެކުލެވޭ ފެއްސާ ،ރަތާ،ހުދު އެކުލެވޭ ދެ ދިދައިގެ ދެމެދުގާ ބޮޑުކޯޓް ލައިގެން ހުންނަން ޤާބިލް މީހެއްނޫން ތީ. އިސްތިއުފާ ދީފަ ރައްކާވޭ މިޤައުމުން. މި ޤައުމުވެސް ކަލޭ އަށް މަލާމަތް ކުރަނީ ، މަހެއް ހަމަވާން އަންނަ އިރު އެތަށް ފުރާނަ އެއް ދިޔައިރު އަނގަ ފުޅާކޮށް ވާހަކަ ދައްކަން ލަދެއް ހަޔާތެއް ނެތެއްނު ކަލޭ،\nޖޫން 5, 2021 11:21\nބެަެކަާރު ވަާހަކަ ނުދައްކަާމިބަލިމަޑުކަމުން ދިވެހިން ސަލަާމަތް ކުރަން ކަލެ އަާއި ކަލެޭގެ ނަާއިބުރައިަިސް ކުރަކަމެއް ބުނެބަލަ\nޖޫން 5, 2021 11:31\nވަރަށް ބޮޑު ތެދުފުޅެއް .\nމި ޖީލު ހުސްނުވަނިސް އިސްތިއުފާ ދެއްވަން މާބޮޑަށްވެސް ލަސް\nޖޫން 5, 2021 11:55\nމޫސުން ކުރިއައް ދައްކާގޮތުން ހީއެއްނުވޭ މިޖީލައް ނޫން އަންނަން އޮތް ޖީލައްވެސް މިގައުމު ސަލާމަތް ކުރެވޭނެ ހެނެއް،\nޖޫން 5, 2021 12:16\nއެހެންވެގެންތޯ މިޖީލުގެބޭފުޅެއް ކުއްލިގޮތަކަށް ހެލްތުމިނިސްޓަރަކަށް ތިޔަހަމަޖެއްސީ އެބާފުޅާގެނިންމުންއެހުރިގޮތުންތިޔަވިދާޅުވާހެން މިޖީލު ނެތިދާކަށްމާގިނަދުވަހެއނުނަގާނެ ސާބަސް ރައީސް ސޯލިހް\nޖޫން 5, 2021 12:52\nކަލޭ ވެރިކަމުގައި މިތަން ފަނާވާތަށް އެބަ ފެނޭނު. ޒުވާން ޖީލަށް ފުރުސަތު ދޭވަރު ފެނޭނު. މުސްކުޅިވ އެއް ނޫނީ ނުފެނުނު ވިއްޔަ ޞިއްހަތާއި ބެހޭ ވަޒީރަކަށް ލާކަށް. ކިޔަވައިގެން ތިބި ޤާބިލު އެތައް ދަރިންނެއް ތިއްބާ ބާޣީ އަކަށް ނުވާތީ ވަޒީފާނުދެވޭ ވިއްޔާ. ރައްޔިތުން މަރުވާއިރު ލޮލުން އެއިން ތަނެއް ދެކެލަން ނުދެވޭ. ކިތައް ފުރާނަ މިދަނީ ކޮންމެ ދުވަހަކު. އަދިވެސް ބޭކާރު ވާހަކަ. އިސްތިއުފާދީ\nޖޫން 5, 2021 13:11\nﷲގެ މަގަށް ރުޖޫޢަވެ ތިބެ ފަސްގަނޑުވެސް ދެންހުރިތަނެއްވެސް އުސްކުރަންވީ. އެހެންނޫނީ ސަލާމަތެއްނެތް. ވަކި ޖީލަކަށް އޮތްކަމެއް ނޫން.\nﷲ ޙަރާމްކުރެއްވިކަންކަން ޢާންމުވެއްޖެނަމަ ބިންގަނޑު އުސްކަމަކުން ނުވަތަ ޢިމާރާތްތައް އުސްވުމަކުން އަމާންކަމެއް ނުލިބޭނެ. ﷲއަށް ތަޤްވާވެރި ޖީލެއް ބިނާކުރެވިގެން ސަލާމަތްކަން ލިބޭނީ.\nޖޫން 5, 2021 13:14\nކެނެރީގޭ ނަށީދު ދެއްކި ބީދައިން މިގޮވެއްޔެއް މިގޮވަނީ. އަޑުއެހުމުން ވައްކަން ކޮށްގެން ޓީވީސްކްރީނަށް ބަލަން އިދެ، ހިޔާލީ ވާހަކަ ދައްކާނެ ކަމެއްނެތޭ\nޖޫން 5, 2021 13:15\nކޮން ވާހަކަ އެއް ދައްކާކަށް. ރާއްޖެ ސަލާމަތް ކުރަންވީ އަންޑިޔާގެ ސަބަބުން . މިދާވަރުން ވިއްޔާ މިކަލޭ ވެރިކަން ނިމުމުގެ ކުރިން ރާއްޖެ ެ އިންޑިޔާ ގެ އަޅުވެތި ކަމަށް ދުއްވާލާނެ. އެހެން ވީމާ މިޖީލު ނިމޭއިރު ރާއްޖެއެއް ނޯނާނެތާ. މިތަނަށް ކިޔާނީ އިންޑިޔާ ވިއްޔާ.\nޖޫން 5, 2021 13:27\nދެން ވެރިކަ މަށް ﷲ އިރާދަ ކުރައްވައި ފިނަމަ ގެންނާނީ ހަމަ ރައީސް ސޯލިހު މިހާލަތުގައިވެސް ރަތްޔިތުންނާއި ދޭ ތެރޭ ކަންތައްތައް ކުރައްވަނީ އޯގާތެރި ކަމާ އެކުގަކަން ގަބޫލު ކުރެވޭ ﷲ ރައީސް ކުރައްވާ މަސައްކަތުގައި ބަރަކާތް ލައްވާ ކުރިއެރުން ދެއްވާށިއެވެ އާމީން\nޖޫން 5, 2021 13:35\nމީނާ މީ ބޯހަމަ ޖެހޭ މީހެއްތޯ ސަރުކާރުގެ ކޮންމެވެސް އިދާރާއަކުން އެބަޖެހޭ ޓެސްޓުކުރުވަން..\nޖޫން 5, 2021 14:06\nއެމްމެ ފުރަތަމަ ރާއްޖެ ސަލާމަތްކުރަންވީ އެމްޑީޕީއާ އިންޑިއާގެ އައތްދަށުން އޭގެފަހުން މިނިވަންކަންމަތީ ތިބެގެންތާ އެހެންކަމަކާ އުޅެވޭނީ ދިވެހިން ވިސްނާ މިއަދު ފުރުސަތުލިބި އިސްލާހު ނުވިކަމަކަށް މާދަމާ ހިތާމަ ކުރުމުން ކުރާނެ މަންފާއެއް އޮވެދާނެތޯ؟\nމަޖާނަގާ ގެރި ސަރު ކާރޔ\nޖޫން 5, 2021 15:54\nގެރި އިންޑިޔާއައް ގައުމު ހަވާލުކުރަން އުޅަެނެ ކަމެއްނެތް\nޖޫން 5, 2021 15:56\nއިބުރަާހިީމް ވެރިކަމުގެ ފަހުފުރުސަތު މިއިީ ކަލެޭ މިހަާރުން މިހަާރައް އިސްތިއުފަދިީ\nޖޫން 5, 2021 17:05\nއިބޫ މިހާރު ދިވެހިންނައް މާސްއިން ޕްލެނެޓް ނުވަތަ ޖިޕިޓަރ އިން އައްޑޫމީހިން ޕްލުޓޯޔައް ފުވައްމުލަކު މީހުން ވީނަސްއަށް މެދުރާއްޖެތެރެ ބަހާލާނެ ޕްލެނެޓްތަކުގަ ޖާގަހުރިވަރަކުން ގޯތިދޭނެ އިންތިޒާމް 2023 ގަ ކެމްޕޭނުވަޢުދު މެނިފެސްޓޯޔައް ލާނެ ހާސްކަނޑާލާ ދިވެހިން\nޖޫން 5, 2021 17:35\nރާއްޖެ ސަލާމަތް ކުރަން މަޖިލީހަށް ކުރެވޭނެ އެއްކަމެއްވެސް ނެތް. ރާއްޖެ ސަލާމަތް ކުރަން ބޭނުމިއްޔާ ތިމާމީހާ އިސްތިއުފާދޭންވީ.\nޖޫން 5, 2021 17:52\nރާއްޖެ އިންޑިއާ ގެ ކިބައިން ސަލާމަތް ކުރަން މި ޖީލަށް މާ މުހިއްމު ..\nޖޫން 5, 2021 19:05\nމަނި ކުފާނޫ ނަމަމަ އިސްތިއުފާ ނުދޭތި މިހާލަތުގަ....މަނިކުފާނު އިސްތިއުފާ ދިނީމަ ދެން ބުއްޅަބޭ އަންނާނީ..މުޅިގައުމު ވިއްކާލާނީ..ހެޔޮނުވާނެ އިސްތިއުފާނުދޭތި..ފެއްސިގަނެގެން ދިޔަޔަސް އޯ ކޭ.....\nޖޫން 5, 2021 23:25\nޖުހާވެސް މިޔައްވުރެއް ރަންގަޅުވާނެ


SAARC Film Festival 2019: Rajje in "GohRaalhu" aai "Soul" | Mihaaru\nސާކް ފިލްމު ފެސްޓިވަލް 2019: ރާއްޖޭން "ގޮށްރާޅު" އާއި "ސޯލް"\n27 ޖޫން 2019 - 14:22\nސާކް ކަލްޗްރަލް ސެންޓަރުން އިމްތިޒާމުކޮށްގެން ސާކްގެ ހުރިހާ ގައުމުތަކަށް ހުޅުވާލައިގެން ބާއްވަމުން އަންނަ ފެސްޓިވަލްގައި މި އަހަރު ރާއްޖޭން ވާދަކުރަނީ ފީޗާ ފިލްމު ކެޓަގަރީން ވާދަކުރާ ޑާކް ރެއިން އެންޓަޓަޓައިނަންޓުން މި އަހަރުގެ ފެބްރުއަރީ މަހު ރިލީޒްކުރި "ގޮށްރާޅު" އާއި އެކްޓަރު އަލީ ސިޒަންގެ ފިލްމު ކުންފުނި އެސް ޕްރޮޑަކްޝަނާއި ބައިސްކޯފް ގުޅިގެން ހަދާފައިވާ ކުރު ފިލްމު "ސޯލް" އެވެ.\nކްރައިމް ޑްރާމާ "ގޮށްރާޅު" އަކީ ރާއްޖޭގެ އުންމީދީ ޒުވާން ޑައިރެކްޓަރު އަހުމަދު ޝިނާން ޑައިރެކްޓްކޮށްފައިވާ ފިލްމެކެވެ. އެ ފިލްމުގެ ކާސްޓުންގެ ތެރޭގައި ޖުމައްޔިލް (ޖުމަލް) ނިމާލް، ހަސަން (ޒަކިއްޓެ) އިރުފާން، އައިޝަތު ތަސްނީމާ، އައިމިނަތު ރަޝްފާ، އަބްދުﷲ އަޒާން އަދި އަހުމަދު ނާޝިތު ހިމެނެ އެވެ.\n"ގޮށްރާޅު" ގެ ޓްރެއިލާ.\n"ގޮށްރާޅު" ސާކް ފިލްމު ފެސްޓިވަލްގައި ދައްކަން ހަމަޖެހިފައި ވަނީ އަންނަ މަހުގެ4ގަ އެވެ.\n"ސޯލް" އަކީ ލަންކާގެ ދެ ތަރިއަކާއި ރާއްޖޭގެ ކާސްޓެއް ފެނިގެން ދާނެ ފިލްމެކެވެ. ވިއްސަކަށް މިނިޓްގެ މި ކުރު ފިލްމުގައި ކާސްޓުގައި ނުޒުހަތު (ނުޒޫ) ޝުއައިބް އާއި އިސްމާއީލް (ޖުމާ) ޖުމާ ވެސް ހިމެނެ އެވެ. "ސޯލް" އަކީ ރާއްޖެ އަށް ޗުއްޓީ ހޭދަ ކުރަން އަންނަ ލަންކާގެ ދެ ލޯބިވެރިއަކަށް ދިމާވާ ހާދިސާތަކެއްގެ މައްޗަށް ސީޒަން ޑައިރެކްޓްކޮށްފައިވާ ފިލްމެކެވެ.\n"ސޯލް" ގެ ޓްރެއިލާ.\nސާކް ފިލްމު ފެސްޓިވަލްގައި އަންނަ މަހުގެ3ވަނަ ދުވަހު "ސޯލް" ޕްރިމިއާ ކުރުމާ އެކު، ވަރަށް އަވަހަށް ބައިސްކޯފް އެޕުން ވެސް ސްޓްރީމް ކުރަން ފަށާނެ އެވެ.\nސާކް ފިލްމު ފެސްޓިވަލް ބާއްވަނީ ތިން ކެޓަގަރީއަކަށް ހާއްސަކޮށްގެންނެވެ. އެއީ ފީޗާ ފިލްމާއި ކުރު ފިލްމާއި މާސްޓާ ފިލްމެވެ. މި ތިން ކެޓަގަރީ އަށް ބަލާ އިރު ފީޗާ ފިލްމު ބައިގައި ޖުމްލަ 15 ފިލްމު ވާދަ ކުރެ އެވެ. ކުރު ފިލްމު ކެޓަގަރީގައި 13 ފިލްމު ވާދަ ކުރާ އިރު، މާސްޓަ ފިލްމު ކެޓަގަރީގައި ވާދަ ކުރަނީ އެންމެ6ފިލްމެވެ.\nމި އަހަރުގެ ފީޗާ ފިލްމުތައް:\nގޮށްރާޅު (ރާއްޖެ)، ބުލްބުލް (ނޭޕާލް)، މޮޓޯސައިކަލް ގާލް (ޕާކިސްތާން)، ފަގޫން ހައޯޔާ (ބަންގްލަދޭޝް)، ލޯޑް ވެޑިން (ޕާކިސްތާން)، އަ ލެޓާ ޓް ޕްރެޒިޑެންޓް (އަފްޢާނިސްތާން)، ކޮމޯލޯ ރޮކެޓް (ބަންގްލަދޭޝް)، ވޯކިން ވިތު ދަ ވިންޑް (އިންޑިއާ)، އަފްޢާނިސްތާން ނައިޓް ސްޓޯރީޒް (އަފްޢާނިސްތާން)، ނާގަރުކިރްތާން (އިންޑިއާ)، ދަ ވިންޑް އޮފް ކަރްމާ (ބޫޓާން)، ޕްރަސާދު (ނޭޕާލް)، ދަ ވެސްޓެޑް އެސްޓްރޮލޮޖާ (ނޭޕާލް)، ބާނިން ބާޑްސް (ސްރީ ލަންކާ)، ދަ ވިންޑް ބިނީތު އަސް (ސްރީ ލަންކާ)\nމި އަހަރުގެ ކުރު ފިލްމުތައް:\nސޯލް (ރާއްޖެ)، ސެލަރީ (އަފްޢާނިސްތާން)، ވިމެން އޮފް ޕިއޯ ހާޓް (ބޫޓާން)، ސިންގަލް މަދާ (އަފްޢާނިސްތާމން)، މޮނީޓާ (އިންޑިއާ)، ދަ މޫން އިޒް ބްރައިޓް ޓްނައިޓް (ނޭޕާލް)، ދި އިމޭޖް (ސްރީ ލަންކާ)، ރޯ (ބޫޓާން)، ޓްރެޑިޝަން (ސްރީ ލަންކާ)، ސީ ޔޫ (ބަންގްލަދޭޝް)، ދަ ރިމެއިންސް (ނޭޕާލް)، ނާ ބޯ ލޭ ވޯ ހަރާމް (އިންޑިއާ)، އަ ކްއާޓާ މައިލް ކަންޓްރީ (ބަންގްލަދޭޝް)\nމި އަހަރުގެ މާސްޓަ ފިލްމުތައް:\nޕަދުމާވަތު (އިންޑިއާ)، އަލްފާ (ބަންގްލަދޭޝް)، ޗަލޭ ތޭ ސާތު (ޕާކިސްތާން)، ޕަލާމާ ޔަޓާ (ސްރީ ލަންކާ)، ލައިޓް ބްރީޒް (އަފްޢާނިސްތާން)، ހަރީ (ނޭޕާލް)\nއަންނަ މަހުގެ 2-7 އަށް ކުރިއަށް ގެންދާ ސާކް ފިލްމު ފެސްޓިވަލްގައި މި ފަހަރު ވާދަ ކުރާ ފިލްމުތަކުގެ ތެރޭގައި އެންމެ ފާހަގަކޮށްލެވޭ ފިލްމަކީ ބޮލީވުޑްގެ މަޝްހޫރު ޑައިރެކްޓަރު ސަންޖޭ ލީލާ ބަންސާލީ މިދިޔަ އަހަރު ގެނެސް ދިން "ޕަދުމާވަތު" އެވެ.\nސާކް ފެސްޓިވަލްގެ 2019 ގެ ޓްރެއިލާ.\nރަންވީރު ސިންގް އޭނާގެ އަންހެނުން ދީޕިކާ ޕަދްކޯންގެ އިތުރުން ޝާހިދު ކަޕޫރް މުހިއްމު ރޯލްތައް ކުޅުނު އެ ފިލްމަކީ ބެލުންތެރިންނާއި ކްރިޓިކުން ލޯބި ވެސް ހޯދި ވަރަށް މޮޅު ފިލްމެކެވެ. އަދި ބޮކްސް އޮފީހުގައި ވެސް "ޕަދުމާވަތު" ވަނީ ބޮޑު ކާމިޔާބީއެއް ހޯދައިފަ އެވެ.\n"ޕަދުމާވަތު" އަކީ މިދިޔަ އަހަރު ބޭއްވި 21 ވަނަ ޝަންހާއީ އިންޓަނޭޝަނަލް ފިލްމް ފެސްޓިވަލް (އެސްއައިއެފްއެފް) ވެސް ޕްރިމިއާ ކުރި ފިލްމެކެވެ. އެހެންވެ މި ފަހަރު ސާކް ފިލްމު ފެސްޓިވަލްގައި އެންމެ ގިނަ ބައެއްގެ ލޯ އަމާޒު ވާނީ ވެސް މި ފިލްމަށް ކަމަށް ބެލެވެ އެވެ.\nފަސް ދުވަހުގެ މުއްދަތަށް ކުރިއަށް ގެންދާ ސާކް ފިލްމު ފެސްޓިވަލްގެ ތެރޭގައި ފިލްމުތައް ދެއްކުމުގެ އިތުރަށް ބައިވެރިންނަށް ހާއްސަކޮށްގެން މާސްޓަ ކުލާހެއް ވެސް ކުރިއަށް ދާނެ އެވެ. ފިލްމުތައް ފެސްޓިވަލްގައި ދައްކާނެ ތާރީހުތަކާއި ގަޑި ވެސް މިހާރު ވަނީ އިއުލާންކޮށްފަ އެވެ.\nއިތުރު ލިޔުންތައް ދިވެހިރާއްޖެ ސްރީ ލަންކާ އިންޑިއާ ޕާކިސްތާން އަފްޣާނިސްތާން ބޫޓާން ސާކް ބަންގްލަދޭޝް ނޭޕާލް ދިވެހި ފިލްމް އިންޑަސްޓްރީ


New ge kuree ge coach Alagic Lanka ge gaumee team ah\nނިއުގެ ކުރީގެ ކޯޗް އަލަގިޗް ލަންކާގެ ގައުމީ ޓީމަށް\nއާމިރު އަލަގިޗް 2015 ވަނަ އަހަރު ނިއު ރޭޑިއަންޓްގެ ޕްރެސްއެއްގައި --- ފައިލް ފޮޓޯ\nނިއު ރޭޑިއަންޓަށް 2015 ވަނަ އަހަރު ކޯޗް ކޮށްދިން ބޮސްނިއާގެ އާމިރު އަލަގިޗް، އަވަށްޓެރި ޝްރީލަންކާގެ ގައުމީ ޓީމުގެ ކޯޗް ކަމާ ހަވާލު ވެއްޖެ އެވެ.\nއަލަގިޗް ވަނީ، 2015 ވަނަ އަހަރު ކުރީ ކޮޅު ނިއުގައި މަސައްކަތް ކޮށްފަ އެވެ. އޭނާގެ ކޯޗް ކަމުގެ ދަށުން ނިިއު އިން ކުޅުނީ އޮފިޝަލް ދެމެޗެވެ. އެއީ އެ އަހަރުގެ ސީޒަން ހުޅުވުމުގެ ގޮތުން ކުޅުނު ޗެރިޓީ ޝީލްޑް މެޗާއި އޭއެފްސީ ކަޕްގައި މިޔަންމާގެ އަޔެވާދީ ޔުނައިޓަޑާ ދެކޮޅަށް މާލޭގައި ކުޅުނު މެޗެވެ. އެ ދެ މެޗުންވެސް ނިއު ބަލިވީ އެވެ.\nއޭޕްރީލް 2015 ގައި ނިއުގެ ކޯޗް ކަމުން އޭނާ އިސްތިއުފާ ދިނީ އައިލީ ކަމެއްގައި ގައުމަށް ބަދަލުވާން ޖެހުމުންނެވެ. އޭނާ ނިއުގައި މަސައްކަތް ކުރީ ގާތްގަނޑަކަށް އެއް މަސް ދުވަހު އެވެ.\nލަންކާގެ ކޯޗްގެ މަގާމުގައި ކުރިން ހުރި ފަކީރު އަލީގެ ކޮންޓްރެކްޓް ވަނީ ހަމަވެފަ އެވެ. އޭނާގެ ކޮންޓްރެކްޓް އާ ނުކުރަން ލަންކާގެ ފެޑްރޭޝަނުން ނިންމީ އޭނާގެ ކޯޗު ކަމުގައި ޓީމުގެ ނަތީޖާ ރަނގަޅު ނުވުމުންނެވެ. އޭނާ މަސައްކަތް ފެށިއިރު ލަންކާ އޮތީ ފީފާގެ ރޭންކިންގެ 198 ވަނަ އިގައެވެ. އޭނާގެ ކޯޗު ކަމުން ވަކިވިރު ލަންކާ އޮތީ 205 ވަނަ އިގަ އެވެ. އޭނާގެ ކޯޗް ކަމުގެ ދަށުން ކުޅުނު 24 މެޗުގެ ތެރެއިން މޮޅުވީ އެންމެ މެޗަކުންނެވެ.\nއަލަގިޗް ކޯޗް ކަމަށް ހަމަޖެއްސުމުގެ ކުރިން ލަންކާގެ ފެޑްރޭޝަނުން ވަނީ ބައެއް އެހެން ކޯޗުންނާވެސް ވާހަކަ ދައްކާފަ އެވެ. އެގޮތުން ބެލްޖިއަމްގެ އީވާން މިނަގް، ސްޕެއިންގެ ޑޭވިޑް ގަންޒާލިސް އަދި އިޓަލީގެ އަލްބާޓޯ އަނޭސީ އާވެސް ވާހަކަ ދެއްކި އެވެ.\nލަންކާގެ ފުޓްބޯލް ފެޑްރޭޝަންގެ ރައީސް އަނޫރާ ޑި ސިލްވާ ވިދާޅުވީ، ޝޯޓްލިސްޓް ކުރި ހަތަރު ކޯޗުންގެ ތެރެއިން، ލަންކާގެ ފުޓްބޯޅަ ކަލްޗާއާ އެންމެ ރަށްޓެހި ކޯޗަކީ އަލްގިޗް ކަމަށެވެ.\nނިއުގައި އަލަގިޗް މަސައްކަތް ކުރި ދުވަސްވަރު އޭނާ ވަނީ ކުޅުންތެރިން ޑިސިޕްލިން ރަނގަޅު ކުރަން ޖެހޭ ކަމަށް ވާހަކަ ދައްކާފަ އެވެ. އަދި ވަޒީފާއި އުޅެ ޕްރޮފިޝަނަލް ގޮތެއްގައި ފުޓްބޯޅަ ކުޅުމަކީ އުނދަގޫ ކަމެއްކަމަށް ފާހަގަކޮށް ރާއްޖޭގެ ފުޓްބޯޅައިގެ ހަލާތު ބަދަލުވާން ޖެހޭ ކަމަށް އޭނާ ބުނެފައި ވެއެވެ.


BREAKING: Covid Joorimanaa In 8 Dhuvas Thereyga3Million Rufiya - Vaguthu\nކޮވިޑް ޖޫރިމަނާ އިން އަށް ދުވަސް ތެރޭގައި ތިން މިލިއަން ރުފިޔާ!\nމާލޭގެ ކާފިއު ގަޑީގައި ފުލުހުން ހަރަކާތްތެރިވަނީ.؛- ވަގުތު އިމޭޖަސް- އަހްމަދް އަލީ\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ އުސޫލުތަކާ ހިލާފަށް ބޭރުގައި އުޅުމުގެ ސަބަބުން ގިނަ އަދަދެއްގެ ބަޔަކު ޖޫރިމަނާކޮށްފިއެވެ.\nފުލުހުން ނެރެފައިވާ ތަފާސް ހިސާބުތައް ދައްކާ ގޮތުން މިދިޔަ މަހުގެ 31 އިން ފެށިގެން މިދިޔަ އާދިއްތަ ދުވަހުގެ ނިޔަލަށް 1،551 މީހަކު ވަނީ މާސްކް ނާޅައި ބޭރުގައި އުޅުމުގެ ސަބަބުން ޖޫރިމަނާކޮށްފައެވެ. އަދި މަނާ ގަޑިތަކުގައި ވެހިކަލް ދުއްވައިގެން 988 މީހަކާ 271 ވެހިކަލެއް ޖޫރިމަނާކޮށްފައިވާ ކަމަށް ވެސް ފުލުހުން ނެރުނު ތަފާސް ހިސާބުތަކުން އެނގެއެވެ.\nއާ އުސޫލު ބުނާ ގޮތުން ޑިރެކްޓަ ޖެނެރަލް އޮފް ޕަބްލިކް ހެލްތުގެ އެންގުންތަކަށް އާންމު ފަރުދަކު އަމަލު ނުކޮށްފިނަމަ ފުރަތަމަ 1،000 ރުފިޔާ، ދެވަނަ ފަހަރު 3،500 ރުފިޔާ، އަދި ތިންވަނަ ފަހަރު 7،500 ރުފިޔާއިން ޖޫރިމަނާ ކުރާނެއެވެ. ދެން ތަކުރާރު ކުރާ ކޮންމެ ފަހަރަކު ޖޫރިމަނާ ކުރާނީ 10،000 ރުފިޔާއިންނެވެ.\nއެ އެންގުންތަކަށް ގާނޫނީ ޝަހުސަކުން އަމަލު ނުކޮށްފިނަމަ ފުރަތަމަ ފަހަރު 5،000 ރުފިޔާ، ދެވަނަ ފަހަރު 25،000 ރުފިޔާ، ތިންވަނަ ފަހަރު 50،000 ރުފިޔާ، ހަތަރުވަނަ ފަހަރު 75،000 ރުފިޔާ ޖޫރިމަނާ ކުރާނެއެވެ. ފަސްވަނަ ފަހަރުން ފެށިގެން ތަކުރާރު ކޮންމެ ފަހަރަކު 100،000 ރުފިޔާއިން ޖޫރިމަނާ ކުރާނެއެވެ.\nރާއްޖޭގައި ހަލުވިކަމާ އެކު ކޮވިޑް-19 ފެތުރެން ފެށުމާ ގުޅިގެން ރައްކާތެރިކަމުގެ އެޗްޕީއޭ އިން ވަނީ ވަރުގަދަ ފިޔަވަޅުތަކެއް އަޅައިފައެވެ. އެގޮތުން ރާއްޖޭގެ މީހުން ދިރިއުޅޭ ހުރިހާ ރަށެއްގައި މާސްކް އެޅުން މަޖުބޫރު ކުރުން ހިމެނެއެވެ.\nފެބުރުއަރީ 9, 2021 13:03\nދެން ތި ހުރިހާ ފައިސާއަށް ކުރާކަމެއްވެސް ތައްޔިތުންނަށް އެނގެން ވާނެ....\nޜައްޔިތުން ފެލިދާނެ ކިތައްމެ ވަރަކަށްވެސް އިތުރުކުރާ ބޭކާރު މަޤާމުތަކަށް ފައިސާ ހަމަޖެއްސުމަށާއި ބަޖެޓް ސަޕޯރޓަށްވެސް ފައިސާ ނެގިދާނެ އެކި ނަންނަމުގަ އެކަމަކު ހަރުދަނާކޮށް ޕްލޭންކުރެވިގެން އެއްވެސް ކަމެއް ކުނުރެވޭ ކުރެވޭހާވެސް ކަމަކީ ފުލުހުން ލައްވަެި ފައިސާ ހޯދުން...\nފެބުރުއަރީ 9, 2021 13:33\nދެންތިވެސްސިޔާސީކަމަކަށްހަދާލާ ޖޫރިމަނާކުރިމީހުން ގެދިފާއު ގަ އަވަހަށްބަޔަކު ޖަމިއްޔާއެއް ހަދާ މިއޮތީޑިމޮކޮކޮރެސީ ގައުމެއް\nފެބުރުއަރީ 9, 2021 15:36\nފައްޔާޒް ބަނޑައް އަޅާހާ ފައިސާ އެއީ ރައްޔިތުން އަތުން ފެލައިގެން.. ޔާމީނޭ އަދި ކިއައެއްނު މި ނުލަފާ ނުބައި މީހުންތައް، ލަދެއްވެސް ނުގަނޭ ވިއްޔާ\nފެބުރުއަރީ 9, 2021 17:08\nބަންގާޅިން ޖޫރިމަނާނުކުރަނީ އެއީ ކޮވިޑް ފްރީބައެއްތަ\nއޯކޭ ތިހާ ބޮޑު އަދަދަކުން ޖޫރިމަނާ ކުރުން އަންފެއަރ. އެކަމަކު ދެން ދިވެހިންވެސް ވެއްޖެ ދޯ އަމަލުތައް އިސްލާހު ކޮށްގެން ވެސް ދައުލަތަށް މި ރުފިޔާ ނުލިބޭނެ ގޮތެއް ހަދަން. އާން އެމީހުނަށް ޖެއްސުމަށް މާސްކާ އެއްޗެހި އަޅާ ކަރފިއުގަ އޮންނަ ގަޑިއަށް ގެއަށް ވަނީމަ އެމީހުނަށް އެލާރި ކޮޅު އަތެއް ނުލެވޭނެ ދޯ


BREAKING: Covid-19: Villa Muvazzafunge Musaara 10-50% Aa Hamayah Kuda Kuranee - Vaguthu\nކޮވިޑް-19: ވިލާ މުވައްޒަފުންގެ މުސާރަ 10-50 ޕަސެންޓާއި ހަމައަށް ކުޑަ ކުރަނީ\nވިލާ ކުންފުނީގެ ދަށުން ހިންގަމުން އަންނަ ހުރިހާ ތަނެއްގެ މުވައްޒަފުންގެ މުސާރަ 10-50 ޕަސެންޓާއި ހަމައަށް ކުޑަ ކުރަން ނިންމި ކަން "ވަގުތު" އަށް އެނގިއްޖެއެވެ.\n"ވަގުތު"އަށް އެނގިފައިވާގޮތުން މުސާރަ ކުޑަ ކުރަން ނިންމިކަން މިހާރު ވަނީ މުވައްޒަފުންނަށް އަންގަން ފަށާފައެވެ.\nއެ ކުންފުނިން ނެރުނު ސަރކިއުލާއެއްގައި ބުނެފައި ވަނީ ހަލުވިކަމާއެކު ދުނިޔޭގައި ފެތުރެމުންދާ ކޮވިޑް-19 ނުވަތަ ކޮރޯނާ ވައިރަސްގެ ސަބަބުން ރާއްޖެއަށް އަންނަ ޓޫރިސްޓޫންގެ އަދަދު އެއް ދުވަހުން އަނެއް ދުވަހަށް މަދުވެ، އަދި ރާއްޖެއިންވެސް މި ބަލި ފެނުމާއި ގުޅިގެން އެކަމުގެ ނޭދެވޭ އަސަރު އިތުރަށް ޓޫރިޒަމްއަށް ފޯރަމުން އަންނަ ކަމަށެވެ.\nއެ ސަރކިއުލާގައި ބުނެފައި ވަނީ އެ ކުންފުނިން ހިންގާ ރިސޯޓުތަކުން ކަަމަށްވެފައި، ރިސޯޓުތަކަށް އަންނަ ގެސްޓުންގެ އަދަދު މަދުވެ އާމްދަނީ ދަށްވަމުން ދާތީ، ކުންފުނިި ދެމެހެއްޓުމަށްޓަކައި ހަރަދު ކުޑަ ކުރުމުގެ ގޮތުން އަޅާ ފިޔަވަޅުތަކުގެ ތެރެއިން، އެ ކުންފުނީގެ މުވައްޒަފުންގެ މުސާރަ ކުޑަ ކުރާނެ ކަމަށެވެ.\n"ކުންފުނީގެ މަސައްކަތް ކުރާ ހުރިހާ މުވައްޒަފުންގެ އޭޕްރިލް މަހުގެ މުސާރަ ކުޑަ ކުރުމަށް ކުންފުނީގެ ބޯޑުން ނިންމާފައިވާތީ، އެކަން އާއްމުކޮށް ހުރިހާ މުވައްޒަފުންނަށް އަންގަމެވެ". ކުންފުނީގެ މެނޭޖިންގ ޑިރެކްޓަރ އިބްރާހިމް ސިޔާދު ގާސިމް ސޮއިކޮށް ނެރެފައިވާ ސަރކިއުލާގައި ވެއެވެ.\nކުންފުނީގެ މުވައްޒަފުންގެ މުސާރައަށް އަންނަ ބަދަލުތަކަށް ބަލާއިރު، މުސާރައިގެ ގޮތުގައި، 4999 ރުފިޔާއަށް ވުރެ ދަށުން މަދުން ލިބޭ މުވައްޒަފުންގެ މުސާރައިން 10 ޕަސެންޓް ކުޑަ ކުރާނެއެވެ. އަދި މުސާރައިގެ ގޮތުގައި 5000 އާއި 9999 ރުފިޔާ ލިބޭ މުވައްޒަފުންގެ މުސާރައިން 20 ޕަސެންޓް ކުޑަ ކުރާނެއެވެ. އަދި މުސާރައިގެ ގޮތުގައި، 10000 އާއި 49999 ރުފިޔާ ލިބޭ މުވައްޒަފުންގެ މުސާރައިން 35 ޕަސެންޓް ކުޑަ ކުރާއިރު، 50000 ރުފިޔާއަށް ރުފިޔާއަށް ވުރެ މަތިން މުސާރަ ލިބޭ މުވައްޒަފުންގެ މުސާރައިގެ 50 ޕަސެންޓް ކުޑަ ކުރާނެއެވެ.\nއެ ކުންފުނިން ބުނީ، މި ފިޔަވަޅު އަޅަނީ އެއްވެސް މުވައްޒަފަކު ވަޒީފާއިން ދޫކޮށްލަައިފިނަމަ އެފަރާތަކަށް ލިބޭ ގެއްލުން މާ ބޮޑުވާނެވާތީއާ، މިވަގުތަށް މުސާރައަށް ކުރާ ހަރަދު މިހާރަށްވުރެ ކުޑަ ނުކޮށް ކުންފުނި ހިންގޭނެ އެއްވެސް ގޮތެއް ނެތިގެން ކަމަށެވެ.\n"ހާލަތު ރަނގަޅުވަމުންދާ ވަރަކަށް މުސާރައަށް ބަދަލު ގެންނަމުން ދާނެއެވެ. ލިބޭ މުސާރަ މަދުވުމަކީ ކޮންމެ މީހަކަށްވެސް ދަތިވާނެ ކަމަކަށްވާތި އެކަމަށްޓަކައި ހުރިހާ މުވައްޒަފުންގެ ކިބައިން މައާފަށް އެެދެމެވެ". އެ ސަރކިއުލާގައި ވެއެވެ.\nއަދި މިފަދަ ކޮންމެ ފިޔަވަޅެއްވެސް ކުންފުނިން އަޅަނީ އެންމެ ފަހު ކަމެއްގެ ގޮތުގައި އެހެން އެއްވެސް ގޮތެއް ނެތިގެން ކަމަށް ވެސް ސާކިއުލާގައި ބުނެފައި ވެއެވެ.\nމީގެ ކުރިން ވެސް ގާސިމަށް ބައެއް ދަތިތައް ދިމާވުމުން ވިލާ ކުންފުނީގެ މުވައްޒަފުންގެ މުސާރަ ލަސްވެ، އަދި ބައެއް މުވައްޒަފުން ވަޒީފާ އިން ވަކިކޮށްފައި ވެއެވެ.\n4999 އިން ދަށް 10%\n5000 އިން މަތި 9999 އިން ދަށް %20\n10000 އިން މަތި 49999 އިން ދަށް %35\n50000 އިން މަތި %50\nމާޗް 11, 2020 20:21\nއިންތިހާބަށް ނުކެތޭވަރަށް މުސާރަ ބޮޑުކޮށް ޕަންޗް ކޮށްފަ ގެއަށް ދާ ވަރަށް މީހުން ވައްދައިގެން. އެމީހުން ކަނޑަން ނުކެރިގެން މަސައްކަތް ކުރާ މުވައްޒަފުންގެ މުސާރަ ކަނޑަނީ! ވޯޓު ހޯދަން ވެގެން ތީ ބޮޑުވަރު.\nކުޑަކުޑަ މުސާރައަކުން ދިރިއުޅުން ފޫ ނުބޭދޭއިރު ދެބައިކުޅަ އެއްބައި ކަނޑާލީމާކިހިނެއްތޯވާނީ\nމާޗް 11, 2020 20:32\nމާޗް 11, 2020 20:36\nމި މަހުގެ 10 ޔަކަށް އެރި އިރުވެސް މުއައްޒަފުންނަށް މުސާރަ ނުދޭ\nމާޗް 12, 2020 00:09\nހުސް ދޮގު، މަހުގެ 3ވަނަ ދުވަހު މުސާރަ ޖަމާކޮ އްދިން، ދޮގު ނުހަދާ، ތި އުޅެނީ ނަރަކަޔަށް ދާން ތަން ކުޑަވެގެންދޯ.\nމާޗް 11, 2020 20:45\nމުސާރަ ކުޑަ ކުރީމަ ގޭގެ ކުލި ކުޑަ ވާނެބާ...ފިހާރަ ތަކުން އެއްޗިހީގެ އަގު ހެޔޮވާނެބާ...ހަމައެކަނި މުސާރަ ކުޑަކުރީމަ ވީ ތަ...އަޖައިބެއް\nމާޗް 11, 2020 20:46\nބޮޑު ފައިދާ ލިބޭ ދުވަހު ވެރިންގެ ޖީބަށެވެ. އެންމެ ލާރިއެއްވެސް އިތުރަކަށް މުވައްޒަފަކަށް ނުދެއެވެ. ދަތި ވީމަ މުވައްފުގެ ލާރި ކަނޑަނީއެވެ. ވެރިންގެ ޖީބަށް ވަންނަ އެންމެ ލާރިއެއްވެސް މަދެއް ނުވެއެވެ. ދުނިޔޭގަ އޮތީ މި ނިޒާމެވެ. މުއްސަނދިން މުއްސަނދިވުމެވެ. ފަގީރުން ފަގީރުވަމުން ދިއުމެވެ.\nމާޗް 11, 2020 20:49\nކަންނެއްކަމުން މަސައްކަތް ނުކުރާތީބާ އަނެންކާ\nމާޗް 11, 2020 20:52\nކެންފޭނަށް ބަހަން ލާރި އެއްކުރަނީ. ވިލާ ރިސޯޓުތަކައް ގެސްރުން އާދޭ.\nރިސޯޓުގެ އޮކިއުޕެންސީ 150% އޮތަސް 300 ޑޮލަރު 50 ޕަސެންޓްގަ އޮތަސް 300 ޑޮލަރު. މީމިސާލެއް... ސިޔާސީ ޕާޓީ ހިންގަނީ ރިސޯޓުން ލިބޭ ޢާމްްދަނީއިން، ފައުންޑޭޝަން، އަދި ބޭކާރު ފައިދާ ނުވާ ތަންތަނުގެ ޚަރަދުވެސް ބަލަހައްޓަނީ ރިސޯޓުތަކުގެ ސްޓާފުން ކަތިލުމަށްފަހު. މިނޫނީ ނުހުންނާނެ ސްޓާފުންނަށް ނުބައިކޮށް ހިތާ އޯނަރެއް. ޙުރިހާ ސްޓާފުން މަސައްކަތް ކުރޭ 10 ގަނޑިއިރާ 12 ގަނޑި އިރަށް، ސްޓާފަކު އެހީއަކަށް އެދުނަސް ނުދޭނެ. މިހެން ކިޔާނެކަމެއްނެތް. ބައިވަރު ވާހަކަ އެބަހުރި.\nސަން އައިލެންޑު މީހާ\nމާޗް 11, 2020 20:53\nމާޗް 11, 2020 20:55\nމި ފަދަ ދަތި ހާއްސަ ހާލަތްތަކުގާ އެކަހަލަ ފިޔަވަޅު އަޅާންޖެހޭ، ނޫންނަމަ ވިޔަފާރި ދެމެހެއްޓެނިވި ގޮތެއްގައި ކުރިއަށް ނުގެންދެވޭނެ. ވީމާ އެކަހަލަ ފިޔަވަޅުތަކަށް މުއައްޒަފުންވެސް ކެއްތެރިކަމާ އެކު އެއްބާރުލުން ދޭންވާނެ. މުސާރަކޮޅު މަދުވުމަކީ ހަމަ ކޮންމެ މީހަކުމެ ދެރަވާނެ ކަމެއް.\nމާޗް 12, 2020 00:16\nމިދަނޑިވަޅުގަ މިނޫން ގޮތެ އް ނޯންނާނެކަން އަހަރެމެން ގަބޫލް ކުރަން، މިހާލަތުގާ މުވަ އްޒަފުން ވަޒީފާ އިން ނުކަނޑާ ތިޔަ ނި އްމެވި ނި އްމެވުމަށް ޝުކުރި އްޔާ\nމާޗް 12, 2020 01:07\nދަތިހާލަތުތަކުގައި މަހުޖަނުންވީ ހިލޭސާބަހާ މުއައްޒަފުުންގެ ކަންކަން ބަލަހައްޓަދޭން. މިކަމުގެ ނަމޫނާ ދެއްކި މަހުޖަނުން އެބަތިބި. އެމެރިކާގެ މަހުޖަނަކު އޭނާގެ މުއައްޒަފުންގެ ގެތައް ނަގޫރޯޅިއަކާއި ހުރެ ހަލާކުވެގެން ދިއުމުން އެންމެ ލޯލާރިއެއްވެސް މުއައްޒަފުން އަތުން ނުނަގާ އެ މުއައްޒަފުންގެ ގެތައް އަލުން ހިލޭ ބިނާކޮއްދީފައިވޭ. މިގައުމުގަނޫނީ މުއައްޒަފުންގެ ލޭބޮއެގެން އުޅޭވިޔަފާރިވެރިން ނުތިބޭ.. ފައިސާ ލިބޭދުވަސްތަކާއި ނުލިބޭދުވަސްރަކުގަވެސް މިވެރިންގެ އަމަލުތައް ހުންނަނީ މިހެން.\nމާޗް 12, 2020 07:33\nސުވާލެއް އެބައޮތް. ތިޔަ އޯނަރުގެ ދަރިންނާ ޢާއިލާ މީހުން އެގްޒެކްޓިވް މަގާމުތައްފުރާ ކުންފުނީގެ ނިކަމެތި މުވައްޒަފުންގެ މުސާރަކޮޅު އެންމެ ފުރަތަމަވެސް ތިޔަ އުނިކޮށްލީ. މާލީ ގެއްލުމުގަ ކުންފުނި ނުހިންގޭނެކަން މަވެސް ގަބޯލުކުރަން. މިވޭތުވެދިޔަ އެތައްއަހަރެއް ވަންދެން ޔޫރަޕުގެ ބޭންކުތަކަށް ޖަމާކޮށް ދަހިސާދަގަރުކަލޭގެ ރަންގަނޑަށް ބަލާހެން ބަލަން ބަހައްޓާފަ ހުރި ޑޮލަރުޓަނުން އެންމެ ޑޮލަރެއްވެސް އުނިވާތަން ބަލާކަށް ބޭނުމެއްނޫންދޯ؟ ހާދަ އަވަސް އަރުވާލީތިޔަ؟ މުވައްޒަފުންނަށް ދޭ ޢިނާޔަތްތައް ކަނޑަންފަށަން އަދި ތަންކޮޅެއް އަވަސް. އިޚުލާޞްތެރިކަމެއް ހުރިއްޔާ އެހެން ނަހަދާ. ހަމަ އެއްގޮތެއްވެސް ނެތިގެން ނޫނީ ކުރަން ހެޔޮވާވަރު ކަމެއްނޫން. ޝަވީދުގެ މުސާރަ ކަނޑާލިޔަސް ތިޖޫރީ ތެރެއަށް އަތް ބާނާފަ ނެގޭނެ ދޯ އޭނަ ބައްފާފުޅުގެ މިލްކިއްޔާތު ވީމަ. ނުވިތާކަށް އަނބިގޮއްޔެވެސް އެހެރީ ޖަމާކުރަން ނެރެފަ ވިއްޔަދޯ. ކޮން ގެއްލުމެއްވާނީ؟ ނިކަމެތި މުވައްޒަފުން އެހެން ނަގާނެ ތޮޖޫރީއެއްވެސް ނުހުންނާނެ. އެމީހުންގެ އަނބިންގެ ސިޔާސީ މަގާމެއްވެސް ނޯންނާނެ. މިކަންތައް ހަނދާނަށް ގެނެސް ތިޔަ އަނިޔާނުދީ އަދި ކުޑަކޮށް މަޑުޖައްސާލުން ވަރަށްބޮޑަށް އެދެމެވެ. ޝުކުރިއްޔާ!\nމާޗް 11, 2020 21:14\nމިރާއްޖޭގެ ރިޒޯޓު އޯނަރުންނަކީ މިރާއްޖޭގެ އެންމެ މުއްސަންދި މީހުން. އެމީހުން އެންމެ 2،3 މަސް ގެއްލުމުގަ ނިކަމެތި މުވައްޒަފުންނަށް ފުލް މުސާރަ ދިނަސް އެމީހުން އުމުރު ދުވަހު ރިޒޯޓު ހިންގައިގެން އެއްކުރި ފައިސާއާ ހަޒާނާއަށް އުނިކަމެއް ނާންނާނެ. ހަގީގަތުގަ އެވާނީ ސަދަޤާތަކަށް. އެކަމުން ވާނީ ދެދުނިޔޭގަވެސް ފައިދާ.\nމާޗް 11, 2020 22:13\nރިސޯޓް ބޯ އިން ގެ މިނިވަން ވޭޖް .ވަ އުދު ފު އއްދަނީދޯ\nމާޗް 11, 2020 22:39\nވިލާ ކުންފުނިން ވިޔަފާރި ކުރުން ހުއްޓާލާ ހަރަދު ކުޑަ ކުރަން. ވިލާ ގޭސް ވިލާ ސިމެންތި ވިލާ ޝިޕިން ވިޔަފާރި ކުރާ މީހުން ވިޔަފާރި ކުރުން ހުއްޓާލީމަ ހުންނާނީ ރަންގަޅަށް.\nމާޗް 11, 2020 22:40\nމާޗް 11, 2020 22:45\nބޮޑު ހަރަދު ކޮށްގެން ސިޔާސީ މީހުން ގަންނަން އޯކޭ، ކަމެ އް ދިމާވާ އިރަށް މިޖެހެނީ މުވަ އްޒަފުން ގުރުބާން ކުރަން. ގާސިމް ވެ އްޖެ އެއ އްނު މިސަކަރާތް ޖެހުން ހު އްޓާލަން.\nމާޗް 11, 2020 23:55\nމަށަށް ފެނޭ %50 ކުލިވެސް ކުޑަކުރަން\nމާޗް 12, 2020 03:03\nވިލާމުއައްޒަފުންނަށް މިދަނޑި ވަޅުގައި ކުރޯނާ އަށް ވުރެ ނުރައްކާތެރި ހިތުގެބައްޔެއް މިޖެއްސީ، ކޮބާސަރުކާރު، ކިހިނެއްބާ ސޭޓްއަށް ރައީސްކަން ދިނީމަހަދާނީ؟؟\nމާޗް 12, 2020 06:38\nއެމެންގެ މުސާރަ 50 ޕަސެންޓް އުނިކޮށްފަ ސޭޓުގެ އިންކަމް އެވަރުން އިތުރުވާނީ ހެހެ\nމާޗް 12, 2020 03:04\nމުސާރަ ކުޑަކުރީމަ ކުލިއާއި ބާޒާރު އެއްޗެއްހި އަގުތިރިވޭތި......ހެހެހެ\nމާޗް 12, 2020 07:15\n50 ޕަސެންޓޭ އަޅެ ހެޔޮނުވާނެދޯ އެހެން ހަދަން\nމާޗް 12, 2020 08:12\nއެކޮޔަށް ތިއުޅެނީ އޮޅިގެން. އެކޮޔަށް ތިންވަނަ ދުވަހުގަ މުސާރަ ޖަމާވިޔަސް ވިލާގެ އެހެން ބައެއް ތަންތަނަށް ޖަމާވީ 10 އެއްގަ.\nމާޗް 12, 2020 08:20\nމިފަދަ ކޮންމެ ދަނޑިވަޅެއްގައި އެކަމުގެ ނާޖާއިޒް ފައިދާ މިގާސިމް ނަގާނެ\nމާޗް 12, 2020 08:34\nގާސިމަކަސް އެކުރަނީ ދިވެހިންނަށް އަނިޔާ ހެސްކިޔާފަ މަސައްކަތް ކުރުވާފަ މުސާރަ ކޮޅު ކުޑަ ކުރީމަ އޭތި ކަޑަ އެކުޑަ ކުރި ވަރު ބޮޑުކުރާ ތަނެއްވެސް ނުފެންނާނެ އެއްޗެހީގެ އަގަށްވެސް ވަނީ އެހެނެއްނު . ބޮޑުވާ ގަޑީގަ ބޮޑުވާނެ ދުވަހަކުވެސް އަގުތައް ތިރިއެއްނުވާނެ\nމާޗް 12, 2020 09:18\n2023ގައި ރާއްޖެގެ ރައީސް ކަމަށް ގާސިމް ކުރިމަތި ނުލައްވާތި. މަނިކުފާނަށް ވޯޓްދޭން ރައްޔިތުން މިހާރުވެސް ބިރު ހީވެއްޖެ. އެއީ މަނިކުފާނުގެ ވެރިކަމުގައި ރާއްޖެއަށް ދިމާވެދާނެ ކުޑަކުޑަ ކަމެއްގައިވެސް ސަރުކާރުގެ މުއައްޒަފުންގެ މުސާރަ ކުޑަ ކުރާނެކަން ޔަގީންވާތީ.\nމާޗް 12, 2020 09:38\ngaasim kaleyah vaany thivaru\nމާޗް 12, 2020 14:21\nވިލާ އިން އެކުރީ މިހާރު ކުރަން ޖެހޭ އެން މެ މުހިންމު ކަން ތަށް. މިކަމަ މިއަދު ފާޑު ކިޔަސް މިކަން މާލަސް ތަކެއް ނުވެ އެހެން ތަންތަނުން ވެސް ކުރަން ފަށާނެ.އެތަންތަނީ ވިޔަފަރި މަރު ކަޒުތަށް އެތަންތަނަށް ވިޔަފާރި ނުލިބި ލާރި ނުލިބޭކަމަށް ވާނަމަ ކުރަންޖެހޭ ކަމެއް އެއީ އެކަން ބަލައިގަތުން އެންމެ މުހިންމު ވާނީ. ކުރިން ކުރި ހަރަދު ތަށް ކުޑަކޮށް މިވަގުތު މަޑުޖައްސާ ލަން ވީ.


Hajj Ge Alhukan Furihama Kuramun Dhiya 8 Meehaku Vihaifi - Vaguthu\nހައްޖުގެ އަޅުކަން ފުރިހަމަ ކުރަމުން ދިޔަ އަށް މީހަކު ވިހައިފި\nހައްޖުގެ އަޅުކަން އަދާކުރުމަށް މައްކާ، މިނާ އަދި އަރަފާތުގައި ތިބި މީހުންގެ ތެރެއިން އިއްޔެ އާއި ހަމައަށް އަށް އަންހެނަކު ވިހާފައިވާ ކަމަށް ސައުދީ އަަރަބިއްޔާގެ ހެލްތު މިނިސްޓްރީ އިން ވިދާޅުވެއްޖެއެވެ.\nސައުދީ ޕްރެސް އެޖެންސީ އިން އެގައުމުގެ ހެލްތު މިނިސްޓްރީ އާއި ހަވާދީ ބުނީ މައްކާގައި ހުންނަ މެޓާނިޓީ އެންޑް ޗިލްޑްރެންސް ހޮސްޕިޓަލްގައި ފަސް ކުދިން، އަރަފާތުގައި ދެ ކުދިން އަދި މިނާގައި އެއް ކުއްޖަކު އުފަންވެފައިވާ ކަމަށެވެ.\nއަރަފާތުގައި ވިހާފައިވާ ދެމީހުން ވެސް ވިހާފައި ވަނީ އަރަފާތުގައި ތިބުމުގެ ވަގުތު ހަމަވި ފަހުންނެވެ. އަރަފާތުގައި ވިހާފައިވާ އެކަކީ އުމުރުން 44 އަހަރުގެ ލީބިއާ އަންހެނެކެވެ. އޭނާ އަށް ލިބުނު ދަރިފުޅަށް ދީފައިވާ ނަމަކީ ވެސް އަރަފާތު އެވެ.\nދެން އަރަފާތުގައި ވިހާފައި ވަނީ ގާނާގެ އަންހެނެކެވެ. އުމުރުން 23 އަހަރުގެ އަންހެން މީހާ އަށް ލިބުނު ދަރިފުޅަށް ކިޔާފައި ވަނީ މުހައްމަދު ސަލްމާން އެވެ. އެއީ ސައުދީ އަރަބިއްޔާގެ ވަލީއަހްދު މުހައްމަދު ބިން ސަލްމާންގެ ނަމާއި ގުޅުވައިގެންނެވެ.\nސައުދީ އަރަބިއްޔާގެ މީޑިއާތަކުން ބުނާ ގޮތުގައި ހައްޖުގެ އަޅުކަމުގެ ތެރޭގައި ވިހާފައިވާ ހުރިހާ ހައްޖުވެރިންނާއި، އެމީހުންނަށް ލިބުނު ދަރިންގެ ހާލު ވެސް ރަނގަޅެވެ.\nމިއަހަރު ވެސް ދުނިޔޭގެ އެކި ހިސާބުތަކުން 2.5 މިލިއަން މީހުން ވަނީ ސައުދީ އަރަބިއްޔާ އަށް ގޮސް ހައްޖުގެ މަތިވެރި އަޅުކަން ފުރިހަމަކޮށްފައެވެ.


Mi aharu mihaatanah Touristun ai adhadhu ituru vejje\nމި އަހަރުގެ މިހާތަނަށް ރާއްޖެއަށް އައި ޓޫރިސްޓުންގެ އަދަދު އިތުރު ވެއްޖެ\nމި އަހަރުގެ މިހާތަނަށް ރާއްޖެއަށް ޒިޔާރަތްކުރި ޓޫރިސްޓުންގެ އަދަދު އިތުރު ވެއްޖެ އެވެ.\nޓޫރިޒަމް މިނިސްޓްރީން އާއްމުކުރި މި އަހަރުގެ ޖޫމް މަހުގެ ނިޔަލަށް ރާއްޖެއަށް ޓޫރިސްޓުން އައި އަދަދަށް ބަލާއިރު މި އަހަރުގެ ޖޫން މަސް ނިމުނުއިރު 609،105 ޓޫރިސްޓުން ޒިޔާރަތް ކޮށްފައިވެ އެވެ. ނަމަވެސް މިދިޔަ އަހަރުގެ މި މުއްދަތުގައި ރާއްޖެއަށް އައިސްފައިވަނީ 601،513 ޓޫރިސްޓުންނެވެ. މިއީ 1.3 ޕަސެންޓުގެ އިތުރުވުމެކެވެ.\nނަމަވެސް ޖޫން މަސް ވަކިން ބަލާއިރު މި އަދަދު މިވަނީ ދަށަށް ގޮސްފަ އެވެ. ޖޫން މަހު ރާއްޖެއަށް 81،506 ޓޫރިސްޓުން އައިސްފައިވެ އެވެ. މިދިޔަ އަހަރުގެ ޖޫން މަހު އައިސްފައިވަނީ 83،247 ޓޫރިސްޓުންނެވެ. އެއީ 2.2 ޕަސެންޓުގެ ދަށްވުމެކެވެ.\nޓޫރިޒަމް ހިސާބުތައް ދައްކާ ގޮތުން ޖޫން މަހު އެންމެ ބޮޑަށް ކުރިއެރުންތައް ލިބުނު ގައުމުތަކުގެ ތެރޭގައި އިޓަލީ އާއި އިނގިރޭސި ވިލާތް އަދި ޗައިނާ ހިމެނެ އެވެ. ޗައިނާއިން އައި ޓޫރިސްޓުންގެ އަދަދު ވަނީ 6.6 ޕަސެންޓް އިތުރުވެފަ އެވެ. އަދި އިނގިރޭސިވިލާތުން އައި ޓޫރިސްޓުންގެ އަދަދު 9.4 ޕަސެންޓް އިތުރުވެފައިވެ އެވެ. އަދި އިޓަލީވިލާތުން އައި ޓޫރިސްޓުންގެ އަދަދު ވަނީ 12.5 ޕަސެންޓް އިތުރުވެފަ އެވެ.


SunOnline: Nepal ge unmeedhu thah fundufundu, India thashi ufulaalaifi\nLast Updated:2month3week ago\nފަސް ގައުމެއް ވާދަކުރި މިފަހަރުގެ ސާފް ޗެމްޕިއަންޝިޕް މުބާރާތުގެ ފައިނަލުގައި މިރޭ ވާދަ ކުރަނީ އިންޑިއާއާއި ނޭޕާލެވެ.\nއިންޑިއާ ޖެހިޖެހިގެން އަށް ވަނަ ފަހަރަށް ސާފް ޗެމްޕިއަންޝިޕްގެ ފައިނަލަށް ދަތުރުކުރީ މުބާރާތުގެ ލީގު ބުރުގެ ފަހު މެޗުގައި ދިވެހިރާއްޖެ އަތުން 3-1 އިން މޮޅުވެގެނެވެ. އިންޑިއާ މިރޭގެ ފައިނަލަށް ނުކުންނަނީ 8 ވަނަ ފަހަރަށް މުބާރާތުގެ ތަށި އުފުލާލުމުގެ އަޒުމުގައެވެ.\nއަނެއް ކޮޅުން ފަސް ފަހަރު ސެމީ ފައިނަލުން ބަލިވި ނޭޕާލުން މަސައްކަތް ކުރާނީ ފުރަތަމަ ފަހަރަށް ފައިނަލަށް ނުކުމެ ތަށި ހޯދުމަށެވެ.\nރާއްޖެއާ ދެކޮޅަށް ކުޅުނު މެޗުގައި އިންޑިއާގެ ކޯޗު އީގޯ ސްޓިމަކަށް ރަތްކާޑު ދެއްކުމާ ގުޅިގެން، މިރޭގެ މެޗުގައި އޭނާ އަށް ބެންޗުގައި ނީނދެވޭނެއެވެ.\nއަނެއްކޮޅުން ކުވެއިތަށް އުފަން މުތައިރީ އަށް ވަނީ މި ފަހަރުގެ ސާފްގައި ލަންކާ މެޗާއި އެންމެ ފަހުން ކުޅުނު ބަންގްލަދޭޝް މެޗުގައި ވެސް ރީނދޫ ކާޑު ދައްކައިފައެވެ. ދެ ރީނދޫ ކާޑު ހަމަވެގެން ސާފުން ވަނީ މުތައިރީ ފައިނަލަށް ސަސްޕެންޑްކޮށްފައެވެ.\nމިރޭގެ މެޗަކީ މި އަހަރުގެ ތެރޭގައި އިންޑިއާ އާއި ނޭޕާލް ބައްދަލުކުރާ ހަތަރު ވަނަ މެޗެވެ. މި މުބާރާތުގެ ކުރިން މި ދެ ޓީމު ވަނީ އެކުވެރިކަމުގެ ދެ މެޗު ކުޅެފަ އެވެ. މި މުބާރާތުގެ ލީގު ބުރުގައި އިންޑިއާ ވަނީ ނޭޕާލް އަތުން 1-0 އިން މޮޅުވެފަ އެވެ.\nމެޗު ނިމުނީ. މަރުހަބާ އިންޑިއާ ޓީމް.\nމެޗުގެ ފުރިހަމަ ވަގުތުގެ ކުޅުން ނިމުމުން. އިތުރު ވަގުތުގެ ގޮތުގައި ތިން މިނަޓުގެ ކުޅުން ރެފްރީ ދައްކައިފި.\nމިހާރުގެ ސްކޯ އަކީ އިންޑިއާ3-0ނޭޕާލް\nއިންޑިއާގެ ތިންވަނަ ގޯލު ކާމިޔާބުކުރީ ބަދަލު ކުޅުންތެރިއެއްގެ ގޮތުގައި ކުޅެން ނުކުން ސަހަލް އަބްދުލް ސަމަދު.\nއިންޑިއާއިން އެ ޓީމުގެ ތިންވަނަ ގޯލު ކާމިޔާބުކޮށްފި.\nމެޗުގެ 80 މިނަޓުގެ ކުޅުން ހަމަވެއްޖެ. އިންޑިއާ2-0ނޭޕާލް\nނޭޕާލް ޓީމުން ނުރައްކާތެރި ހަމަލާއެއް. އެ ޓީމުން ފޮނުވާލި ހަމަލާ އަމާޒުވީ ހުރަސް ދަނޑިއަށް.\nނޭޕާލް ޓީމުން ކުރިއަށް ޖައްސައިގެން ގޯލެއް ޖެހުމަށް ދަނީ މަސައްކަތް ކުރަމުން.\nމިހާރުގެ ސްކޯ އަކީ އިންޑިއާ2-0ނޭޕާލް\nއިންޑިއާގެ ދެވަނަ ގޯލު ކާމިޔާބުކޮށްދިނީ ސުރޭޝް.\nއިންޑިއާ އިން އަނެއްކާވެސް ގޯލެއް.\nއިންޑިއާގެ ގޯލު ކާމިޔާބު ކުރީ އިންޑިއާ ޓީމުގެ ކެޕްޓަން ސުނިލް ޗެތުރީ. މިއީ އޭނާ މި މުބާރާތުގައި ޖެހި ފަސްވަނަ ގޯލު.\nދެ ޓީމުން ވެސް މި ހާފު ފެށީ ފުރަތަމަ ހާފުގައި އޮތް ސްކޮޑާ އެކު.\nދެވަނަ ހާފުގެ ކުޅުން ފެށުނީ. ކިކްއޮފް ކުރީ އިންޑިއާއިން.\nފުރަތަމަ ހާފު ނިމުނީ. އިންޑިއާ0-0ނޭޕާލް\nފުރަތަމަ ހާފުގެ ފުރިހަމަ ވަގުތުގެ ކުޅުން ނިމިއްޖެ. އިތުރު ވަގުތުގެ ގޮތުގައި ދެއްކީ އެއް މިނަޓު.\nމެޗުގެ 30 މިނަޓުގެ ކުޅުން ނިމުނީ. އިންޑިއާ0-0ނޭޕާލް\nއިންޑިއާގެ ކެޕްޓަން ސުނިލް ޗެތުރީ އޭރިއާ ތެރެއިން ފޮނުވާލި ބޯޅަ ނޭޕާލުގެ ކީޕަރު ކިރަން ވެއްޓިގަނެފައި ދިފާއުކޮށްފި.\nމެޗު ކުޅެމުންދާ އިރު، ބޯކޮށް ވާރޭ ވެހުމުގެ ސަބަބުން ދެ ޓީމަށް ވެސް ކުޅުމުގައި ދަތިތަކެއް ވަނީ ކުރިމަތިވެފައި.\nނޭޕާލް ޓީމަށް ވެސް ގޯލު ޖަހާނެ ފުރުސަތެއް. އެ ޓީމުން އުފެއްދި ހަމަލާ ޖެހުނީ އަރިމަތީ ދަނޑީގައި. އެހެން ނަމަވެސް އެ ބޯޅަ ފޮނުވާލުމުގެ ކުރިން އިންޑިއާގެ ކީޕަރަށް ނޭޕާލް ކުޅުންތެރިޔާ ވަނީ ފައުލު ކޮށްފައި.\nއިންޑިއާއަށް ގޯލު ޖަހާނެ ރަނގަޅު ފުރުސަތެއް. އެ ޓީމުން އުފެއްދި ހަމަލާ ނޭޕާލްގެ ކީޕަރު ކިރަން ދިފާއު ކުރި ނަމަވެސް ރިބައުންސްވެގެން އަނެއްކާވެސް ލިބުނީ އިންޑިއާ ކުޅުންތެރިއަކަށް. އޭނާ ހުސްކޮށް ހުރެ ފޮނުވާލި ބޯޅަ ދެވަނަ ފަހަރަށް ކިރަން ދިފާއުކޮށްފި\nއިންޑިއާއިން މިއަދުގެ މެޗުގައި ކުޅެނީ ހުދު ކުލައިގެ ޖާޒީގައި. ނޭޕާލް ޓީމުން ބޭނުން ކުރަނީ ރަތް ކުލައިގެ ޖާޒީ.\nމެޗުގެ ކުޅުން ފެށިއްޖެ. ކިކްއޮފް ކުރީ ނޭޕާލްގެ ޓީމުން.\nމެޗު ފެށުމަށް ދެ ޓީމުގެ ކުޅުންތެރިން ވެސް ދަނޑަށް ނުކުމެއްޖެ.\nމުބާރާތުގެ ގްރޫޕް ސްޓޭޖުގައި ނޭޕާލާ ދެކޮޅަށް ކުޅުނު މެޗު އިންޑިއާ ކާމިޔާބު ކުރީ 1-0 އިން. އޭގެ ކުރިން ވެސް މުބާރާތަށް ތައްޔާރުވުމުގެ ގޮތުން ނޭޕާލުން ވަނީ މިދިޔަ މަހު އިންޑިއާ ދެކޮޅަށް ދެ މެޗު ކުޅެފައި.\nއިންޑިއާގެ ފުރަތަމަ އެގާރަ:\n1. ގުޕްރީތު ސިންގް (ކީޕަރު\n2. ސުނިލް ޗެތުރީ (ކެޕްޓަން)\n3. ރަހުލް ޝަންކަރު\n4. ލަލެންގްމަވިއާ ސިންގް\n6. މަންވީރު ސިންގްހް\n7. އަނިރުދް ތަޕާ\n8. ޔާސިރު މުހައްމަދު\n9. މަންދަރު ރާއޯ\n10. ޕްރިޓަމް ކޮޓަލް\n11. ސުރޭޝް ސިންގް\nސާފް ޗެމްޕިއަންޝިޕް 2021 ގެ ފައިނަލުގައި އިންޑިއާ އަދި ނޭޕާލް ބައްދަލު ކުރާ މެޗުގެ ލައިވް ބްލޮގަށް މަރުހަބާ!


Skooluthakuge muvahzafunge medhugai kulhey futsal mubaaraai feshihje\nސްކޫލުތަކުގެ މުވައްޒަފުންގެ މެދުގައި ކުޅޭ ފުޓްސަލް މުބާރާތް ފެށިއްޖެ\nކުޅުދުއްފުށީގައި ހުރި ސްކޫލުތަކުގެ މުވައްޒަފުންގެ މެދުގައި ކުޅެވެމުން އަންނަ “ސްކޫލް ސްޓާފް ފުޓްސަލް ލީގް 2012” ފެށިގެން ކުރިއަށް އެބަދެއެވެ.\nމީގެ4އަހަރު ކުރިން ފެށިގެން ބާއްވަމުން އަންނަ މިމުބާރާތަކީ ކުޅުދުއްފުށީގައި ހުރި ސްކޫލުތަކުގެ މުވައްޒަފުންގެ މެދުގައި ފަސް ޓީމެއްގެ މައްޗަށް ބަހާލައިގެން ކުޅޭ މުބާރާތެވެ. މިއަހަރުގެ މުބާރާތް ފަށާފައިވަނީ މިދިޔަ ހުކުރު ދުވަހުގެ ރޭ ޖަލާލުއްދީން ސްކޫލުގެ މިނީ ގްރައުންޑް ގައި އެވެ.\nޖުމްލަ5ޓީމް ހިމެނޭ މި ފުޓްސަލް ލީގުގައި މިއަހަރު ކުޅޭ ޓީމުތަކަކީ، އެސްކޭޕް، ޝިފްޓް ޑިލީޓް، ކެޕްސް ލޮކް ބެކް ސްޕޭސް އަދި ކޮންޓްރޯލް ޒެޑް އެވެ.\nމިދިޔަ ހަފުތާ ބަންދުގައި ކުޅެވުނު މެޗުތަކަށް ބަލާއިރު ފުރަތަމަ މެޗުގައި ބައްދަލުކުރީ ޝިފްޓް ޑިލީޓް އާއި ކެޕްސް ލޮކް އެވެ. މިމެޗް7ލަނޑު5ލަނޑު ކާމިޔާބުކުރީ ޝިފްޓް ޑިލީޓް ޓީމެވެ. ދެވަނަ މެޗު5ލަނޑު2ލަނޑުން ކޮންޓްރޯލް ޒެޑް ޓީމް ކާމިޔާބުކޮށްފައިވަނީ ބެކް ސްޕޭސް އާއި ބައްދަލުކޮށްގެންނެވެ.\nތިންވަނަ މެޗުގައި ޓީމް އެސްކޭޕްގެ މައްޗަށް ބޮޑު ތަފާތަކުން މޮޅުވެފައިވަނީ ޝިފްޓް ޑިލީޓް ޓިމެވެ. އެމެޗުގެ ނަތީޖާއަކީ އެސްކޭޕް3ލަނޑު، ޝިފްޓް ޑިލީޓް 8 ލަނޑެވެ. ހަތަރުވަނަ މެޗުގައި ކެޕްސް ލޮކް ކޮޅަށް 8 ލަނޑު ޖަހައިގެން މެޗު ކާމިޔާބުކުރީ ކޮންޓްރޯލް ޒެޑް ޓީމެވެ. މިމެޗުގައި އެޓީމް4ލަނޑު ޖަހާފައި ވެއެވެ.


SunOnline: Vaige zariyyaa in COVID fethurey vaahaka anburaa gengosfi\nއަހުމަދު ޖައިޝަން 22 Sep 2020, 11:56\nއެމެރިކާގެ ސެންޓާ ފޮ ޑިސީޒް އެންޑް ޕްރިވެންޝަން (ސީޑީސީ) އިން އާންމުކުރި ގައިޑްލައިން ވަނީ ރޭގައި ނަގާފައި: ބުނަނީ އޮޅިގެން ޕޯސްޓް ކުރެވުނީ ކަމަށް --- ފޮޓޯ : ސީއެންއެން\nވައިގެ ޒަރިއްޔާއިން ކޮވިޑް-19 ފެތުރޭ ކަމަށްބުނެ އެމެރިކާގެ ސެންޓާ އޮފް ޑިސީޒް ކޮންޓްރޯލް އެންޑް ޕްރިވެންޝަން (ސީޑީސީ) އިން އެކުލަވާލި ގައިޑްލައިން އަނބުރާ ގެންގޮސްފި އެވެ.\nކޮރޯނާވައިރަސް ވައިގެ ޒަރިއްޔާއިން ފެތުރޭ ކަމުގެ ހެކި އެބަހުރި ކަމަށާއި ވައިރަސް ފެތުރުން ހުއްޓުވުމާ ބެހޭ ގޮތުން ދޭ އިރުޝާދުތައް ބަދަލު ކުރަން ޖެހޭ ކަމަށް ސައިންސުވެރިން ވަނީ ކުރީން ބުނެފަ އެވެ.\nސީޑީސީ އިން ކޮވިޑް-19 އާ ގުޅޭ ގޮތުން އެކުލަވާލާފައިވާ ގައިޑްލައިންގައި އެކަމާ ގުޅޭ ގޮތުން ހާއްސަ މާއްދާއެއް ހިމަނާފައިވެ އެވެ. މީގެ ދުވަސްކޮޅެއް ކުރީން އެކުލަވާލާފައިވާ ބައި ވަނީ ރޭގައި އަނބުރާ ގެންގޮސްފަ އެވެ.\nސީޑީސީއިން އެކަމަށް ރައްދު ދެމުން ބުނެފައި ވަނީ ވައިގެ ޒަރިއްޔާއިން ވައިރަސް ފެތުރޭ ކަމަށް ބުނެ އެކުލަވާލާފައިވާ އިރުޝާދުތައް ހިމެނޭ ބައި ޕޯސްޓު ކުރެވުނީ އޮޅިގެން ކަމަށެވެ. އަދި ވައިގެ ޒަރިއްޔާއިން ކޮވިޑް ފެތުރެމުންދާ ކަމާ ގުޅޭ ގޮތުން އެކުލަވާލާ ގައިޑްލައިން މިހާރު އަޕްޑޭޓް ކުރަމުން ގެންދާ ކަމަށް ސީޑީސީއިން ބުނެފައިވެ އެވެ.\nއެކަމަށް ބުރަވެ ސީޑީސީއިން ގައިޑްލައިންއަށް ބަދަލު ގެނެސްފައިވެ އެވެ. އަދި ހުކުރު ދުވަހުގައި "އޮޅިގެން" އެ ގައިޑްލައިން ޕޯސްޓުކޮށްފައިވެ އެވެ.\nމިހާރު ނަގާފައިވާ ގައިޑްލައިން އަޕްޑޭޓްގައި ބަންދު ތަންތަނުގައި އެއާ ޕިއުރިފަޔާ ފަދަ ޕްރޮޑަކްޓް ބޭނުންކުރަން ބާރު އަޅައެވެ. އަދި ބަންދުކޮށްފައިވާ އިމާރާތްތަކުގެ ތެރޭގައި ވެސް ހަ ފޫޓު ދުރުމިން ބެހެއްޓުމަށް އެ ގައިޑްލައިންގައި ވަނީ އެދިފަ އެވެ. ނަމަވެސް އެ ގައިޑްލައިން ނަގާފައިވާއިރު ބަދަލުކުރަން ޖެހޭ ކަންތައްތައް ބަދަލުކުރުމަށް ފަހު އެ ޕޯސްޓްކުރާނެ ކަމަށް ސީޑީސީއިން ބުނެ އެވެ.\nޕާކިސްތާނުން ފަރަންސޭސި ސަފީރު ހާޒިރުކޮށް އިންޒާރު ދީފި


Gan, ehen bayakah dheyn ehbaheh nuveveyne: Gahdhoo Council\nގދ. ގަން އެހެން ބަޔަކަށް ދޭން އެއްބަހެއް ނުވެވޭނެ: ގައްދޫ ކައުންސިލް\nގދ. ގައްދޫ އާއި ޖެހިގެން އޮންނަ ފަޅުރަށް، ގަން އެހެން ބަޔަކަށް ދޭން ގައްދޫ ރައްޔިތުން އެއްބަސް ނުވާނެ ކަމަށް ގައްދޫ ކައުންސިލުން ބުނެފި އެވެ.\nގަމާބެހޭ ގޮތުން އެ ރަށު ކައުންސިލްގެ ނައިބު ރައީސް ހަދީޖާ އަހުމަދު ވެސް ވަނީ އެގޮތަށް ވާހަކަފުޅު ދައްކަވާފަ އެވެ. އޭނާ އެހެން ވިދާޅުވިއިރު ދަނޑުވެރިކަން ތަރައްގީ ކުރަން މި ސަރުކާރުން އުފެއްދި އެގްރޯނޭޝަނަލް ކޯޕަރޭޝަން (އެގްރޯނެޓް) އަށް ގަން ދޭން ސަރުކާރުން ވަނީ ތައްޔާރުވެފަ އެވެ.\nހަދީޖާ މިއަދު ވިދާޅުވީ މިހާރު ވެސް ގަމުގައި ގައްދޫގެ ގިނަ ބަޔަކު ދަނޑުވެރިކަންކޮށް ނަފާ ހޯދަމުން އަންނަ ކަމަށާއި ބައެއް މީހުން ގަމުގައި ތިބެގެން ވެސް ދަނޑުވެރި ކަމުގެ މަސައްކަތް ކުރާ ކަމަށެވެ. އަދި މިހާރު އޮތް ގޮތުން ވެސް ގަމަކީ ގައްދޫ ކައުންސިލްގެ އިހްތިސޯސުގެ ތެރޭގައިވާ ރަށެއް ކަމަށެވެ.\nގަން އެގްރޯއަށް ދީފި ނަމަ ގައްދޫގެ ދަނޑުވެރިންނަށް ގެއްލުންތަކެއް ވާނެ ކަމަށާއި އާ އުސޫލެއްގެ ތެރެއިން އެ ރަށުގައި ދަނޑުވެރިކަން ކުރުމުގެ ފުރުސަތެއް ގައްދޫ ދަނޑުވެރިންނަށް ލިބުނު ނަމަވެސް މިހާރު އޮންނަ ގޮތާ ހިލާފަށް ބިމު ކުއްޔެއް ދައްކަން ޖެހޭނެ ކަމަށް ވެސް އޭނާ ވިދާޅުވި އެވެ.\nމިދިޔަ ބުރާސްފަތި ދުވަހު ގދ. އަތޮޅު ކައުންސިލާއެކު ބޭއްވި ބައްދަލުވުމުގައި ގަން ގައްދޫއަށް ހޯދައި ދޭން އެދި އެ ވާހަކަ ދައްކާފައި ވާނެ ކަމަށް ވެސް ހަދީޖާ ވިދާޅުވި އެވެ. އަދި ވިދާޅުވީ ލިޔުމުން ވެސް އެކަމަށް އެދޭނެ ކަމަށާއި އެ މަސައްކަތް ފަށާފައިވާ ކަމަށެވެ.\nނައިބު ރައީސާ އެހެން ވިދާޅުވި ނަމަވެސް އެގްރޯގެ މެނޭޖިން ޑިރެކްޓަރު، ހާރޫން ރަޝީދު މިއަދު ވިދާޅުވީ ކައިރި މުސްތަގުބަލެއްގައި އެ ކޯޕަރޭޝަނަށް ގަން ލިބޭނެ ކަމަށެވެ. އެ މަޝްވަރާތައް ސަރުކާރާއެކު ކޮށް އެގްރީމެންޓެއް ހެދުމުގެ މަސައްކަތް ވެސް ފަށަފައިވާ ކަމަށެވެ.\nއެގްރޯއަށް ގަން ދޭން ނިމިފައިވާ ކަމަށް ހާރޫނު ވިދާޅުވި އިރު ގައްދޫ ރައްޔިތުންގެ ބިމަކަށް ގަން ހަދައި ދިނުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ.\nއެގްރޯއަށް ގަން ދިނުމާއި ދެކޮޅަށް ގައްދޫ ދާއިރާގެ މަޖިލިސް މެމްބަރު އަހުމަދު ޒާހިރު ވެސް ވަނީ އަޑު އުފުއްލަވާފަ އެވެ. ކުރިން ޒާހިރު ވިދާޅުވެފައިވާ ގޮތުގައި ގަން އެގްރޯއަށް ދިނުމަކީ "ފޭރުމުގެ އަމަލެ" ކެވެ. ވިޔަފާރިތައް ކުރިއެރުވުމުގެ ބަދަލުގައި ސަރުކާރުން ކުންފުނިތައް ހަދައި ކުދި އަދި މެދު ފަންތީގެ ވިޔަފާރިތަކަށް އަރައިގަންނަ ކަމަށް ވެސް އޭނާ އޭރު ތުހުމަތު ކުރެއްވި އެވެ.\nގައްދޫ ފިޝަރީޒް އެންޑް އެގްރިކަލްޗާ މިނިސްޓްރީ ދަނޑުވެރިކަން + އެގްރޯ ނޭޝަނަލް ކޯޕަރޭޝަން ގާފު ދާލު އަތޮޅު\nގދ. ގަން އެގްރޯއަށް ދިނުމަކީ ފޭރުމެއް: ޒާހިރު


MVR20-30 million libey viyafaarithakun ves output tax statement hushahalhan jehey gothah hadhaifi | Mihaaru\nމާލޭގެ ފިހާރައަކުން މީހަކު ވިޔަފާރި ކުރަނީ: އައުޓްޕުޓް ޓެކްސް ސްޓޭޓްމަންޓް ހުށަހަޅަން ޖެހެނީ އޮންލައިންކޮށް.-- ފައިލް ފޮޓޯ: މިހާރު\n20-30 މިލިއަން ރުފިޔާ ލިބޭ ވިޔަފާރިތަކުން ވެސް އައުޓްޕުޓް ޓެކްސް ސްޓޭޓްމަންޓް ހުށަހަޅަން ޖެހޭ ގޮތަށް ހަދައިފި\n29 ޑިސެމްބަރ 2016 - 15:454comments\nއަހަރަކު 20-30 މިލިއަން ރުފިޔާއާ ދެމެދުގެ އާމްދަނީ ލިބޭ ވިޔަފާރިތަކުން ވެސް ޖީއެސްޓީގެ ބަޔާނާ އެކު އައުޓްޕުޓް ޓެކްސް ސްޓޭޓްމަންޓް ހުށަހަޅަން ޖެހޭ ގޮތަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ހަމަޖައްސައިފި އެވެ.\nމީރާ އިން އިއްޔެ ނެރުނު ސާކިއުލާއެއްގައި ބުނި ގޮތުގައި އެ ގޮތަށް އަމަލު ކުރަން ފަށާނީ އަންނަ އަހަރުން ފެށިގެންނެވެ. ޖީއެސްޓީ ބަޔާނާ އެކު ހުށަހަޅަންޖެހޭ އައުޓްޕުޓް ޓެކްސް ސްޓޭޓްމަންޓާއި އިންޕުޓް ޓެކްސް ސްޓޭޓްމަންޓް ހުށަހަޅަންވާނީ، އެ އިދާރާ އިން ބުނި ގޮތުގައި، މީރާގެ އޮންލައިން ޕޯޓަލް، "މީރާކަނެކްޓް" މެދުވެރިކޮށެވެ.\nޖީއެސްޓީ އަށް ރަޖިސްޓަރީކޮށްފައިވާ ފަރާތްތަކުން ޖީއެސްޓީގެ ބަޔާނާ އެކު އައުޓްޕުޓް ޓެކްސް ސްޓޭޓްމަންޓް ހުށަހަޅާ ގޮތަށް ހަމަޖެއްސީ މިދިޔަ އަހަރުގެ އޭޕްރީލް މަހުން ފެށިގެންނެވެ. އެކަމަކު، އެއީ އަހަރަކު 50 މިލިއަން ރުފިޔާ އަށް ވުރެ މަތިން އާމްދަނީ ލިބޭ ފަރާތްތަކުންނެވެ. އަދި މި އަަހަރުން ފެށިގެން ވަނީ އަހަރަކު 30 މިލިއަނާއި 50 މިލިއަން ރުފިޔާގެ ދެމެދުގެ އާމްދަނީއެއް ލިބޭ ފަރާތްތަކުން ވެސް އައުޓްޕުޓް ޓެކްސް ސްޓޭޓްމަންޓް ހުށަހަޅަން ލާޒިމްކޮށްފަ އެވެ.\nރާއްޖޭގައި އާއްމުކޮށް ދޭ ހުރިހާ ހިދުމަތަކުންނާއި ވިއްކާ އެއްޗެހިން ހަ ޕަސެންޓުގެ ޖީއެސްޓީއެއް ނަގަ އެވެ. އަދި ޓޫރިޒަމް ދާއިރާގެ ތަކެއްޗާއި ހިދުމަތްތަކުން ޖީއެސްޓީގެ ގޮތުގައި 12 ޕަސެންޓް ނަގަ އެވެ.\nއިތުރު ލިޔުންތައް ފިހާރަ މީރާ ޓެކްސް ޖީއެސްޓީ ރީޓެއިލް ވިޔަފާރި\nވިޔަފާރިވެރިންގެ ފުނިޖެހިފައިވާ ޝަކުވާތައް މީރާ އަށް\n40،000 ނުލިބޭ ވިޔަފާރި ރަޖިސްޓްރީ ކުރާކަށް ނުޖެހޭ


Qualifying ge kurin Valencia ithubaaru hoadhifi\nކޮލިފައިންގެ ކުރިން ވެލެންސިއާ އިތުބާރު ހޯދައިފި\nވެލެންސިއާގެ ކޯޗު ސޮބާހް މުހައްމަދު (ކ)، އެ ޓީމުގެ މުހައްމަދު ކަރަމް އަށް އިރުޝާދު ދެނީ --- ފޮޓޯ: އެފްއޭއެމް\nގްރީން ސްޓްރީޓްގެ މައްޗަށް 2-1 ން ރޭ ހޯދި މޮޅާއެކު، މާލޭ ލީގް ކޮލިފިކޭޝަންގެ ކުރިން ވެލެންސިއާ އިތުބާރު ހޯދައިފި އެވެ.\nއެ މެޗަކީ މި ސީޒަންގައި ވެލެންސިއާ ކުޅުނު 13 މެޗުގެ ތެރެއިން މޮޅުވި ފުރަތަމަ މެޗެވެ. ކުރިން ކުޅުނު މެޗު ތަކުން ވެލެންސިއާ އަށް ޕޮއިންޓެއް ހޯދި ފައި ވަނީވެސް އެންމެ މެޗަކުންނެވެ. އެއީ މާލޭ ލީގްގެ ފުރަތަމަ ބުރުގައި ކުލަބު އީގަލްސްއާ ދެކޮޅަށް ކުޅުނު މެޗުގަ އެވެ.\nވެލެންސިއާގެ ކޯޗް ސޮބާހް މުހައްމަދު އިބްރާހިމް (ސޮބާ) ބުނީ، ގްރީން ސްޓްރީޓް އަތުން ލިބުނު މޮޅުން މާލޭ ލީގް ކޮލިފިކޭޝަނަށް ބޮޑު އިތުބާރެއް ލިބިއްޖެ ކަމަށެވެ. ދިވެހި ޕްރިމިއާ ލީގްގައި އެންމެ ކާމިޔަބު ކުލަބުތަކުގެ ތެރޭގައި ހިމެނޭ ވެލެންސިއާ އަށް މި އަހަރުވެސް ދިވެހި ޕްރިމިއާ ލީގުން ފުރުސަތެއް ނުލިބެ އެވެ.\nއެ ޓީމަށް އޮތީ އަންނަ އަހަރު ފުރަތަމަ ޑިވިޝަންގައި ދެމިއޮތުމަށް އޮތް ހަމައެކަނި ފުރުސަތެވެ. މާލޭ ލީގް ކޮލިފިކޭޝަންގައި ވާދަ ކުރާނީ، ވެލެންސިއާގެ އިތުރުން، މާލޭ ލީގްގެ ހަތް ވަނަ ޔުނައިޓަޑް ވިކްޓަރީ އާއި ދެ ވަނަ ޑިވިޝަންގެ ރަނަރަފު ޖޭޖޭ ސްޕޯޓްސް ކުލަބެވެ. ތިން ޓީމުގެ ތެރެއިން ސަލާމަތް ވަނީ އެންމެ ޓީމެކެވެ.\nރޭ ގްރީން ސްޓްރީޓް ކޮޅަށް ވެލެންސިއާގެ ލަނޑުތައް ކާމިޔާބު ކުރީ ޑްރީގާ ސާޖީ އާއި އަންސަރު އިބްރާހިމް (އަންކޮ) އެވެ. ފުރަތަމަ ލަނޑު ސާޖީ ކާމިޔާބު ކުރީ، މެޗުގެ 14 ވަނަ މިނެޓްގަ އެވެ. އަންކޮ ލަނޑު ޖެހީ މެޗުގެ 62 ވަނަ މިނެޓްގަ އެވެ.\nގްރީންގެ ހަމަ އެކަނި ލަނޑު 89 ވަނަ މިނެޓްގައި ކާމިޔާބު ކުރީ ރޮލޭންޑް ރަސަލް އެވެ. ގްރީންގެ ކޯޗް އަލީ ސުޒޭން ބުނީ، މެޗުން ބަލިވުމުން ގެއްލޭނެ އެއްޗެއް ނެތް ކަމަށާއި އެހެންވެ މާބޮޑު ކަންބޮޑުވުމެއް ނެތް ކަމަށެވެ. މެޗަށް ނިކުތް އިރުވެސް ގްރީން އޮތީ ދިވެހި ޕްރިމިއާ ލީގުން ޖާގަ ކަށަވަރު ކޮށްފަ އެވެ.


25 Aharun Matheege Meehunnah Maadhamaa In Feshigen Vaccine dheyn Fashanee - Vaguthu\nމާލެ ސަރަހައްދުގައި 25 އަހަރުން މަތީގެ މީހުންނަށް މާދަމާ އިން ފެށިގެން ކޮވިޑް-19 އިން ރައްކާތެރިވުމަށް ދޭ ވެކްސިން ދޭން ފަށާނެ ކަމަށް ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ވިދާޅުވެއްޖެ އެވެ.\nއެޗްއީއޯސީން މިގޮތަށް ވިދާޅުވެފައި ވަނީ މިހާރު ކުރިއަށްގެންދާ ނޫސްވެރިންގެ ބައްދަލުވުމެއްގައެެވެ.\nއެޗްއީއޯސީން ވިދާޅުވީ، 25 އަހަރުން މަތީގެ މީހުންނަށް އިތުރުން، ދިގުމުއްދަތަކަށް ބޭސްކުރާ އުމުރުން 18 އަހަރާއި 25 އަހަރާއި ދެމެދުގެ އެންމެންނަށްވެސް ވެކްސިން ދިނުމުގެ ކަންކަން ކުރިއަށްގެންދާނެ ކަމަށެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ)ގެ ތަފާސް ހިސާބުތަކަށް ބަލާއިރު، މިހާތަނަށް ރާއްޖެއިން ވެކްސިން ދިން މީހުންގެ އަދަދު ވަނީ 85،110 އަށް އަރާފައެވެ.\nރާއްޖޭގައި މިހާރު ދެމުން ގެންދަނީ އިންޑިއާގެ ކުންފުންޏަކާއި އެސްޓްރަޒެނެކާ ގުޅިގެން އުފައްދާފައިވާ ކޮވިޑޝީލްޑް ވެކްސިނެވެ. މި ވެކްސިން ރާއްޖޭގައި ބޭނުން ކުރުމުގެ ހުއްދަ މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) ދީފައިވަނީ މިދިޔަ މަހުގެ 28 ވަނަ ދުވަހުއެވެ\nމާލޭގައިރި ދިރިއުޅޭ މީހުންގަޔަށް ވެކުސިން ޖެހީމާ ނިމުނީތޯ؟ދުވެހި ރަތްޔިތު މީހާއަށް ނުދީވެސް ގަވައިދާ ހިލާފަށް އުޅޭ ބޭރުމީހުންނަށްވެސް ޖަހަނީ.ކޮބާ އަހަރުމެންގެ ޙައްގު؟


ބައްޕަގެ ޒިންމާއަކީ ހަމައެކަނި ފައިސާ ހޯދުމެއް ނޫން، އަނބިދަރިންނަށް އަޅައިލާ ވަގުތު ދޭންވާނެ! – Haftha\nSat, 11 July, 2020, 8:37 pm\nބައްޕަގެ ޒިންމާއަކީ ހަމައެކަނި ފައިސާ ހޯދުމެއް ނޫން، އަނބިދަރިންނަށް އަޅައިލާ ވަގުތު ދޭންވާނެ!\nޑިސެމްބަރ 27, 2019\nދިވެހި މުޖުތަމައުގައި ދަރިންބަލައިބޮޑުކުރުމުގެ މަރުހަލާގައި މަންމައިން ކޮށްދޭ މަސައްކަތާއި އަޅާބަލާއިރު، ބައްޕައިންގެ ދައުރު ވަރަށް ކުޑައެވެ. ގިނަ ބަފައިން އެމީހުންގެ މައިގަނޑު ޒިންމާއަކީ ދިރިއުޅުން ކަޑައްތުކުރުމަށް ފައިސާ ހޯދުންކަމުގައިވަނީ ވެފައެވެ. ދަރިންނާއެކު ވަގުތު ހޭދަކޮށް އަނބި މީހާއަށް އަޅައިލައި އެކުގައި ވަގުތު ހޭދަކުރުމަކީ ދިވެހި ބައެއް ބަފައިން ދަންނަ ކަންކަމެއް ނޫނެވެ. އަދި ކިއެއްތަ، އެފަދަ ބަފައިން ދެކެނީ މިހިރަމިހިރަ ކަންކަމީ އަނބިދަށުވުން ކަމުގައެވެ.\nއަނެއްބައި ބަފައިންގެ ވިސްނުމާއި އަމަލުތައް ހުންނަނީ ކުރިން ދެންނެވުނު ގޮތާއި މުޅިން ހިލާފަށެވެ. އަނބިދަށުވެފައިވާ ފިރިއެއްގެ ލަގަބު ލިބުނަސް ދަރިންނާއި އަނބިންނަށް ލޯބިދީ އެކުގައި ވަގުތު ހޭދަކުރެވޭކަމުގެ އުފާ ހާސިލުކުރަމުން ދިރިއުޅުން ވޭތިކުރަމުންދާ ބަފައިން ވެސް މަދެއް ނޫނެވެ.\nކުދިންގެ ނަފްސާނީ، އަހުލާގީ އަދި ދިރާސީ ކަންކަން ހެޔޮގޮތުގައި ތަރައްގީވުމަށް ބައްޕައިންގެ ދައުރަކީ މުހިއްމު ދައުރެކެވެ. ހެޔޮ ބަފަޔަކަށް ވުމަށް ކުރެވިދާނެ ކަންތައްތަކެއް ހުންނާނެކަން ކަށަވަރެވެ. އެފަދަ ބައެއް ކަންކަމާ މެދު މިލިޔުމުގައި އަލިއަޅުވާލާނަމެވެ.\n1 – ތިބާގެ ދަރިންގެ މައިމީހާއަށް އިހުތިރާމް ކުރާށެވެ.\nރަނގަޅު ބައްޕައަކަށް ވުމަށްޓަކައި ދަރިންނަށް ކޮށްދެވޭނެ އެންމެ ރަނގަޅު ކަމަކީ ތިބާގެ ދަރިންގެ މައިމީހާއަށް އިޙްތިރާމް ކުރުމުމެވެ. ކައިވެނީގެ ގޮށުގައި ރަނގަޅަށް ބެނދެވިފައިވާނަމަ އެ ގޮށް މޮހުނަނުދީ ބާރުކުރެވޭތޯ މަސައްކަތްކުރާށެވެ. ގޮށް މޮހެވި ކައިވެނި ރޫޅިފައިވީނަމަ ވެސް ތިބާގެ ދަރިންގެ މައިމީހާއަށް އިޙްތިރާމް ކުރަންޖެހެއެވެ. ދަރިންގެ މައިމީހާކަމަށް ވީތީ އޭނާއަށް ވެވުނު މިންވަރަކުން އެހީތެރިވާންޖެހެއެވެ. މަންމަ އާއި ބައްޕަ އެކަކު އަނެކަކަށް އިހްތިރާމުކޮށް އަޅާލުމާއި އޯގާތެރިކަންދީގެން އުޅޭއިރު އެކަން ދަރިން ފާހަގަކުރާނެއެވެ. މިކަމުގެ ސަބަބުން އެކުދިންނަށް ރައްކާތެރި މާހައުލެއް ލިބިފައިވާކަމުގެ އިހްސާސް ކުރެވޭނެއެވެ. އެ ކުދިންނަށް ޤަބޫލުކުރެވޭނީ ޚުދު އެކުދިންނަށް ވެސް މައިންބަފައިންގެ އަޅައިލުމާއި އޯގާވެރިކަމާއި އިޙްތިރާމް ލިބިގެންދާ ކަމެވެ.\n2 – ދަރިންނާއެކު ވަގުތު ހޭދަކުރާށެވެ.\nބައްޕައަކު ވަގުތުތައް ހޭދަކުރާގޮތަކުން އެ ބައްޕައަކަށް މުހިންމުކަންދެވެނީ ކޮންކަމަކާމެދުކަން ދަރިން ވިސްނައިގަންނާނެއެވެ. ދަރިންނާއެކު ހަފުތާއަކު އެއްފަހަރު ނަމަވެސް ވަގުތުކޮޅެއް ހޭދަކޮށް ނުލައިއުޅޭ ބައްޕައިން ދިވެހި މުޖުތަމަޢުގައި މަދެއް ނޫނެވެ. މިފަދަ ބައްޕައިން ބަހަނާ އެއްގެގޮތުގައި ދައްކަނީ މަސައްކަތުގެ ނުވަތަ ވަޒީފާގެ ބުރަކަމެވެ. އެ ބައްޕައިން މަސައްކަތްކުރަނީ ނުވަތަ ވަޒީފާއަދާކުރަނީ ކޮން މަގުސަދެއްކަމާމެދު ވިސްނާނުލެވެނީ ކަމަށް ވެދާނެއެވެ.\nއެހެނީ އާމްދަނީ ހޯދަނީ އެ ދަރިންނަށް ރަނގަޅު ކުރިމަގެއް ހޯދައިދިނުމުގެ ނިޔަތުގައިކަން ކަށަވަރެވެ. އެހެންކަމުން ދަރިންގެ ޙައްޤުގައި ދަރިންނާއެކު ވަގުތު ހޭދަކުރުމަށް ސަމާލުކަންދިނުމަކީ ނިހާޔަތަށް މުހިންމު ކަމެކެވެ. ދަރިންނާއެކު ވަގުތު ހޭދަކުރުމުން ދުރުހެލިވެއްޖެނަމަ، އެކުދިން ދެކޭނީ އެ ކުދިންނަށް ދޭންޖެހޭ އަހައްމިއްޔަތުކަން ނުދެވެނީ ކަމުގައެވެ. މިފަދަ ބަފައިން ދަރިންދެކެ ލޯބިވާކަމަށްބުނެ ކިތަންމެ ވަރަކަށް އެދަރިން ބުނާކަންތައްތައް ކޮށްދިން ނަމަވެސް މި ޙާލަތުގައި އެ ކުދިންގެ ވިސްނުން ހުންނާނީ މި ދެންނެވި ގޮތަށެވެ. ދަރިންނަކީ ބަލަބަލާތިއްބާ އިސާހިތަކުން ބޮޑެތިވެގެންދާނެ ކުދިންތަކެކެވެ. ގެއްލިގެންދާ ކޮންމެ ފުރުޞަތަކީ އަލުން އަނބުރާ ލިބޭނެ ފުރުޞަތެއް ނޫނެވެ.\n3 – އަޑުއެހުމަށް ފުރުޞަތު ހޯދާށެވެ.\nދަރިންގެ ފަރާތުން ކުށެއްކުރެވުމުން ނުވަތަ އެ ކުދިން ބަސްނާހާ އުޅުމުންމެނުވީ ގިނަފަހަރަށް ބައްފައިން އެކުދިންނާ ވާހަކަދައްކާ ތަނެއް ނުފެނެއެވެ. ބައްޕަ ދަރިފުޅާއި ވާހަކަދައްކާލަން ބޭނުންވާ ކަމަށް މަންމަ ބުނުމުން ގިނަފަހަރަށް އެކުދިން ބިރުގަނެ ޖެހިލުންވަނީ މި ދެންނެވި ސަބަބާ ހުރެއެވެ. މި ކަމަށްއޮތް އެންމެ ރަނގަޅު ހައްލަކީ ވީހާވެސް ޅަޢުމުރުގައި ކަންކަމާމެދު ދަރިންނާއި ވާހަކަދައްކައި ގުޅުން ބަދަހިކުރުމުވެ. ދަރިން ޖެހިލުމެއްނެތި ބައްޕަގެ ގާތުގައި ވެސް ކަންކަމުގެ މަޝްވަރާކޮށް ދިމާވާ އެކިއެކި ކަންކަން ހިއްސާ ކުރުމަށް ހިތްވަރު ލިބޭނީ މި ދެންނެވިގޮތަށް ޢަމަލުކޮށްގެންނެވެ. ދަރިންނަށް ވަގުތުދީ އެކުދިން ދައްކާވާހަކަ އަޑުއަހާށެވެ.\n4 – ލޯތްބާއެކު ތަރުބިއްޔަތު ކުރާށެވެ.\nދަރިންނަށް ރަނގަޅު ތަރުބިއްޔަތު ދިނުމުގައި ލޯތްބާއި އޯގާތެރިކަން އިސްކުރާށެވެ. ހެޔޮގޮތް ބުނެދިނުމަކީ އަދަބުދޭން ޖެހުމުން އެކަނި ކުރާކަމަކަށް ނަހަދާށެވެ. އެކުދިން އުޅެންވީ ހެޔޮގޮތް އަބަދުވެސް އޮޅުންފިލުވައިދޭށެވެ. ރަނގަޅަށް އުޅުމުން އެކަމުން ލިބޭނެ ލާބަޔާއި މަންފާ އޮޅުންފިލުވައިދޭށެވެ. މަޑުމައިތިރިކަމާއި ލޯތްބާއެކު ކުދިން ތަރުބިއްޔަތުކުރުމަށް މަސައްކަތްކުރާ ބަފައިންނަށް ދަރިންގެ ލޯބި ފުރިހަމައަށް ލިބިގެންދާނެއެވެ.\n5 – ކުދިންނަށް ނަމޫނާއަކަށްވާށެވެ.\nބައްޕައިންނަށް ޤަބޫލުކުރެވުނަސް ނުކުރެވުނަސް ދަރިން ނަމޫނާއެއްކަމުގައި އެފަރާތް ބަލާނެފަރާތެކެވެ. ބައްޕަގެ ލޯބި ފުރިހަމައަށް ލިބެމުންދާ އަންހެންދަރިފުޅަކުނަމަ އެ ދަރިފުޅަކު ފިރިހެންކުދިންނަށް އިޙްތިރާމްކޮށް ޤަދަރުކުރާނެއެވެ. އަދި ފިރިއެއްގެ ކިބައިން އެ ކުދިން ދެކެން ބޭނުންވާނެ ސިފަތައް އެ ބައްޕަގެ ކިބައިން ހޯދާ ދަސްކުރާނެއެވެ. ބަފައިން އެމީހުންގެ ފިރިހެން ދަރިންނަށް ނަމޫނާދައްކަން ޖެހެއެވެ. ތެދުވެރިކަމާއި، މަޑުމޮޅިކަމާއި ހިތްތިރިކަން އަދި ޒިންމާދާރުވުންފަދަ މުހިންމު ސިފަތައް ޢަމަލުން ދައްކަންޖެހެއެވެ. ދިރިއުޅުމަކީ ދަތުރަކަށް ވީހިނދު މިދަތުރުގެ އިސް މާލިމީއެއްގެ މަޤާމު ބަފައިން ފުރިހަމައަށް އަދާކުރަންޖެހެއެވެ.\nމަސްދަރު: އަޙްމަދު ރަޝީދު / ފަންވަތް.އިންފޯ


ބިންހެލުމުގައި ޢިމާރާތްތަކުގެ ދަށުވި މީހުން ހޯދަނީ ބިންހެލުމުގައި ޢިމާރާތްތަކުގެ ދަށުވި މީހުން ހޯދަނީ\nބިންހެލުމުގައި ޢިމާރާތްތަކުގެ ދަށުވި މީހުން ހޯދަނީ\nއަފްޣާނިސްތާނަށް އައި ބަރުގަދަ ބިން ހެލުމުގައި ޒަހަމްވި މީހުންނަށް ފަރުވާދިނުމުގައި އެގައުމުގެ ރެޑްކްރެސެންޓް މެމްބަރުން ހަރަކާތްތެރިވަނީ.- ފޮޓޯ: ރޮއިޓަރސް\nއަފްޣާނިސްތާނުގެ އިރުމަތީ ސަރަޙައްދަށް އިއްޔެ އައި ބާރުގަދަ ބިންހެލުމުގައި ވެއްޓުނު ޢިމާރާތްތަކުގެ ދަށުވި މީހުން ހޯދުމުގެ މަސައްކަތް ފަށައިފިއެވެ. ރިކްޓަރ މިންގަނޑުން 6.1ގެ ބާރުގަދަ މި ބިންހެލުމުގައި މަރުވި މީހުންގެ އަދަދު 1,000 އަށްވުރެ މައްޗަށް އަރާފައިވާއިރު، މި އަދަދު އިތުރުވާނެ ކަމަށް ޤަބޫލު ކުރެވެއެވެ.\nވެއްޓުނު ޢިމާރާތްތަކުގެ ދަށުވި މީހުން ހޯދުމަށް ކުރަމުންދާ މަސައްކަތްތަކަށް، މޫސުން ގޯސްވުމުގެ ސަބަބުން ދަނީ ހުރަސްތައް ކުރިމަތިވަމުންނެވެ. ބޯކޮށް ވާރޭ ވެހި، ބައެއް ސަރަޙައްދުތަކުގައި ކިސަޑު ފޭބުމުގެ ހާދިސާތައްވެސް ވަނީ ހިނގާފައިވެއެވެ.\nބިންހެލުމުގެ އަސަރު އެންމެ ބޮޑަށް ކޮށްފައިވާ ޕަކްތީކާ ޕުރޮވިންސުގެ އޮފިޝަލަކު ބުނީ، ގިނަ އަދަދެއްގެ ބަޔަކު މަރުވެފައި ވަނީ ވެއްޓުނު ޢިމާރާތްތަކުގެ ދަށުވެގެން ކަމަށާއި، އެ މީހުންގެ ހަށިތައް ހޯދުމުގެ މަސައްކަތް މިހާރު ކުރަމުންދާ ކަމުގައެވެ. މި މަސައްކަތުގައި އިސްކޮށް ހަރަކާތްތެރިވަމުން ދަނީ ތާލިބާން ސަރުކާރުގެ ދިފާޢީ ވުޒާރާއިންނެވެ.\nއަފްޣާނިސްތާނަށް އައި ބަރުގަދަ ބިން ހެލުމުގައި ހާލުގައި ޖެހުނު މީހުންނަށް އެހީތެރެިކަން ފޯރުކޮށްދިނުމަށް ޕާކިސްތާނު ފޮނުވާ އެހީތައް ހިފައިގެން ދދަތުރުކުރާ ވެހިކަލްތައް އެ ސަރަހައްދަށް ވަންނަނީ. ފޮޓޯ: ރޮއިޓަރސް\nއެ ސަރަޙައްދުގައި ހާލުގައި ޖެހިފައިވާ މީހުންނަށް އިންސާނީ އެހީ ފޯރުކޮށްދިނުމަކީ ތާލިބާން ސަރުކާރަށް ދަތި ކަމަކަށް ވާނެ ކަމަށް އ.ދ.އިން ޤަބޫލު ކުރެއެވެ. އ.ދ.ގެ ކާރިސާތަކާ ބެހޭ އޮފީހުގެ އޮފިޝަލަކު ވިދާޅުވީ، ޞިއްޙީ ފަރުވާދޭ ޓީމުތަކާއި ޞިއްޙީ ސާމާނު އެ ސަރަޙައްދަށް ފޮނުވަން މިހާރު މަސައްކަތް ކުރަމުންދާ ކަމުގައެވެ.\nއެމެރިކާގެ ޚާރިޖީ ވުޒާރާއިން ބުނީ، ބިންހެލުމާ ގުޅިގެން ރަސްމީ ހައިސިއްޔަތެއްގައި ތާލިބާނުން އަދި މިހާތަނަށް އެމެރިކާގެ އެހީތެރިކަމަށް އެދިފައި ނުވާ ކަމުގައެވެ. ނަމަވެސް، އެމެރިކާގެ އޮފިޝަލުންނާއި ތާލިބާނު ސަރުކާރުގެ އޮފިޝަލުންނާ ދެމެދު ކުރިއަށް އޮތް ދުވަސްތަކުގެ ތެރޭގައި ބާއްވާ ބައްދަލުވުމެއްގައި މި ކަމާމެދު މަޝްވަރާ ކުރާނެ ކަމަށް ލަފާކުރެވޭ ކަމުގައި އެމެރިކާގެ ޚާރިޖީ ވުޒާރާގެ ތަރުޖަމާނު ނެޑް ޕްރައިސް ވިދާޅުވިއެވެ.\nއަފްޣާނިސްތާނަށް ބުދަ ދުވަހު އައި ބާރުގަދަ ބިންހެލުމުގެ ލޮޅުންތަކުގެ އަސަރު ޕާކިސްތާނާއި އިންޑިޔާގެ ބައެއް ސަރަޙައްދުތަކަށް ވެސް ކުރިއެވެ. މި ބިންހެލުން އައިސްފައި ވަނީ ޕާކިސްތާނުގެ ސަރަޙައްދީ ރޮނގު ކައިރީގައި އޮންނަ އަފްޣާނިސްތާނުގެ ރަށެއް ކަމުގައިވާ ޚޯސްތުގެ އިރުދެކުނުން 44 ކިލޯމީޓަރު ދުރު ސަރަޙައްދަކަށެވެ.


Gamugai Kuneege Mahsala Bodu Kan Council Ah "Engihjje" - Vaguthu\nގަމުގައި ކުނީގެ މައްސަލަ ބޮޑުކަން ކައުންސިލަށް "އެނގިއްޖެ"\nލ.ގަމުގެ ކުނީގެ މައްސަލަ ބޮއްސުންލައިގެން ގޮސް އެތައް އަހަރެއްވި ފަހުން ކުނީގެ މައްސަލަ ހައްލު ކުރުމުގެ މަސައްކަތް އެރަށު ކައުންސިލުން ފަށައިފިއެވެ.\nލ. ގަމުގައި ވޭސްޓް މެނޭޖްމަންޓް ސެންޓަރުގެ ބައުންޑަރީ ވޯލް އަދި ކޮމްޕޯސްޓް ސާލެބެގެ އިމާރާތް ކުރާނެ ބަޔަކު ހޯދަން މިހާރު ވަނީ އިއުލާން ކޮށްފައެވެ.\nގަމު ކައުންސިލުން މި މަހުގެ 12 ވަނަ ދުވަހު ކުރި އިއުލާނެއްގައި ބުނެފައި ވަނީ، އެރަށުގައި ވޭސްޓް މެނޭޖްމަންޓް ސެންޓަރުގެ ބައުންޑަރީ ވޯލް އަދި ކޮމްޕޯސްޓް ސާލެބެގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވާ ކަމަށެވެ.\nއެ އިއުލާނުގައި ބުނެފައި ވަނީ، އެ މަސައްކަތް ކޮށްދޭން ބޭނުންވާ ފަރާތްތަށް އަންނަ ބުރާސްފަތި ދުވަހު 10:30 ގައި އެކަމާ ބެހޭ މައުލޫމާތު ގަމު ކައުންސިލުން ދޭނެ ކަމަށެވެ.\nއަދި އަންނަ ހަފްތާގެ ބުރާސްފަތި ދުވަހުގެ ކުރިން އަންދާސީ ހިސާބު ހުށަހެޅުމަށްވެސް އެ އިއުލާނުގައި ވެއެވެ.\nގަމުގެ އެކި އަވަށްތަކުގައި މީހުން ދިރިއުޅޭ ސަރަހައްދާއި ކައިރިއަށް ކުނި އަޅަން ކައުންސިލުން ކުނިގޮނޑުތަކެއް ހަދާފައި ވާތީ އާންމު ރައްޔިތުންނަށް ވަނީ އިންތިހާއަށް ދަތިތަކާއި ކުރިމަތިވެފައެވެ. ނަމަވެސް ކުނީގެ މައްސަލަ ހައްލު ކުރަން ކައުންސިލުން އެކަން ހައްލު ކުރަން މަސައްކަތެއް ނުކުރެއެވެ.\nއެމްޑީޕީގެ އަޣުލަބިއްޔަތު އޮންނަ ގަމު ކައުންސިލުން ގަމުގެ ކުނީގެ މައްސަލަ ހައްލު ކުރަން މީގެ ކުރިން ހަވާލު ކުރީ ރައްޔިތުންގެ މަޖިލީހުގެ އެމްޑީޕީ މެންބަރެއްގެ މަސްލަހަތު އޮންނަ ކުންފުންޏަކާއި އެވެ. ނަމަވެސް އެމަސައްކަތް އެއްވެސް ވަރަކަށް ކުރިއަށް ގެންދެވިފައެއް ނުވެއެވެ.\nގަމުގެ ކުނީގެ މައްސަލަ ހައްލު ކުރުމުގައި ކައުންސިލް ފެއިލް ވެފައި އޮތުމުން ރަށުގައި ގެސްޓް ހައުސް ހިންގާ ފަރާތްތަކާއި ރައްޔިތުންގެ ފާޑުކިޔުން ވަނީ ކައުންސިލަށް އަމާޒުވެފައެވެ.\nދަރިފުޅު ގޮވައިގެން ބައިސްކަލުގައި ލާމު ލިންކަށް: އެއްވަނައިގެ ކަމެއް!\nޕްރީ ސްކޫލެއްގެ އޮފީސް ފަޅާލައިގެން ފައިސާތަކެއް ވަގަށް ނަގައިފި\nއޭޕްރީލް 16, 2018 12:25\nގަމު ކުއްޖަކަށްވެ ހުރެ ލަދުވެތިވަން..\nއޭޕްރީލް 16, 2018 18:02\nގަމު ރައްޔިތުން ވިސްނަންވީ ރިޔާސީ އިންތިޚާބުގައި ގޯސް ތަކުރާރު ނުކުރަން......!!!


މަޖިލީހުގެ އިދާރާގެ 29 މުވައްޒަފަކު އެކަހެރި ކޮށްފި - DhiDaily\nމަޖިލީހުގެ އިދާރާގެ 29 މުވައްޒަފަކު އެކަހެރި ކޮށްފި\nޖޫން 19, 2020\nމަޖިލީހުގެ އިދާރާގެ މުވައްޒަފަކު ކޮވިޑް-19 އަށް ޕޮޒިޓިވްވުމާ ގުޅިގެން އެ އިދާރާގެ 29 މުވައްޒަފަކު އެކަހެރިކޮށްފި އެވެ.\nމަޖިލީހުގެ އިދާރާގެ މުވައްޒަފަކު ޕޮޒިޓިވްވިކަން އެނގުނީ މިދިޔަ ބުދަ ދުވަހު އެވެ. އެ މުވައްޒަފުގެ ކޮންޓެކްޓް ޓްރޭސިން އާއި ޑިކޮންޓެމިނޭޝަންގެ މަސައްކަތް ކުރިއަށް ގެންދާ ކަމަށް ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން ބުދަ ދުވަހު ވަނީ ބުނެފަ އެވެ. މި ދެ ކަންތައް ނިމުނުހާ އަވަހަކަށް މަޖިލީހުގެ އިދާރާ އަލުން ހުޅުވާނެ ކަމަށް ވެސް ބުނެފައިވެ އެވެ.\nއެންއީއޯސީން ރޭ ބޭއްވި މީޑިއާ ބްރީފިންގައި ކޮވިޑް-19 އަށް ހާއްސަ ތަރުޖަމާން މުހައްމަދު މަބްރޫކް އަޒީޒް ވިދާޅުވީ، ކޮންޓެކްޓް ޓްރޭސިންގެ ތެރެއިން، މަޖިލީހުގެ އިދާރާ އިން ކޮވިޑް 19 އަށް ޕޮޒިޓިވްވި މީހާއާ ކޮންޓެކްޓްވި 29 މުވައްޒަފަކު ފެނިފައިވާ ކަމަށެވެ. އޭގެ ތެރެއިން 11 މީހުންނަކީ ”ކްލޯސް ކޮންޓެކްޓުން“ ކަމަށް ވިދާޅުވި އެވެ.\nމާލެ ސަރަހައްދުން ކޮވިޑް-19 ފެނުމުން މާލެ ލޮކްޑައުން ކޮށްފައި އޮތް އިރު، ރައްޔިތުންގެ މަޖިލީހުގެ ޖަލްސާތައް ވެސް ބާއްވާފައި ވަނީ އޮންލައިންކޮށެވެ. ނަމަވެސް މިދިޔަ މަހުގެ ފަހުކޮޅު ޖަލްސާތައް ތަޅުމުގައި ބާއްވަން ވަނީ ފަށައިފަ އެވެ. ޖަލްސާތައް ބާއްވާފައި ވަނީ މެމްބަރުން މާސްކު އަޅައިގެން، ދުރުދުރުގައި ތިއްބަވައިގެންނެވެ.\nމަޖިލީހުގެ އިދާރާގައި މަސައްކަތް ކުރާ މުވައްޒަފަކު ކޮވިޑް-19 އަށް ޕޮޒިޓިވްވުމާ ގުޅިގެން، އެ އިދާރާ އިން ނެރުނު ބަޔާނެއްގައި ބުނީ، އެ ތަނުގައި މަސައްކަތް ފެށި އިރު ވެސް މިފަދަ ކަމެއް މެދުވެރިވެދާނެ ކަމަށް ބަލައި، ދުރާލައި ފިޔަވަޅުތައް އަޅާފައިވާ ކަމަށެވެ.\nމަޖިލީހުގެ އިދާރާގެ މުވައްޒަފަކު ކޮވިޑް-19 އަށް ބުދަ ދުވަހު ޕޮޒިޓިވްވެ، އޭނާއާ ”ކްލޯޒް ކޮންޓެކްޓް“ ވި 29 މުވައްޒަފަކު އެކަހެރި ކޮށްފައިވާއިރު، މަޖިލީހުގެ ޖަލްސާއެއް އެންމެ ފަހުން ބާއްވާފައި ވަނީ ވެސް އެ ދުވަހު އެވެ. އެއީ މަޖިލީހުގެ ގަވައިދުގައިވާ ގޮތުން ކޮންމެ ހަފުތާއަކު ޖަލްސާ ބާއްވަންޖެހޭ އެންމެ ފަހު ދުވަހު އެވެ. އެހެންކަމުން ދެން ޖަލްސާތައް ފަށާނީ ގަވައިދުގައިވާ ގޮތުން އަންނަ ހޯމަ ދުވަހު އެވެ.\nނަމަވެސް މުވައްޒަފަކު ޕޮޒިޓިވްވުމާ ގުޅިގެން މަޖިލީހުގެ ކޮމިޓީތައް މިހާރު ބާއްވަނީ ކުރިއެކޭ އެއްގޮތަށް އޮންލައިން ކޮށެވެ.


އިންތިޚާބުގެ ސަބަބުން ފަލަސްތީނަށް ބަދަލެއް …؟ | Sandhaanu\nއިންތިޚާބުގެ ސަބަބުން ފަލަސްތީނަށް ބަދަލެއް …؟\nފެބްރުއަރީ 15, 2021\nފަލަސްތީނުގެ އިދިކޮޅު ދެ ޕާޓީ ކަމަށްވާ ހަމާސް އާއި ފަތަހުން ވަނީ އެ ގައުމުގައި ބާއްވަން ހަމަޖެހިފައިވާ އިންތިޚާބުގައި ބައިވެރިވެފައެވެ. އެހެންނަމަވެސް ތަޖުރިބާކާރުން ދެކޭގޮތުގައި އޮސްލޯ އެއްބަސްވުމާ ގުޅުވައިގެން ބާއްވާ އިންތިޚާބުގައި ބައިވެރިވިޔަސް އެދެވޭ ނަތީޖާއެއް ނުފެނި ހިނގައިދާނެއެވެ.\nޕެލަސްޓީން ލިބަރޭޝަން އޮގަނައިޒޭޝަން (ޕީ.އެލް.އޯ) ގެ އެންމެ އިސް ދެ ޕާޓީކަމަށްވާ، ހަމާސް އާއި ފަތަހުން ވަނީ އިންތިޚާބާ ގުޅޭ ސުލްހައިގެ އެއްބަސްވުމެއްގައި ދާދިފަހުން ސޮއިކޮށްފައެވެ. އެއީ 15 އަހަރަށް ފަހު، އައު އިންތިޚާބެއް ބޭއްވުމަށް ދެ ޕާޓީން އެއްބަސްވި ފުރަތަމަ ފަހަރެވެ. މިކަމަށް އެއްބަސްވީ މިސްރުގައި ބޭއްވި ބައްދަލުވުމެއްގައެވެ.\nފަލަސްތީނުގެ ރައީސް މަޙްމޫދު ޢައްބާސް ވިދާޅުވީ، އިންތިޚާބުގެ ފުރަތަމަ ބުރު ބޭއްވުމަށް ހަމަޖެހިފައިވަނީ މޭ މަހުގައިކަމަށެވެ.\nމީގެ ކުރިން ވެސް ހަމާސް އާއި ފަތަހުން ވަނީ ސުލްހައިގެ އެއްބަސްވުންތަކުގައި ސޮއި ކޮށްފައެވެ. އަދި މިފަދަ އިންތިޚާބު ތަކެއް ބާއްވާނެ ކަމަށް ޢައްބާސް ވަނީ އެތައް ފަހަރެއްގެ މަތިން ވިދާޅުވެފައެވެ. އެހެންނަމަވެސް ޢައްބާސް ވަނީ އިންތިޚާބުތައް ފަސް ކުރައްވާފައެވެ. އަދި މިގޮތަށް އިންތިޚާބުތައް ފަސް ކުރުން ވެގެން ދިޔައީ ހަމާސް އަށް ގިނަ އަދަދެއްގެ ރައްޔިތުން ގެ ތަރުޙީބު ލިބެމުން ދިޔަ ކަމެއްގެ ގޮތުގައެވެ. މީގެ އިތުރުން، މިސްރުގެ ޢަސްކަރީ ސިފައިން ވަނީ ގާޒާ ބޯޑަރު ހުރަސްކުރުމަށް އިޒްރޭލަށް އެހީތެރިކަން ފޯރުކޮށްދީފައެވެ. މިގޮތުން، 2006 ވަނަ އަހަރުގައި ބޭއްވި އިންތިޚާބު ހަމާސްއިން ކާމިޔާބު ކުރިފަހުން ޖިމީ ކާޓާ ފައުންޑޭޝަންއިން ވަނީ އެ އިންތިޚާބަކީ މެދުއިރުމަތީގައި ބޭއްވުނު އެންމެ ފާހަގަ ކޮށްލެވޭ އެއް އިންތިޚާބުގެ ގޮތުގައި ސިފަކޮށްފައެވެ. ހަމަ އެއާއެކު، ހަމާސް ގެ ވެރިކަމާ ދެކޮޅަށް ފަތަހުން ވަނީ ހިތްހަމަނުޖެހުން ފާޅުކޮށްފަ އެވެ. މިކަމުގެ ސަބަބުން ވޭތުވެދިޔަ އަހަރުތަކުގައި އިތުރު އިންތިޚާބު ތަކެއް އެޤައުމުގައި ނުބާއްވައެވެ. ނަމަވެސް އަލަށް އެއްބަސްވި ސުލްހައިގެ އެއްބަސްވުމާ އެއްގޮތަށް ބާއްވާ އިންތިޚާބުގެ ސަބަބުން ރަނގަޅު ނަތީޖާއެއް ފެންނާނޭކަމަށް އުއްމީދުކުރެވެއެވެ.